-----------------------------------------------------------------------
  4. การประกอบธุรกิจของแต่ละสายผลิตภัณฑ์

  -----------------------------------------------------------------------

4.1 ลักษณะผลิตภัณฑ์และบริการ

กลุ่มทรู เป็นผู้ให้บริการสื่อสารครบวงจรหนึ่งเดียวของประเทศไทย
และเป็นผู้นำคอนเวอร์เจนซ์ไลฟ์สไตล์ ซึ่งเชื่อมโยงทุกบริการ พร้อมพัฒนาโซลูชั่น
ตอบสนองทุกไลฟ์สไตล์ตรงใจลูกค้าได้อย่างแท้จริง โดยให้บริการด้านเสียง
(โทรศัพท์พื้นฐานและโทรศัพท์เคลื่อนที่) บริการโทรทัศน์แบบบอกรับสมาชิก บริการด้านข้อมูล
คอนเทนต์ และบริการดิจิตอลคอมเมิร์ซต่างๆ ในทุกรูปแบบการสื่อสาร
โดยประสานประโยชน์จากโครงข่าย บริการ และคอนเทนต์ของกลุ่ม
ซึ่งเป็นพื้นฐานทำให้ธุรกิจเติบโตต่อไปในอนาคต

ยุทธศาสตร์การเป็นผู้นำคอนเวอร์เจนซ์ไลฟ์สไตล์ ทำให้กลุ่มทรูมีเอกลักษณ์ความโดดเด่น
ด้วยการผสานบริการสื่อสารครบวงจรในกลุ่มเข้ากับคอนเทนต์ที่เน้นความหลากหลาย
ทำให้กลุ่มทรูแตกต่างจากผู้ให้บริการรายอื่นๆ
โดยช่วยเพิ่มยอดผู้ใช้บริการและสร้างความผูกพันกับบริการต่างๆ ของกลุ่มทรู
อีกทั้งยังทำให้สามารถใช้ประโยชน์จากศักยภาพของบริการได้อย่างเต็มที่ นอกจากนี้
ยุทธศาสตร์คอนเวอร์เจนซ์ยังช่วยเพิ่มมูลค่า
และมอบคุณประโยชน์แก่ลูกค้าทั้งในระยะกลางและระยะยาว

กลุ่มทรูได้มีการแบ่งกลุ่มธุรกิจหลักออกเป็น 3 กลุ่ม ซึ่งประกอบด้วย

-   ธุรกิจออนไลน์ ภายใต้ ทรูออนไลน์ ซึ่งประกอบด้วย
    บริการโทรศัพท์พื้นฐานและบริการเสริมต่างๆ บริการโครงข่ายข้อมูล บริการอินเทอร์เน็ต
    และบริการอินเทอร์เน็ตความเร็วสูง หรือ บริการบรอดแบนด์สำหรับลูกค้าทั่วไป
    บริการอินเทอร์เน็ตไร้สาย (WiFi) และบริการ WE PCT
    (บริการโทรศัพท์พื้นฐานใช้นอกสถานที่) รวมทั้งธุรกิจเครือข่ายร้านกาแฟ ทรูคอฟฟี่

-   ธุรกิจโทรศัพท์เคลื่อนที่ ภายใต้ กลุ่มทรูโมบาย ซึ่งประกอบด้วย ทรูมูฟ ทรูมูฟ เอช และ ฮัทช์

-   ธุรกิจโทรทัศน์แบบบอกรับสมาชิก ภายใต้ชื่อ ทรูวิชั่นส์

นอกจากนี้ กลุ่มทรูยังมีธุรกิจคอนเวอร์เจนซ์และอื่นๆ ซึ่งประกอบด้วย
ธุรกิจค้าปลีกสำหรับแพ็กเกจที่รวมผลิตภัณฑ์ภายในกลุ่มทรูเข้าด้วยกัน
บริการดิจิตอลคอมเมิร์ซภายใต้ทรูมันนี่ และบริการดิจิตอลคอนเทนต์ภายใต้ทรูไลฟ์

ทั้งนี้ สำหรับรายงานด้านการเงิน ผลการดำเนินงานของธุรกิจคอนเวอร์เจนซ์และอื่นๆ
จะถูกรวมอยู่ในกลุ่มธุรกิจของทรูออนไลน์

ตารางด้านล่างแสดงองค์ประกอบรายได้จากการให้บริการของกลุ่มทรูและกำไรจากการดำเนินงาน
ที่เป็นเงินสด (EBITDA)

+-----------------+-----+-----+-----+-----+-----+-----+-----+-----+
| รายได้จากก       | 2   | ร้อ  | 2   | ร้อ  | 2   | ร้อ  | 2   | ร้อ  |
| ารให้บริการ^(1/): | 552 | ยละ | 553 | ยละ | 554 | ยละ | 555 | ยละ |
|                 |     |     |     |     |     |     |     |     |
| หน่วย:ล้านบาท     |     |     |     |     |     |     |     |     |
+-----------------+-----+-----+-----+-----+-----+-----+-----+-----+
| ทรูออนไลน์        | 21, | 40  | 21, | 40  | 21, | 38  | 21, | 35  |
|                 | 245 |     | 267 |     | 433 |     | 891 |     |
+-----------------+-----+-----+-----+-----+-----+-----+-----+-----+
| กลุ่มทรูโมบาย      | 22, | 42  | 22, | 42  | 26, | 46  | 30, | 49  |
|                 | 055 |     | 076 |     | 113 |     | 187 |     |
| (ไม่รวมค่า IC     |     |     |     |     |     |     |     |     |
| แ               |     |     |     |     |     |     |     |     |
| ละค่าเช่าโครงข่าย) |     |     |     |     |     |     |     |     |
+-----------------+-----+-----+-----+-----+-----+-----+-----+-----+
| ทรูวิชั่นส์          | 9,  | 18  | 9,  | 18  | 9,  | 16  | 9,  | 16  |
|                 | 305 |     | 305 |     | 256 |     | 788 |     |
+-----------------+-----+-----+-----+-----+-----+-----+-----+-----+
| รวม             | 52, | 100 | 52, | 100 | 56, | 100 | 61, | 100 |
|                 | 605 |     | 649 |     | 802 |     | 865 |     |
+-----------------+-----+-----+-----+-----+-----+-----+-----+-----+
| กำไ             | 2   | ร้อ  | 2   | ร้อ  | 2   | ร้อ  | 2   | ร้อ  |
| รจากการดำเนินงาน | 552 | ยละ | 553 | ยละ | 554 | ยละ | 555 | ยละ |
|                 |     |     |     |     |     |     |     |     |
| ที่เป็นเงินสด       |     |     |     |     |     |     |     |     |
| (EBITDA)^(2/):  |     |     |     |     |     |     |     |     |
|                 |     |     |     |     |     |     |     |     |
| หน่วย: ล้านบาท    |     |     |     |     |     |     |     |     |
+-----------------+-----+-----+-----+-----+-----+-----+-----+-----+
| ทรูออนไลน์        | 9,  | 50  | 9,  | 53  | 9,  | 58  | 10, | 60  |
|                 | 804 |     | 751 |     | 973 |     | 089 |     |
+-----------------+-----+-----+-----+-----+-----+-----+-----+-----+
| กลุ่มทรูโมบาย      | 7,  | 37  | 6,  | 34  | 4,  | 29  | 4,  | 29  |
|                 | 226 |     | 233 |     | 974 |     | 852 |     |
+-----------------+-----+-----+-----+-----+-----+-----+-----+-----+
| ทรูวิชั่นส์          | 2,  | 13  | 2,  | 13  | 2,  | 13  | 1,  | 11  |
|                 | 622 |     | 322 |     | 236 |     | 966 |     |
+-----------------+-----+-----+-----+-----+-----+-----+-----+-----+
| รายการระหว่างกัน  | (   | -   | 87  | -   | (   | -   | (1  | -   |
|                 | 70) |     |     |     | 80) |     | 69) |     |
+-----------------+-----+-----+-----+-----+-----+-----+-----+-----+
| รวม             | 19, | 100 | 18, | 100 | 17, | 100 | 16, | 100 |
|                 | 582 |     | 392 |     | 104 |     | 738 |     |
+-----------------+-----+-----+-----+-----+-----+-----+-----+-----+

หมายเหตุ: ^(1/) หลังหักรายการระหว่างกัน; ^(2/) ก่อนหักรายการระหว่างกัน

(1) ทรูออนไลน์

ทรูออนไลน์ ประกอบด้วย บริการโทรศัพท์พื้นฐาน และบริการเสริมต่างๆ เช่น
บริการโทรศัพท์สาธารณะ และบริการ WE PCT นอกจากนี้ ยังรวมถึงบริการบรอดแบนด์
อินเทอร์เน็ต บริการโครงข่ายข้อมูล บริการอินเทอร์เน็ตและดาต้าเกตเวย์
รวมทั้งบริการโทรศัพท์ทางไกลระหว่างประเทศ ซึ่งได้มีการโอนย้ายไปอยู่ในกลุ่มทรูโมบายตั้งแต่ต้นปี
2554 ทั้งนี้ ธุรกิจบรอดแบนด์ อินเทอร์เน็ตเติบโตอย่างรวดเร็ว
และเป็นปัจจัยที่ช่วยรักษาระดับรายได้โดยรวมของกลุ่มธุรกิจทรูออนไลน์

  i) บริการโทรศัพท์พื้นฐาน โทรศัพท์พื้นฐานใช้นอกสถานที่ (WE PCT) และโทรศัพท์สาธารณะ

ทรูออนไลน์เป็นผู้ให้บริการโทรศัพท์พื้นฐานรายใหญ่ที่สุดในเขตกรุงเทพมหานครและปริมณฑล
โดยสามารถให้บริการโทรศัพท์พื้นฐานจำนวนทั้งสิ้น 2.6 ล้านเลขหมาย
และมีเลขหมายที่ให้บริการอยู่ทั้งสิ้นประมาณ 1.8 ล้านเลขหมาย นอกจากนี้
กลุ่มทรูยังได้รับอนุญาตจาก องค์การโทรศัพท์แห่งประเทศไทย ซึ่งภายหลังเปลี่ยนชื่อเป็น บริษัท
ทีโอที จำกัด (มหาชน)
เพื่อให้บริการโทรศัพท์สาธารณะในเขตกรุงเทพมหานครและปริมณฑลจำนวนทั้งสิ้น 26,000 ตู้

กลุ่มทรูให้บริการโทรศัพท์พื้นฐานใช้นอกสถานที่ WE PCT ผ่าน AWC ซึ่งเป็นบริษัทย่อย
(กลุ่มทรูถือหุ้นในสัดส่วนร้อยละ 100.0) โดยได้เปิดให้บริการอย่างเป็นทางการ
เมื่อเดือนพฤศจิกายน 2542 ซึ่งถือเป็นบริการเสริมของบริการโทรศัพท์พื้นฐาน

บริการ WE PCT เป็นบริการที่ทำให้ผู้ใช้บริการสามารถพกพาโทรศัพท์บ้านไปใช้นอกบ้านได้
โดยใช้หมายเลขเดียวกับโทรศัพท์บ้าน และสามารถใช้ได้ถึง 9 เครื่องต่อโทรศัพท์พื้นฐาน 1
เลขหมาย โดย WE PCT แต่ละเครื่องจะมีหมายเลขประจำเครื่องของตนเอง

ในเดือนสิงหาคม 2534 กลุ่มทรูได้ทำสัญญาร่วมการงานฯ
ระหว่างกลุ่มทรูกับองค์การโทรศัพท์แห่งประเทศไทย ซึ่งภายหลังเปลี่ยนชื่อเป็น ทีโอที
โดยให้กลุ่มทรูเป็นผู้ดำเนินการลงทุน จัดหา และติดตั้งควบคุม
ตลอดจนซ่อมบำรุงและรักษาอุปกรณ์ในระบบสำหรับการขยายบริการโทรศัพท์จำนวน 2 ล้านเลขหมาย
ในเขตกรุงเทพมหานครและปริมณฑล เป็นระยะเวลา 25 ปี สิ้นสุดปี 2560
ต่อมาได้รับสิทธิให้ขยายบริการโทรศัพท์อีกจำนวน 6 แสนเลขหมาย
กลุ่มทรูได้โอนทรัพย์สินที่เป็นโครงข่ายทั้งหมดให้แก่ทีโอที โดย ทีโอที เป็น
ผู้จัดเก็บรายได้จากลูกค้าในโครงข่ายทั้งหมด
และชำระให้กลุ่มทรูตามสัดส่วนที่ระบุไว้ในสัญญาร่วมการงานฯ คือในอัตราร้อยละ 84.0
สำหรับบริการโทรศัพท์พื้นฐานในส่วน 2 ล้านเลขหมายแรก และอัตราร้อยละ 79.0 สำหรับในส่วน
6 แสนเลขหมายที่ได้รับการจัดสรรเพิ่มเติมในภายหลัง ในส่วนของบริการเสริมต่างๆ
ที่กลุ่มทรูได้ให้บริการอยู่ กลุ่มทรูได้รับส่วนแบ่งรายได้ในอัตราร้อยละ 82.0
ของรายได้จากบริการเสริมนั้นๆ ยกเว้นบริการโทรศัพท์สาธารณะ
ซึ่งกลุ่มทรูได้รับส่วนแบ่งรายได้ในอัตราร้อยละ 76.5

สำหรับบริการ WE PCT นั้น รายได้ทั้งหมดจะถูกจัดเก็บโดยทีโอที และ ทีโอที
จะแบ่งรายได้ที่จัดเก็บก่อนหักค่าใช้จ่ายให้กลุ่มทรูในอัตราร้อยละ 82.0
และเนื่องจากกลุ่มทรูได้มอบหมายให้ AWC ซึ่งเป็นบริษัทย่อยของกลุ่มทรู ดำเนินการให้บริการ PCT
แก่ลูกค้า ดังนั้น กลุ่มทรูจึงต้องแบ่งรายได้ที่ได้รับมาจาก ทีโอที ในอัตราประมาณร้อยละ 70.0
ให้กับ AWC นอกจากนั้น ทีโอที ก็สามารถให้บริการ PCT แก่ผู้ที่ใช้หมายเลขโทรศัพท์ของ ทีโอที
ได้โดยผ่านโครงข่าย PCT ของกลุ่มทรู ดังนั้น ทีโอที จึงต้องแบ่งรายได้ส่วนหนึ่งที่ ทีโอที
ได้รับจากผู้ใช้บริการ PCT จากหมายเลขโทรศัพท์ของ ทีโอที ให้แก่กลุ่มทรู
เพื่อเป็นเสมือนค่าเช่าโครงข่าย โดยในส่วนนี้ ทีโอที จะต้องแบ่งรายได้ประมาณร้อยละ 80.0
ให้แก่กลุ่มทรู

  บริการเสริม

นอกเหนือจากโทรศัพท์พื้นฐาน และโทรศัพท์สาธารณะ กลุ่มทรูได้พัฒนาบริการเสริมต่างๆ
เพื่อตอบสนองความต้องการของลูกค้า ซึ่งประกอบด้วย

-   บริการรับฝากข้อความอัตโนมัติ (Voice Mailbox) บริการรับสายเรียกซ้อน (Call
    Waiting) บริการสนทนา 3 สาย (Conference Call) บริการโอนเลขหมาย (Call
    Forwarding) บริการเลขหมายด่วน
    (Hot Line) บริการย่อเลขหมาย (Abbreviated Dialing) บริการโทรซ้ำอัตโนมัติ
    (Automatic Call Repetition)
    บริการจำกัดการโทรออก (Outgoing Call Barring)
    และบริการแสดงหมายเลขเรียกเข้า (Caller ID)

นอกจากนี้ กลุ่มทรูยังได้ให้บริการเสริมอื่นๆ แก่ลูกค้าธุรกิจ
ซึ่งมีความต้องการใช้เลขหมายเป็นจำนวนมาก และต้องการใช้บริการเสริมที่หลากหลายมากยิ่งขึ้น
ได้แก่

-   บริการตู้สาขาอัตโนมัติระบบต่อเข้าตรง (Direct Inward Dialing หรือ “DID”)

-   บริการเลขหมายนำหมู่ (Hunting Line)
    เป็นบริการที่จัดกลุ่มเลขหมายให้สามารถเรียกเข้าได้
    โดยใช้เลขหมายหลักเพียงเลขหมายเดียว

-   โครงข่ายบริการสื่อสารร่วมระบบดิจิตอล (Integrated Service Digital Network:
    ISDN) เป็นบริการรับ-ส่งสัญญาณภาพ เสียง และข้อมูลพร้อมกันได้บนคู่สายเพียง 1
    คู่สายในเวลาเดียวกัน

-   บริการ Televoting

-   บริการฟรีโฟน 1-800 (Free Phone 1-800) เป็นบริการหมายเลขโทรฟรี
    เพื่อให้ลูกค้าสามารถโทรมายังหมายเลขต้นทางซึ่งเป็นศูนย์บริการของบริษัท
    โดยบริษัทจะเป็นผู้รับผิดชอบค่าโทร

-   บริการประชุมผ่านสายโทรศัพท์ (Voice Conference)

-   บริการโทรศัพท์ผ่านอินเทอร์เน็ต (Voice over Internet Protocol หรือ VoIP)
    ภายใต้ชื่อ NetTalk by True

โครงข่ายโทรศัพท์พื้นฐาน และ พื้นที่ให้บริการ WE PCT

โครงข่ายโทรศัพท์พื้นฐานของกลุ่มทรู เป็นโครงข่ายใยแก้วนำแสงที่ทันสมัย มีความยาวรวมทั้งสิ้นกว่า
176,000 กิโลเมตร โดยใช้สายเคเบิ้ลทองแดงในระยะทางสั้น (โดยเฉลี่ยราว 3 - 4
กิโลเมตร) เพื่อคุณภาพที่ดีที่สุดในการให้บริการทั้งด้านเสียงและข้อมูล

ณ สิ้นปี 2555 กลุ่มทรู มีเลขหมายโทรศัพท์พื้นฐานที่ให้บริการแก่ลูกค้าเป็นจำนวนรวม 1,766,141
เลขหมาย ประกอบด้วย ลูกค้าบุคคลทั่วไปจำนวน 1,185,053 เลขหมาย และลูกค้าธุรกิจจำนวน
581,088 เลขหมาย ซึ่งลดลงในอัตราร้อยละ 2.2 จากปีก่อนหน้า
โดยเป็นไปตามแนวโน้มเดียวกันทั่วโลก อย่างไรก็ตาม
รายได้จากบริการโทรศัพท์พื้นฐานเริ่มลดลงในอัตราที่ช้าลงในช่วง 2 - 3 ปีที่ผ่านมา
จากอัตราเลขสองหลักมาเป็นเลขหนึ่งหลักตั้งแต่ปี 2553 เป็นต้นมา
ในขณะที่รายได้เฉลี่ยต่อเลขหมายต่อเดือน สำหรับ ปี 2555 ลดลงในอัตราร้อยละ 2.7
จากปีก่อนหน้า เป็น 265 บาทต่อเดือน ทั้งนี้ รายได้จากการให้บริการส่วนใหญ่ (ร้อยละ 58.2)
มาจากลูกค้าธุรกิจ

ตารางแสดงจำนวนผู้ใช้บริการโทรศัพท์พื้นฐาน และรายได้เฉลี่ยต่อผู้ใช้บริการ

  --------------------- ----------- ----------- ----------- ----------- -----------
  บริการโทรศัพท์พื้นฐาน      ณ วันที่ 31                                        
                        ธ.ค.                                            

                        2551        2552        2553        2554        2555

  จำนวนผู้ใช้บริการ         1,902,507   1,858,310   1,834,694   1,805,892   1,766,141

  รายได้เฉลี่ยต่อผู้ใช้บริการ   331         303         285         272         265
  (บาทต่อเดือน)                                                           
  --------------------- ----------- ----------- ----------- ----------- -----------

บริการ WE PCT ให้บริการครอบคลุมพื้นที่ราว 1,500
ตารางกิโลเมตรในเขตพื้นที่ชั้นในของกรุงเทพมหานครและปริมณฑล ในระยะเวลาหลายปีที่ผ่านมา
ผู้ใช้บริการ WE PCT มีจำนวนลดลงอย่าง
มีนัยสำคัญ ซึ่งเป็นไปในทิศทางเดียวกับแนวโน้มทั่วโลก
ส่วนหนึ่งจากผลกระทบจากความนิยมในการใช้โทรศัพท์เคลื่อนที่ที่เพิ่มขึ้นอย่างต่อเนื่อง
และจากการปรับอัตราค่าบริการจากเดิมซึ่งเป็นลักษณะค่าบริการ
ต่อครั้ง เป็นต่อนาที เพื่อลดผลกระทบต่อกลุ่มทรู หากมีการจัดเก็บค่า IC สำหรับบริการ PCT
ในลักษณะเดียวกันกับที่ใช้กับผู้ให้บริการโทรศัพท์เคลื่อนที่ อย่างไรก็ตาม ผู้ใช้บริการ WE PCT
บางส่วนได้ย้ายไปใช้บริการอื่นๆ ภายในกลุ่มทรู อาทิ ทรูมูฟ และ ทรูมูฟ เอช โดย ณ สิ้นปี 2555
กลุ่มทรูมีผู้ใช้บริการ WE PCT จำนวน 28,885 ราย ลดลงจาก 45,599 ราย ณ สิ้นปี 2554

ตารางแสดงจำนวนผู้ใช้บริการ WE PCT และรายได้เฉลี่ยต่อผู้ใช้บริการ

  --------------------- ---------- ----------- --------- ---------- ----------
  WE PCT                ณ วันที่ 31                                    
                        ธ.ค.                                        

                        2551       2552        2553      2554       2555

  จำนวนผู้ใช้บริการ         273,623    177,970     89,698    45,599     28,885

  รายได้เฉลี่ยต่อผู้ใช้บริการ   171        155         160       117        223
  ^(1/)                                                             
  --------------------- ---------- ----------- --------- ---------- ----------

^(1/) รวมผู้ใช้บริการ PCT Buddy (บริการแบบเติมเงิน)

ii) บริการบรอดแบนด์ อินเทอร์เน็ต บริการอินเทอร์เน็ตอื่น ๆ และบริการเสริม

บริการบรอดแบนด์ อินเทอร์เน็ต

กลุ่มทรูเป็นผู้นำ การให้บริการบรอดแบนด์หรืออินเทอร์เน็ตความเร็วสูงของประเทศ
และครองส่วนแบ่งตลาดประมาณร้อยละ 36.1
ของฐานลูกค้าตลาดอินเทอร์เน็ตความเร็วสูงทั่วประเทศ ณ สิ้น ปี 2555 (แหล่งที่มา:
ประมาณการโดยกลุ่มทรู) กลุ่มทรูให้บริการบรอดแบนด์สำหรับลูกค้าทั่วไปผ่าน 3 เทคโนโลยี คือ
Cable Modem (ผ่านเทคโนโลยี DOCSIS 3.0) DSL (Digital Subscriber Line) และ
เทคโนโลยีใยแก้วนำแสง (FTTx) ทรูออนไลน์ยังคงเป็นผู้นำในตลาดบริการบรอดแบนด์
ทั้งในด้านนวัตกรรมและคุณภาพการให้บริการ
ซึ่งเป็นผลมาจากการขยายความครอบคลุมอย่างต่อเนื่อง การนำเสนอเทคโนโลยีใหม่ๆ
รวมทั้งการให้บริการด้วยความเร็วที่เพิ่มขึ้น และการให้ความสำคัญกับการให้บริการลูกค้า

ในปี 2546 กลุ่มทรู และ ผู้ให้บริการรายอื่น ได้นำเสนอบริการอินเทอร์เน็ตไร้สายความเร็วสูง
หรือ WiFi ทั้งนี้ โครงข่าย WiFi ของกลุ่มทรูที่สามารถให้บริการครอบคลุมได้อย่างกว้างขวาง
เป็นหนึ่งในปัจจัยสำคัญที่สร้างความแตกต่างให้กับสินค้าและบริการของกลุ่มทรู
รวมทั้งยังมีส่วนในการสร้างความเติบโตให้กับบริการบรอดแบนด์ โดยปัจจุบัน
กลุ่มทรูมีจุดเชื่อมต่อสัญญาณ WiFi ในประเทศประมาณ 100,000 จุด โดยให้บริการ WiFi
ความเร็วสูงสุดถึง 100 Mbps ซึ่งเป็นความเร็วสูงสุดในประเทศไทย ด้วยเครือข่ายคุณภาพสูง
ทำให้ยากที่ผู้ให้บริการรายอื่นจะให้บริการที่ทัดเทียมได้

TUC เป็นหนึ่งในบริษัทย่อยของกลุ่มทรู ซึ่งได้รับใบอนุญาตประเภทที่ 3 จากคณะกรรมการ กทช.
เพื่อให้บริการโทรศัพท์พื้นฐาน บรอดแบนด์ และบริการโครงข่ายข้อมูลทั่วประเทศ
ด้วยโครงสร้างโครงข่าย
พื้นฐานและเทคโนโลยีใหม่ เช่น NGN (Next Generation Network) xDSL และ Gigabit
Ethernet โดย TUC ให้บริการวงจรสื่อสารข้อมูล และบรอดแบนด์ รวมทั้ง โครงข่ายสื่อสารข้อมูล
ให้แก่บริษัทย่อยอื่นในกลุ่มทรู รวม ทรู อินเทอร์เน็ต และ ทรู มัลติมีเดีย
เพื่อนำไปให้บริการต่อแก่ลูกค้าอินเทอร์เน็ตความเร็วสูงรายย่อย บริการข้อมูล
และบริการที่ไม่ใช่เสียง แก่ลูกค้าทั่วไปและลูกค้าธุรกิจ ตามลำดับ

ด้วยโครงข่ายโทรศัพท์พื้นฐานที่ทันสมัย ทำให้กลุ่มทรูสามารถให้บริการบรอดแบนด์ที่มีความเร็วสูง
และการเชื่อมต่อที่มีเสถียรภาพมากขึ้น อีกทั้งยังสามารถ
ดำเนินงานและให้การบำรุงรักษาได้อย่างมีประสิทธิภาพ โดยไม่เพียงแต่สามารถให้บริการ ADSL
เท่านั้น แต่ยังสามารถให้บริการ ADSL2+ VDSL2 G.SHDSL Gigabit Ethernet และ DOCSIS
3.0 รวมทั้งมีความพร้อมที่จะพัฒนาไปเป็นโครงข่าย NGN ซึ่งเป็นเทคโนโลยี ระบบ IP
กลุ่มทรูยังให้บริการด้านคอนเทนต์ที่เปี่ยมด้วยคุณภาพซึ่งมีความหลากหลายและเหมาะกับทุกไลฟ์สไตล์
ไม่ว่าจะเป็น คอนเทนต์สำหรับผู้ที่ชื่นชอบการฟังเพลง เล่นเกมออนไลน์ ดูกีฬา
หรือรักการอ่านหนังสือออนไลน์ในรูปแบบของ e-Book รวมทั้งบริการเสริมต่างๆ เช่น บริการ
WhiteNet (เพื่อกลั่นกรองและสกัดจับภาพและสื่อบนอินเทอร์เน็ตที่ไม่เหมาะสมสำหรับเยาวชน)

ในเดือนสิงหาคม 2553
ทรูออนไลน์เป็นผู้ให้บริการรายแรกของประเทศที่ปรับความเร็วมาตรฐานของบริการบรอดแบนด์จาก
4 Mbps เป็น 6 Mbps (ด้วยอัตราค่าบริการ 599 บาทต่อเดือน) สู่ตลาดในวงกว้าง
ทำให้มีผู้ใช้บริการเพิ่มขึ้นอย่างต่อเนื่องในปี 2553
โดยสามารถเพิ่มจำนวนผู้ใช้บริการรายใหม่สุทธิได้มากกว่าเท่าตัวเมื่อเทียบกับปีก่อนหน้า

ในเดือนธันวาคม 2553
ทรูออนไลน์ได้เปิดให้บริการบรอดแบนด์อย่างไม่เป็นทางการโดยใช้เทคโนโลยี DOCSIS 3.0
ด้วยความเร็วตั้งแต่ 10 - 100 Mbps ในราคาเริ่มต้น 699 บาทต่อเดือน
และเปิดให้บริการอย่างเป็นทางการพร้อมๆ กับการเปิดบริการ WiFi ด้วยความเร็วมาตรฐานใหม่
8 Mbps ในเดือนมีนาคม 2554 ทรูออนไลน์ได้ขยายโครงข่าย DOCSIS 3.0 อย่างต่อเนื่อง
และปรับเปลี่ยนแบรนด์จากบริการบรอดแบนด์เดิม มาเป็น ULTRA hi-speed Internet
ด้วยเทคโนโลยี ADSL และ DOCSIS 3.0 โดยในเดือนมิถุนายน 2554
ทรูออนไลน์ได้ปรับเพิ่มความเร็วมาตรฐานบรอดแบนด์จาก 6 Mbps เป็น 7 Mbps

ทรูออนไลน์ยังคงไม่หยุดนิ่งในการสรรหาบริการใหม่ๆ เพื่อเพิ่มความคุ้มค่าสูงสุดให้กับลูกค้า
โดยในเดือนมิถุนายน 2555 ทรูออนไลน์ เปิดบริการเสริมใหม่ครั้งแรกในไทย อัพสปีดรายเดือน
(Up Speed) สำหรับลูกค้าอินเทอร์เน็ตความเร็วสูงทั้งแบบผ่านสายโทรศัพท์ (ADSL)
และผ่านสายเคเบิ้ล (DOCSIS)
ทั่วประเทศ ให้เติมความเร็วเน็ตได้เฉพาะเดือนที่ต้องการใช้งาน เพิ่มความเร็วสูงสุดได้ถึง 5
Mbps ในเดือนกันยายน 2555 ทรูออนไลน์เปิดบริการใหม่ บริการคอนเวอร์เจนซ์แบบทริปเปิ้ลเพลย์
(Triple-play) สมบูรณ์แบบ ผ่านโครงข่ายเคเบิ้ล DOCSIS 3.0 ซึ่งประกอบด้วย
บริการอินเทอร์เน็ตคุณภาพสูงความเร็วเริ่มต้น 15 Mbps เพียง 899 บาทต่อเดือน ชมฟรี 72
ช่องบันเทิงจากทรูวิชั่นส์ และโทรฟรี 200 บาทต่อเดือน ด้วยโทรศัพท์บ้านยุคใหม่ Fixed Line
Plus ไม่มีรายเดือน นอกจากนี้ทรูออนไลน์ยังปรับความเร็วมาตรฐานของบริการ ULTRA
hi-speed Internet จากเดิม 7 Mbps เป็นสูงสุดถึง 10 Mbps ในเวลาต่อมา
ส่งผลให้ทรูออนไลน์เป็นผู้ให้บริการ
บรอดแบนด์สำหรับลูกค้าทั่วไป ด้วยบริการ ULTRA hi-speed Internet ความเร็วตั้งแต่ 10 -
200 Mbps ที่ครอบคลุมกว้างขวางที่สุดในประเทศไทย

นอกจากนี้กลุ่มทรู ยังได้ขยายโครงข่ายบรอดแบนด์ครอบคลุมพื้นที่ให้บริการกว่า 3.6 ล้านครัวเรือน
ใน 53 จังหวัดหลักๆ ทั่วประเทศ ณ สิ้น ปี 2555 โดยการขยายบริการไปสู่ต่างจังหวัด
โดยเฉพาะผ่านเทคโนโลยี DOCSIS 3.0 ได้รับผลตอบรับที่ดีอย่างต่อเนื่อง ซึ่งเทคโนโลยี DOCSIS
3.0 ไม่เพียงมีขีดความสามารถที่จะขยายความเร็วได้สูงกว่า 400 Mbps
แต่ยังสามารถรองรับการให้บริการแบบทริปเปิ้ลเพลย์ ซึ่งเป็นการให้บริการ
บรอดแบนด์ บริการโทรทัศน์แบบบอกรับสมาชิก และบริการเสียงผ่านอุปกรณ์เชื่อมต่อหรือ Router
บนโครงข่ายเดียวกัน ได้อีกด้วย สิ่งเหล่านี้ช่วยตอกย้ำความเป็นผู้นำของกลุ่มทรู
ในฐานะผู้ประกอบการไทย
รายเดียวที่ให้บริการคอนเวอร์เจนซ์ไลฟ์สไตล์ครอบคลุมทุกรูปแบบการสื่อสาร
และตอบสนองความต้องการของลูกค้าทุกกลุ่มได้อย่างแท้จริงรวมทั้งยังคงเป็นผู้นำทั้งในการให้บริการบรอดแบนด์ด้วยความเร็วสูง
ด้วยคุณภาพและนำหน้าด้วยนวัตกรรม ส่งผลให้ ณ สิ้นปี 2555
ทรูออนไลน์มีผู้ใช้บริการบรอดแบนด์เป็นจำนวนทั้งสิ้น 1,569,555 ราย
โดยจำนวนผู้ใช้บริการรายใหม่สุทธิที่สูงถึง 234,619 รายในปีที่ผ่านมา ถือเป็นจำนวน
ที่สูงเป็นประวัติการณ์

ตารางแสดงจำนวนผู้ใช้บริการบรอดแบนด์ และรายได้เฉลี่ยต่อผู้ใช้บริการ

  --------------------- ---------- ----------- ----------- ----------- -----------
  บริการบรอดแบนด์         ณ วันที่ 31                                       
                        ธ.ค.                                           

                        2551       2552        2553        2554        2555

  จำนวนผู้ใช้บริการ         927,260    1,025,517   1,175,391   1,334,936   1,569,555

  รายได้เฉลี่ยต่อผู้ใช้บริการ   N/A        728         701         707         699
  (บาทต่อเดือน)                                                          
  --------------------- ---------- ----------- ----------- ----------- -----------

หมายเหตุ: ในปี 2554
ได้มีการรวมผู้ใช้บริการบรอดแบนด์สำหรับลูกค้าธุรกิจและลูกค้าบริการโครงข่ายข้อมูลเข้ามาอยู่
ภายใต้ ผู้ใช้บริการบรอดแบนด์ ดังนั้นจำนวนผู้ใช้บริการบรอดแบนด์ตั้งแต่ปี 2551
เป็นต้นมาจึงมีการปรับปรุง
เพื่อให้สอดคล้องกับการเปลี่ยนแปลงดังกล่าว

นอกจากนี้ กลุ่มทรูยังทำการตลาดสู่กลุ่มเป้าหมายระดับบน โดยในปี 2552 ได้เปิดตัวบริการ ULTRA
Broadband โดยให้การเชื่อมต่ออินเทอร์เน็ตความเร็วสูงถึง 50 Mbps ผ่านเทคโนโลยี VDSL
และ ในเดือนกันยายน 2554 กลุ่มทรู ได้เปิดตัวบริการ ULTRA hi-speed Internet
ผ่านเทคโนโลยี FTTH (Fiber to the home) หรือใยแก้วนำแสง
ซึ่งรับประกันความเร็วทั้งอัพโหลดและดาวน์โหลด ด้วยความเร็วตั้งแต่ 50 Mbps ถึงมากกว่า 100
Mbps นอกจากนี้ ในเดือนเมษายน 2555 กลุ่มทรู ขยายการนำเสนอแพ็กเกจสำหรับลูกค้าระดับบน
ด้วยการเปิดตัวบริการ ULTRA hi-speed Internet 200 Mbps ผ่านเทคโนโลยี DOCSIS 3.0
ซึ่ง
ณ ปัจจุบันถือเป็นความเร็วสูงสุดในการให้บริการบรอดแบนด์สำหรับลูกค้าทั่วไปในประเทศไทย
โดยบริการดังกล่าวเป็นบริการระดับพรีเมียม
สามารถเชื่อมต่ออินเทอร์เน็ตด้วยความเร็วที่มีเสถียรภาพ
ทำให้สามารถอัพโหลดและดาวน์โหลดคอนเทนต์ประเภท High Definition ได้เป็นอย่างดี
รวมทั้งยังรองรับ
การรับชมภาพและเสียงผ่านอินเทอร์เน็ต หรือ Audio-visual streaming ได้อีกด้วย

สำหรับลูกค้าธุรกิจ กลุ่มทรูให้บริการโครงข่ายข้อมูลในลักษณะโซลูชั่น
ทั้งบริการด้านเสียงและข้อมูลไปด้วยกัน
รวมทั้งให้บริการด้านการบริหารโครงข่ายข้อมูลผ่านเทคโนโลยีต่างๆ ที่หลากหลาย ซึ่งประกอบด้วย
บริการโครงข่ายข้อมูลดิจิตอล DDN (Digital Data Network) หรือบริการวงจรเช่า (Leased
Line) บริการโครงข่ายข้อมูลผ่านเครือข่าย IP ได้แก่ บริการ MPLS (Multiprotocol Label
Switching) บริการ Metro Ethernet ซึ่งเป็นบริการโครงข่ายข้อมูลที่ใช้เทคโนโลยี
Fiber-to-the-building และถูกออกแบบมาเฉพาะลูกค้าธุรกิจ
รวมทั้งบริการวงจรเช่าผ่านเครือข่าย IP (IP-based leased line)
ที่ผสมผสานระหว่างบริการข้อมูลผ่านเครือข่าย IP และบริการวงจรเช่า
ซึ่งมีคุณภาพดีกว่าบริการเครือข่าย IP แบบมาตรฐาน นอกจากนั้น
ยังเน้นการให้บริการการบริหารจัดการเครือข่ายข้อมูล (Managed Network Service)
ซึ่งเป็นบริการที่ผสมผสานบริการเกี่ยวกับการปฏิบัติการเครือข่าย 3 บริการเข้าด้วยกัน
ตั้งแต่การจัดการประสิทธิภาพของเครือข่าย การบริหารข้อผิดพลาด และการกำหนดค่าต่างๆ
ของเครือข่าย ยิ่งไปกว่านั้น สาธารณูปโภคด้านโครงข่ายของกลุ่มทรูยังสร้างขึ้นด้วยเทคโนโลยี IP
ที่ทันสมัย พร้อมสนับสนุนการทำงานบนเทคโนโลยีคลาวด์ คอมพิวติ้ง (Cloud Computing)

กลุ่มทรูคือหนึ่งในผู้ให้บริการโครงข่ายข้อมูลรายใหญ่ของประเทศ ซึ่งมีความได้เปรียบในการแข่งขัน
เนื่องจากมีโครงข่ายที่ทันสมัยที่สุด โดยมีกลยุทธ์ในการเน้นสร้างความแตกต่างจากผู้ให้บริการรายอื่น
ด้วยการนำเสนอบริการตามความต้องการเฉพาะของลูกค้า
ผสมผสานผลิตภัณฑ์และบริการภายในกลุ่มไปด้วยกัน อาทิ บริการด้านคอนเทนต์ VoIP
และอินเทอร์เน็ต หรือการนำเสนอบริการร่วมกับคู่ค้าทางธุรกิจต่างๆ อาทิ ร่วมมือกับบริษัทซิสโก้
(Cisco) เพื่อให้บริการวางระบบเครือข่าย IP คุณภาพสูง
ทำให้ไม่จำเป็นต้องแข่งขันด้านราคาเพียงอย่างเดียว

ทั้งนี้ กลุ่มทรูเป็นผู้ให้บริการรายแรกของประเทศไทย ที่ได้การรับรองจากซิสโก้ให้เป็น “Cisco
Powered” ในปี 2550 โดยมีบริษัทที่ได้รับ Cisco Powered ทั่วโลกกว่า 300 ราย นอกจากนี้
ในปี 2551 ลูกค้าของซิสโก้ (ซึ่งกลุ่มทรูเป็นผู้ให้บริการ)
จัดอันดับคุณภาพการให้บริการของกลุ่มทรูอยู่ในระดับ “ยอดเยี่ยม”

กลุ่มทรูมีเป้าหมายหลักที่จะให้บริการลูกค้าที่เป็นองค์กรธุรกิจขนาดใหญ่
รวมทั้งจะขยายการให้บริการสู่กลุ่มธุรกิจขนาดกลางและขนาดย่อม หรือ เอสเอ็มอี อย่างจริงจัง
โดยเฉพาะอย่างยิ่งในต่างจังหวัด เนื่องจากยังมีส่วนแบ่งตลาดในพื้นที่ดังกล่าวค่อนข้างต่ำ
อีกทั้งตลาดต่างจังหวัดยังมีโอกาสเติบโตได้อีกมาก
โดยวางแผนที่จะใช้ประโยชน์จากผลิตภัณฑ์และบริการของกลุ่มที่มีความหลากหลาย (อาทิ
บริการด้านข้อมูล VoIP และ อินเทอร์เน็ต)
เพื่อขยายส่วนแบ่งตลาดในต่างจังหวัดโดยผ่านยุทธศาสตร์คอนเวอร์เจนซ์และการนำเสนอผลิตภัณฑ์ภายในกลุ่มไปด้วยกัน

ในปี 2554 กลุ่มทรูเปิดให้บริการ “ทรู อีเธอร์เน็ต ไฟเบอร์” (True Ethernet Fiber)
ซึ่งเป็นบริการวงจรสื่อสารความเร็วสูง บนโครงข่าย IP
โดยสามารถรับ-ส่งข้อมูลขนาดใหญ่ได้หลากหลายประเภท
ผ่านโครงข่ายเคเบิ้ลใยแก้วนำแสงที่มีความเร็ว ความเสถียร และความปลอดภัยของข้อมูลสูง
อีกทั้งสามารถเลือกความเร็วได้ตั้งแต่ 2 Mbps - 10 Gbps
ซึ่งให้บริการด้วยมาตรฐานระดับโลกจาก Metro Ethernet Forum (MEF)
รายแรกในประเทศไทย

ต่อมาในปี 2555 กลุ่มทรูได้เปิดตัวโซลูชั่นวงจรสื่อสารข้อมูลความเร็วสูงรูปแบบใหม่
(โดยใช้เทคโนโลยี MPLS) เพื่อสนองความต้องการใช้งานของลูกค้ากลุ่มเอสเอ็มอี
โดยเริ่มที่กลุ่มร้านเกมออนไลน์ทั่วประเทศ ซึ่งโซลูชั่นนี้มีความเสถียรสูง
สามารถให้ความเร็วในการอัพโหลดและดาวน์โหลดที่เท่ากัน รวมถึงมีระบบสำรองแบบอัตโนมัติ
ซึ่งล้วนเป็นปัจจัยสำคัญในการแข่งขันการให้บริการของธุรกิจเกมออนไลน์

นอกจากนี้ กลุ่มธุรกิจโครงข่ายข้อมูลธุรกิจ
ยังคงให้ความสำคัญกับกลุ่มลูกค้าในตลาดเคเบิลใยแก้วนำแสง ซึ่งยังมีโอกาสในการเติบโตได้อีกมาก
โดยได้วางระบบเคเบิลใยแก้วนำแสง โดยใช้เทคโนโลยี
Gigabit-capable Passive Optical Network (GPON)
ซึ่งได้เข้าถึงลูกค้าองค์กรที่มีสำนักงานตั้งอยู่ใน
166 อาคาร บน 25 ถนนสายสำคัญ ๆ ในเขตกรุงเทพมหานครและปริมณฑล รวมถึง 15
นิคมอุตสาหกรรมในต่างจังหวัด และ 6 พื้นที่ท่องเที่ยว ณ สิ้นปี 2555 ทั้งนี้
กลุ่มทรูได้ให้บริการโครงข่ายข้อมูลแก่ลูกค้ารวม 25,552 วงจร โดยมีรายได้เฉลี่ยต่อวงจรที่
8,593 บาทต่อเดือน ณ สิ้นปี 2555

ตารางแสดงจำนวนวงจรที่ให้บริการ และรายได้เฉลี่ยต่อวงจรในแต่ละช่วงเวลาดังกล่าว

+-----------------+----------+---------+---------+---------+----------+
|                 | ณ วันที่ 31 |         |         |         |          |
|                 | ธ.ค.     |         |         |         |          |
+-----------------+----------+---------+---------+---------+----------+
|                 | 2551     | 2552    | 2553    | 2554    | 2555     |
+-----------------+----------+---------+---------+---------+----------+
| จำ              | 17,741   | 19,940  | 21,566  | 22,533  | 25,552   |
| นวนวงจรที่ให้บริการ |          |         |         |         |          |
+-----------------+----------+---------+---------+---------+----------+
| รายได้เฉลี่ยต่อว    | 9,808    | 8,696   | 9,035   | 9,266   | 8,593    |
| งจร (บาทต่อเดือน) |          |         |         |         |          |
+-----------------+----------+---------+---------+---------+----------+

บริการอินเทอร์เน็ตอื่นๆ และ บริการเสริม

กลุ่มทรูดำเนินธุรกิจการให้บริการอินเทอร์เน็ต (รวมทั้ง คอนเทนต์ และ แอพพลิเคชั่น)
โดยผ่านบริษัทย่อย คือ

(1) ทรู อินเทอร์เน็ต ซึ่งกลุ่มทรู ถือหุ้นในสัดส่วนร้อยละ 100.0
    เป็นบริษัทหลักสำหรับการให้บริการอินเทอร์เน็ตความเร็วสูง หรือ บริการบรอดแบนด์
    และบริการเสริม ซึ่งในเดือนสิงหาคม 2552 ทรูอินเทอร์เน็ต ได้รับการต่ออายุใบอนุญาต
    ในการให้บริการอินเทอร์เน็ตแบบที่ 1 จากคณะกรรมการ กทช. ไปอีกเป็นเวลา 5 ปี
    และจะหมดอายุในวันที่ 17 เดือนสิงหาคม 2557 ใบอนุญาตดังกล่าวนี้สามารถต่ออายุได้ทุก 5
    ปี

(2) KSC ซึ่งกลุ่มทรู ถือหุ้นในสัดส่วนร้อยละ 56.8
    ดำเนินธุรกิจการให้บริการอินเเทอร์เน็ตสำหรับลูกค้าองค์กร ซึ่งในเดือนมิถุนายน 2552 KSC
    ได้รับการต่ออายุใบอนุญาต ในการให้บริการอินเทอร์เน็ต
    แบบที่ 1 จากคณะกรรมการ กทช. ไปอีกเป็นเวลา 5 ปี และจะหมดอายุในวันที่ 22
    เดือนมิถุนายน 2557 ใบอนุญาตดังกล่าวนี้สามารถต่ออายุได้ทุก 5 ปี

(3) เอเซีย อินโฟเน็ท ซึ่งกลุ่มทรู ถือหุ้นในสัดส่วนร้อยละ 65.0 ได้รับอนุญาตจาก CAT Telecom
    (ก่อนหน้าคือการสื่อสารแห่งประเทศไทย)
    ให้ดำเนินธุรกิจการให้บริการอินเทอร์เน็ตเชิงพาณิชย์ (ISP) แก่ผู้ใช้บริการทั่วประเทศ
    จนกระทั่งถึงปี 2549 ด้วยอุปกรณ์ที่ได้ทำสัญญาเช่าระยะยาวจาก CAT Telecom
    หรือหน่วยงานที่ได้รับอนุญาตจาก CAT Telecom ทั้งนี้ ในเดือนกุมภาพันธ์ 2553 เอเซีย
    อินโฟเน็ท ได้รับการต่ออายุใบอนุญาตในการให้บริการอินเทอร์เน็ตแบบที่ 1 จาก
    คณะกรรมการ กทช. ไปอีก โดยจะหมดอายุในวันที่ 4 กุมภาพันธ์ 2558
    ใบอนุญาตดังกล่าวนี้สามารถต่ออายุได้ทุก 5 ปี

ในภาพรวมของธุรกิจอินเทอร์เน็ต กลุ่มทรูเป็นผู้ให้บริการอินเทอร์เน็ตอันดับหนึ่งของประเทศ
โดยให้บริการทั้งในกลุ่มลูกค้าทั่วไป และลูกค้าธุรกิจ
เนื่องจากสามารถให้บริการพร้อมบริการเสริมต่างๆ อย่างครบวงจร อาทิ บริการ Internet
Data Center บริการเก็บรักษาข้อมูลและบริการป้องกันความปลอดภัยข้อมูล
สำหรับลูกค้าธุรกิจขนาดใหญ่ นอกจากนี้ หลังจาก TIG
ซึ่งเป็นบริษัทย่อยในกลุ่มทรูได้รับใบอนุญาตจากคณะกรรมการ กทช. ในปี 2549
ให้เปิดบริการโครงข่ายอินเทอร์เน็ตระหว่างประเทศ (International Internet Gateway)
บริการอินเทอร์เน็ตและ บรอดแบนด์ของกลุ่มทรูได้ขยายตัวอย่างรวดเร็ว
สามารถให้บริการที่มีคุณภาพสูงขึ้นแก่ลูกค้า รวมทั้งช่วยประหยัดต้นทุนในการให้บริการ

iii) บริการอินเทอร์เน็ตเกตเวย์ระหว่างประเทศ

TIG ซึ่งเป็นบริษัทย่อยของกลุ่มทรู
ได้รับใบอนุญาตประกอบกิจการบริการอินเทอร์เน็ตเกตเวย์ระหว่างประเทศ (International
Internet Gateway) และบริการชุมสายอินเทอร์เน็ต (Domestic Internet Exchange
Service) ประเภทที่ 2 แบบมีโครงข่าย จาก คณะกรรมการ กทช. เมื่อวันที่ 19 พฤษภาคม
2549 และใบอนุญาตประเภทที่ 2 แบบมีโครงข่ายเป็นของตนเอง
สำหรับการให้บริการโครงข่ายข้อมูลระหว่างประเทศ เมื่อวันที่ 21 ตุลาคม 2551

ด้วยใบอนุญาตทั้งสองดังที่กล่าวข้างต้น ทำให้ TIG สามารถให้บริการโครงข่ายอินเทอร์เน็ต
และข้อมูลระหว่างประเทศได้ ในส่วนของบริการอินเทอร์เน็ตเกตเวย์ระหว่างประเทศ TIG
ซึ่งมีชุมสายในกรุงเทพฯ สิงคโปร์ ฮ่องกง สหราชอาณาจักร และสหรัฐอเมริกา
ทำให้การเชื่อมต่อไปยังประเทศเหล่านี้
มีประสิทธิภาพดีขึ้น และทำให้สามารถให้บริการลูกค้าได้อย่างมีคุณภาพ

ตั้งแต่เปิดให้บริการ TIG มีการขยายแบนด์วิธอย่างต่อเนื่อง
เพื่อรองรับความต้องการใช้งานอินเทอร์เน็ต และบริการด้านข้อมูลต่างประเทศ ที่เติบโตขึ้นทุกปี
โดย ณ สิ้นปี 2555 TIG มีปริมาณแบนด์วิธอยู่ประมาณ 55 GB ซึ่งบริษัทมีแผนที่จะขยายเพิ่มเป็น
120 GB ภายในสิ้นปี 2556 ทั้งนี้ปริมาณแบนด์วิธที่ TIG ให้บริการ
ส่วนใหญ่เป็นการให้บริการแก่บริษัทในกลุ่มทรู โดยส่วนที่เหลือสำหรับกลุ่มลูกค้าภายนอก
ซึ่งครอบคลุมผู้ให้บริการอินเทอร์เน็ตในประเทศ บริษัทข้ามชาติ
และผู้ให้บริการด้านโทรคมนาคมในต่างประเทศ

ในส่วนของบริการโครงข่ายข้อมูลระหว่างประเทศ มี 3 รูปแบบบริการ คือ
บริการวงจรเช่าส่วนบุคคลระหว่างประเทศ (International Private Leased Circuit -
IPLC) บริการวงจรเช่าเสมือนส่วนบุคคลระหว่างประเทศ (Internet Protocol Virtual
Private Network - IP VPN) และ บริการ Virtual Node ปัจจุบัน
มุ่งเน้นกลุ่มลูกค้าซึ่งเป็นผู้ให้บริการโทรคมนาคมระหว่างประเทศ (International Carrier)
ซึ่งมีที่ตั้งสาขาอยู่ในภูมิภาคเอเชียแปซิฟิค
ซึ่งมีความต้องการแบนด์วิธปริมาณมากและคุณภาพการให้บริการสูง นอกจากนี้ TIG
คำนึงถึงความต้องการแบนด์วิธของลูกค้ากลุ่มองค์กรที่หลากหลาย ทั้งขนาดแบนด์วิธ
และประเทศปลายทาง TIG จึงมีพันธมิตรผู้ให้บริการโทรคมนาคมระดับโลก
เพื่อเป็นการขยายพื้นที่การให้บริการต่างประเทศเพิ่มมากขึ้น จากประเทศสิงคโปร์ และฮ่องกง ที่
TIG มีชุมสายตั้งอยู่เองอีกด้วย

ในเดือนพฤศจิกายน 2552 TIG เป็นบริษัทเอกชนรายแรกที่ได้รับใบอนุญาต
เพื่อให้บริการผ่านโครงข่ายเคเบิลใยแก้วใต้น้ำจากคณะกรรมการ กทช.
ทำให้เป็นผู้ประกอบการธุรกิจเกตเวย์เอกชนรายแรกที่ได้รับอนุญาตให้เชื่อมต่อโครงข่ายใต้น้ำของตนเอง
และสามารถเชื่อมต่อกับเคเบิลใต้น้ำของผู้ให้บริการรายอื่นๆ ในตลาด
ซึ่งเมื่อผนวกเข้ากับโครงข่ายภาคพื้นดินที่มีอยู่ ทำให้ TIG มีความได้เปรียบในการแข่งขัน
เนื่องจากสามารถให้บริการอินเทอร์เน็ตเกตเวย์ที่มีโครงข่ายครบถ้วนทั้งบนพื้นดินและใต้น้ำ ทำให้
TIG มีความได้เปรียบในการแข่งขันทั้งในเชิงพาณิชย์และในเชิงเทคนิค

ในปี 2553 TIG ได้ลงนามสัญญาให้บริการ Virtual Node
และมีใบอนุญาตให้บริการแก่ผู้ให้บริการโทรคมนาคมระหว่างประเทศชั้นนำ ในสหรัฐอเมริกา
เยอรมัน ไต้หวัน ญี่ปุ่น อินเดีย และ จีน นอกจากนี้
ยังขยายบริการอินเทอร์เน็ตและดาต้าเกตเวย์ไปยังประเทศลาว กัมพูชา เวียดนาม และพม่า
ซึ่งเป็นส่วนหนึ่งของเป้าหมายใหม่ในการพัฒนาธุรกิจสู่ประเทศเพื่อนบ้าน โดยพัฒนาการต่างๆ
เหล่านี้ช่วยเสริมสร้างรายได้ และสนับสนุน
การเติบโตอย่างต่อเนื่องให้กับกลุ่มทรูอีกด้วย

iv) บริการอื่นๆ

ในเดือนพฤษภาคม 2553 ทรู ไอดีซี เปิดบริการ “ทรู คลาวด์” (True Cloud Services)
บนเทคโนโลยีคลาวด์ คอมพิวติ้ง รายแรกในไทย สำหรับองค์กรทุกประเภท ทั้งใหญ่ กลาง และเล็ก
ด้วยบริการคลาวด์ส่วนตัว (Private Cloud) ใช้งานเฉพาะลูกค้าแต่ละราย คลาวด์สาธารณะ
(Public Cloud) ใช้งานร่วมกับผู้ใช้บริการรายอื่น และคลาวด์แบบผสมผสาน (Hybrid Cloud)
ผสมการใช้งานคลาวด์ส่วนตัวและคลาวด์สาธารณะ โดยลูกค้าสามารถเลือกแพ็กเกจบริการได้ 2
รูปแบบ คือ คลาวด์ เซิร์ฟเวอร์ (Cloud Server) บริการเครื่องแม่ข่ายเสมือนจริง (Virtual
Server) บนเครือข่ายอินเทอร์เน็ต และคลาวด์ สตอเรจ (Cloud Storage)
บริการพื้นที่บนเครือข่ายอินเทอร์เน็ต โดยไม่จำกัดขนาดของพื้นที่
ซึ่งทั้งสองบริการคิดค่าบริการตามการใช้งานจริง (Pay Per Use)
เป็นรายวัน ในปี 2554 ได้มีการขยายบริการเพิ่มเติมด้วยการนำเสนอบริการใหม่ “True Cloud
Protection” ด้วยบริการสำรองข้อมูลและกู้คืนระบบไอทีจากภัยคุกคามต่างๆ (Back Up &
Recovery) สำหรับลูกค้าองค์กร
ในปี 2555 ทรู ไอดีซี
ยังได้เสริมสร้างความแข็งแกร่งให้กับสินค้าและบริการคุณภาพด้วยการเปิดตัวโซลูชั่นใหม่บริการสำรองและกู้คืนข้อมูลธุรกิจ
ซึ่งออกแบบ และจัดทำระบบสำรองข้อมูลตามความต้องการใช้งานและงบประมาณของลูกค้า
อีกทั้งยังมีเสถียรภาพและความปลอดภัยของข้อมูลสำคัญที่สูง
ช่วยเพิ่มความมั่นใจให้กับลูกค้าองค์กรให้สามารถดำเนินธุรกิจได้อย่างต่อเนื่องและราบรื่นแม้ในภาวะวิกฤติ

(2) กลุ่มทรูโมบาย

กลุ่มทรูโมบาย ประกอบด้วย เรียลฟิวเจอร์ เป็น holding company (กลุ่มทรูถือหุ้นร้อยละ
100.0) โดยมีบริษัทย่อยให้บริการโทรศัพท์เคลื่อนที่ระบบ 2G 3G และ CDMA ภายใต้แบรนด์ ทรูมูฟ
ทรูมูฟ เอช และฮัทช์ ตามลำดับ ทั้งนี้ กลุ่มทรู ถือหุ้นทางอ้อมใน ทรูมูฟ (ชื่อเดิม ทีเอ ออเร้นจ์)
และ เรียลมูฟ (ผู้ขายต่อบริการ 3G+
ของ CAT Telecom ภายใต้แบรนด์ทรูมูฟ เอช ซึ่งเป็นแบรนด์สำคัญในการทำตลาด 3G+
ของกลุ่มทรู) ผ่าน BITCO ซึ่งเป็นบริษัทย่อยของกลุ่มทรู โดยกลุ่มทรูมีสัดส่วนการถือหุ้นใน BITCO
เป็นร้อยละ 99.4 ณ สิ้นปี 2555

ทรูมูฟให้บริการโทรศัพท์เคลื่อนที่ ภายใต้สัญญาให้ดำเนินการฯ ระหว่าง CAT Telecom กับ ทรูมูฟ
ลงวันที่ 20 มิถุนายน 2539 ในการให้บริการและจัดหาบริการโทรศัพท์เคลื่อนที่ระบบดิจิตอล 1800
จนถึง
เดือนกันยายน 2556 ภายใต้สัญญาดังกล่าว ทรูมูฟจะต้องจ่ายส่วนแบ่งรายได้แก่ CAT Telecom
ในอัตรา
ร้อยละ 25.0 จากรายได้ (หลังหักค่าเชื่อมต่อโครงข่ายแบบเดิมและค่าใช้จ่ายอื่นที่อนุญาตให้หัก
เช่น คอนเทนต์) ทั้งนี้จนถึงเดือนกันยายน 2554 และจะเพิ่มขึ้นเป็นร้อยละ 30.0
จนสิ้นสุดระยะเวลาของสัญญา

ในเดือนมิถุนายน 2551 CAT Telecom ได้อนุญาตให้ทรูมูฟใช้คลื่นความถี่ย่าน 850 MHz
เพื่อพัฒนาการให้บริการ HSPA (High Speed Package Access) จำนวน 5 MHz
ภายใต้เงื่อนไขสัญญาให้ดำเนินการฯ ที่ CAT Telecom มีกับทรูมูฟเดิม โดยทรูมูฟยินดีให้ CAT
Telecom ร่วมใช้สถานีฐาน และใช้เกตเวย์ของ CAT Telecom นอกจากนี้
ยังจะให้บริการภายใต้การทำการตลาดร่วมกัน (Co-branding) อีกด้วย

ในเดือนมกราคม 2552 ทรูมูฟลงนามในบันทึกข้อตกลงร่วมกัน (Memorandum of Agreement)
ร่วมกับ CAT Telecom ในการรับสิทธิที่จะเช่าใช้โครงข่ายและอุปกรณ์ที่ทรูมูฟได้สร้างและโอนให้กับ
CAT Telecom เพื่อการให้บริการต่อไปอีก 5 ปี หลังสิ้นสุดสัญญาให้ดำเนินการฯ ในปี 2556
นอกจากนี้ ทรูมูฟ
ยังได้รับอนุญาตจาก CAT Telecom ให้ใช้คลื่นความถี่ 850 MHz
เพื่อทดลองให้บริการโทรศัพท์เคลื่อนที่
ในยุคที่สาม หรือ 3G ในลักษณะที่ไม่ใช่เพื่อการค้า (Non-commercial basis) อีกด้วย

ในเดือนมกราคม 2554 กลุ่มทรูได้เข้าซื้อหุ้น 4 บริษัทของกลุ่มฮัทชิสัน ในประเทศไทยเป็น
ที่เรียบร้อย การเข้าซื้อหุ้นดังกล่าวเอื้อประโยชน์ในการขยายฐานธุรกิจโทรศัพท์เคลื่อนที่ของกลุ่มทรู
เนื่องจากบริษัทฮัทชิสันในประเทศไทย มีลูกค้าโทรศัพท์เคลื่อนที่โดยรวมประมาณ 800,000 ราย
ถัดมาในเดือนเมษายน 2554 กลุ่มทรู โดย เรียลมูฟ ได้ลงนามในสัญญาเพื่อขายต่อบริการของ CAT
Telecom โดยสัญญาดังกล่าวมีระยะเวลาไปจนถึงปี 2568 เป็นผลให้กลุ่มทรู เปิดตัวแบรนด์ ทรูมูฟ
เอช เพื่อขายต่อบริการ 3G+ ของ CAT Telecom เชิงพาณิชย์ได้ทั่วประเทศ ผ่านเทคโนโลยี
HSPA บนคลื่นความถี่ 850 MHz ทั้งนี้ ทรูมูฟ เอช เปิดตัวอย่างเป็นทางการ
ในกรุงเทพมหานครและปริมณฑล และอีก 16 จังหวัดทั่วไทย เมื่อวันที่ 30 สิงหาคม 2554
โดยให้บริการด้วยความเร็วสูงสุด 42 Mbps ภายใต้แนวคิด มอบชีวิตอิสระ หรือ FREEYOU
รวมทั้งให้บริการ WiFi ความเร็ว 8 Mbps
ทำให้กลุ่มทรูมีความได้เปรียบในเชิงการแข่งขันจากการเป็นผู้ให้บริการ 3G
เชิงพาณิชย์ทั่วประเทศรายแรกของประเทศไทย

ที่ประชุมสามัญผู้ถือหุ้น ประจำปี 2554 ซึ่งจัดขึ้นในเดือนเมษายน 2554
มีมติอนุมัติการจัดโครงสร้างธุรกิจใหม่ของธุรกิจโทรศัพท์เคลื่อนที่
โดยรวมธุรกิจโทรศัพท์เคลื่อนที่ทั้งหมดของกลุ่มทรูเข้าด้วยกัน ภายใต้กลุ่มทรูโมบาย
ซึ่งดำเนินกิจการโดย เรียลฟิวเจอร์ ในฐานะบริษัทย่อยของกลุ่มทรู เพื่อให้เกิดประสิทธิภาพ
ในการดำเนินธุรกิจและโอกาสในการจัดหาเงินทุนเพื่อสนับสนุนธุรกิจในอนาคต

เรียลฟิวเจอร์ ได้เข้าร่วมการประมูลใบอนุญาต ใช้คลื่นความถี่ IMT ย่าน 2.1 GHz
และได้รับใบอนุญาต ใช้คลื่นความถี่ IMT ย่าน 2.1 GHz ให้ใช้คลื่นความถี่ดังกล่าวในเดือนธันวาคม
ปี 2555 ซึ่งนอกจากจะช่วยขยายระยะเวลาในการให้บริการโทรศัพท์เคลื่อนที่อย่างน้อยถึงปี 2570
แล้ว ยังเพิ่มความแข็งแกร่งให้กับกลุ่มทรูโมบาย
ด้วยการผสมผสานที่ลงตัวและการใช้ประโยชน์อย่างสูงสุดของทั้งคลื่น 2.1 GHz และ คลื่น 850
MHz ของ CAT Telecom
ทำให้กลุ่มทรูโมบายสามารถให้บริการด้วยคุณภาพที่สูงและมีความครอบคลุมทั่วถึง

  ผู้ใช้บริการ

หลังเปิดให้บริการอย่างเต็มรูปแบบในเดือนมีนาคม 2545 ทรูมูฟเติบโตอย่างรวดเร็ว อย่างไรก็ตาม
ลูกค้าที่มียอดใช้บริการสูงของทรูมูฟ ได้ทยอยย้ายโครงข่ายไปใช้บริการ 3G+ ของทรูมูฟ เอช ทำให้
ณ สิ้นปี 2555 ทรูมูฟมีจำนวนผู้ใช้บริการลดลงเป็นทั้งสิ้นประมาณ 18.0 ล้านราย
โดยมีผู้ใช้บริการแบบรายเดือนคิดเป็นสัดส่วนร้อยละ 3.4 ของจำนวนผู้ใช้บริการโดยรวม

ทั้งนี้ หลังการซื้อบริษัทในกลุ่มฮัทชิสัน และเปิดให้บริการ 3G+ ภายใต้แบรนด์ทรูมูฟ เอช ในปี 2555
จำนวนผู้ใช้บริการของทรูมูฟ เอช มีการเติบโตอย่างต่อเนื่อง ทำให้ยอดผู้ใช้บริการ 3G+ ณ สิ้น ปี
2555 มีจำนวนเพิ่มขึ้นเป็น 2.9 ล้านราย ถึงแม้ ทรูมูฟ เอชจะประสบปัญหาเลขหมายที่จำกัดในปี
2555 แต่มีผู้ใช้บริการระบบรายเดือนสูงถึงร้อยละ 67.1
ซึ่งผู้ใช้บริการเหล่านี้มีรายได้เฉลี่ยต่อเลขหมายสูงกว่าผู้ใช้บริการระบบเติมเงิน
อย่างมีนัยสำคัญ

ณ สิ้นปี 2555 กลุ่มทรูโมบายมีจำนวนผู้ใช้บริการทั้งสิ้นประมาณ 21.0 ล้านราย
โดยมีผู้ใช้บริการแบบเติมเงิน 18.4 ล้านราย และผู้ใช้บริการแบบรายเดือน 2.6 ล้านราย
ซึ่งคิดเป็นสัดส่วนร้อยละ 25.6 ของจำนวนผู้ใช้บริการในตลาดโทรศัพท์เคลื่อนที่โดยรวมของประเทศ
(ไม่รวม CAT Telecom ทีโอที และผู้ให้บริการ MVNO ของทีโอที)

ตารางแสดงจำนวนผู้ใช้บริการ ทรูมูฟ และรายได้เฉลี่ยต่อผู้ใช้บริการ

+------------------------+--------+--------+-------+-------+---------+
| บริการโทรศัพท์เคลื่อนที่      | ณ วันที่  |        |       |       |         |
|                        | 31     |        |       |       |         |
| ทรูมูฟ                   | ธ.ค.   |        |       |       |         |
+------------------------+--------+--------+-------+-------+---------+
|                        | 2551   | 2552   | 2553  | 2554  | 2555    |
+------------------------+--------+--------+-------+-------+---------+
| จำนวนผู้ใช้บริการ          |        |        |       |       |         |
+------------------------+--------+--------+-------+-------+---------+
|  - บริการแบบเติมเงิน      | 13,7   | 14,5   | 15,80 | 16,88 | 17,     |
|                        | 86,283 | 75,094 | 4,698 | 0,422 | 420,965 |
+------------------------+--------+--------+-------+-------+---------+
|  - บริการแบบรายเดือน     | 9      | 1,2    | 1,31  | 1,27  | 615,837 |
|                        | 70,551 | 26,070 | 3,166 | 6,840 |         |
+------------------------+--------+--------+-------+-------+---------+
| รวม                    | 14,7   | 15,8   | 17,11 | 18,15 | 18,     |
|                        | 56,834 | 01,164 | 7,864 | 7,262 | 036,802 |
+------------------------+--------+--------+-------+-------+---------+
| รายได้รวมเฉลี่ยต่อผู้ใช้บริการ | 130    | 115    | 105   | 101   | 86      |
+------------------------+--------+--------+-------+-------+---------+
|  - รายได               | 105    | 90     | 79    | 72    | 68      |
| ้เฉลี่ย ผู้ใช้บริการแบบเติมเงิน |        |        |       |       |         |
+------------------------+--------+--------+-------+-------+---------+
|  - รายได้เ              | 510    | 428    | 424   | 454   | 420     |
| ฉลี่ย ผู้ใช้บริการแบบรายเดือน |        |        |       |       |         |
+------------------------+--------+--------+-------+-------+---------+
| ทรูมูฟ เอช               | 2551   | 2552   | 2553  | 2554  | 2555    |
+------------------------+--------+--------+-------+-------+---------+
| จำนวนผู้ใช้บริการ          |        |        |       |       |         |
+------------------------+--------+--------+-------+-------+---------+
|  - บริการแบบเติมเงิน      | -      | -      | -     | 6     | 950,721 |
|                        |        |        |       | 8,213 |         |
+------------------------+--------+--------+-------+-------+---------+
|  - บริการแบบรายเดือน     | -      | -      | -     | 42    | 1,      |
|                        |        |        |       | 5,597 | 938,391 |
+------------------------+--------+--------+-------+-------+---------+
| รวม                    | -      | -      | -     | 49    | 2,      |
|                        |        |        |       | 3,810 | 889,112 |
+------------------------+--------+--------+-------+-------+---------+
| รายได้รวมเฉลี่ยต่อผู้ใช้บริการ | -      | -      | -     | 690   | 466     |
+------------------------+--------+--------+-------+-------+---------+
|  - รายได               | -      | -      | -     | 50    | 149     |
| ้เฉลี่ย ผู้ใช้บริการแบบเติมเงิน |        |        |       |       |         |
+------------------------+--------+--------+-------+-------+---------+
|  - รายได้เ              | -      | -      | -     | 717   | 621     |
| ฉลี่ย ผู้ใช้บริการแบบรายเดือน |        |        |       |       |         |
+------------------------+--------+--------+-------+-------+---------+

บริการ

  บริการแบบเติมเงิน (Pre Pay)

รายได้ส่วนใหญ่ของกลุ่มทรูโมบายมาจากค่าใช้บริการแบบเติมเงิน
ซึ่งผู้ใช้บริการไม่ต้องเสียค่าบริการรายเดือน โดยผู้ใช้บริการซื้อซิมการ์ดพร้อมค่าโทรเริ่มต้น
และเมื่อค่าโทรเริ่มต้นหมดก็สามารถเติมเงินได้ในหลากหลายวิธีด้วยกัน เช่น บัตรเติมเงิน
เครื่องเอทีเอ็ม การโอนเงินจากผู้ใช้บริการโทรศัพท์เคลื่อนที่ของกลุ่มทรูโมบายรายอื่น
และการเติมเงินอัตโนมัติแบบ “over-the-air”

นอกจากนี้
ผู้ใช้บริการแบบเติมเงินของทรูมูฟและทรูมูฟเอชสามารถเติมเงินผ่านตู้โทรศัพท์สาธารณะประมาณ
30,000 เครื่อง ในเขตกรุงเทพมหานครและปริมณฑล โดยสามารถเติมเงินขั้นต่ำเพียง 10 บาท
ยิ่งไปกว่านั้น
ผู้ใช้บริการของกลุ่มทรูโมบายยังสามารถชำระค่าใช้บริการด้วยบริการการเงินบนโทรศัพท์เคลื่อนที่โดยทรูมันนี่
เพื่อตอบสนองไลฟ์สไตล์คนรุ่นใหม่

บริการแบบรายเดือน (Post Pay)

บริการ Post Pay ของกลุ่มทรูโมบาย คือบริการแบบรายเดือน
ซึ่งผู้ใช้บริการสามารถเลือกอัตราค่าบริการรายเดือนสำหรับบริการเสียงเพียงอย่างเดียว
หรือบริการด้านข้อมูลเพียงอย่างเดียว
หรือบริการด้านเสียงและบริการด้านข้อมูลได้ตามความต้องการ นอกจากนี้ยังมีแพ็กเกจ Top-up
ซึ่งผู้ใช้บริการสามารถสมัครบริการด้านเสียงหรือบริการที่ไม่ใช่เสียง
(ในอัตราค่าบริการที่คุ้มค่ากว่า) เพิ่มเติมจากแพ็กเกจรายเดือนที่ใช้อยู่ ทั้งนี้
ผู้ใช้บริการแบบรายเดือนของกลุ่มทรูโมบายจะได้รับใบแจ้งค่าบริการเป็นรายเดือน
ซึ่งจะประกอบด้วย ค่าบริการรายเดือนและค่าใช้บริการสำหรับบริการเสียง
และบริการไม่ใช่เสียงต่างๆ

บริการเสียง (Voice Services)

ผู้ใช้บริการโทรศัพท์เคลื่อนที่ของกลุ่มทรูโมบาย นอกจากจะสามารถโทรศัพท์ภายในพื้นที่เดียวกัน
โทรไปยังต่างจังหวัดและโทรทางไกลต่างประเทศแล้ว ยังสามารถใช้บริการเสริมต่างๆ
ซึ่งขึ้นอยู่กับแพ็กเกจ
ที่เลือกใช้ บริการเสริมเหล่านี้ประกอบด้วย บริการรับสายเรียกซ้อน บริการโอนสายเรียกเข้า
บริการสนทนาสามสาย และบริการแสดงหมายเลขโทรเข้า
นอกจากนี้ยังมีบริการโทรศัพท์ข้ามแดนระหว่างประเทศ
เพื่อให้ผู้ใช้บริการสามารถโทรออกและรับสายเมื่อเดินทางไปต่างประเทศอีกด้วย

บริการที่ไม่ใช่เสียง (Non-voice)

กลุ่มทรูโมบายให้บริการที่ไม่ใช่เสียง ที่หลากหลายเพื่อเติมเต็มและสอดคล้องกับไลฟ์สไตล์ของลูกค้า
โดยลูกค้าสามารถใช้บริการคอนเทนต์ผ่านช่องทางต่างๆ ได้หลายทาง ทั้งบนโทรศัพท์เคลื่อนที่ และ
ที่พอร์ทัล www.truelife.com บริการที่ไม่ใช่เสียงประกอบด้วย คอนเทนต์ต่างๆ
ที่ได้รับความนิยมจากผู้ใช้บริการ อาทิ การสื่อสารด้วยภาพหรือรูปถ่าย บริการข้อมูลทางการเงิน
เกม การ์ตูน สกรีนเซฟเวอร์ และริงโทน รวมถึง คอนเทนต์ประเภทเพลงและกีฬา
ลูกค้าที่ใช้บริการที่ไม่ใช่เสียง มีปริมาณที่เพิ่มขึ้นอย่างต่อเนื่อง โดยเฉพาะอย่างยิ่ง
การดาวน์โหลดภาพหรือรูปถ่าย และ เสียง รวมถึงการใช้บริการโซเชียลเน็ตเวิร์กโดยผ่านบริการ
โมบาย อินเทอร์เน็ต

บริการที่ไม่ใช่เสียงแบ่งออกเป็น 3 ประเภทดังนี้:

-   บริการส่งข้อความ ซึ่งประกอบด้วย Short Messaging Service (SMS):
    บริการส่งข้อความไปยังผู้ใช้บริการโทรศัพท์เคลื่อนที่รายอื่น Voice SMS:
    บริการส่งข้อความเสียงไปยังผู้ใช้บริการโทรศัพท์เคลื่อนที่และโทรศัพท์พื้นฐานรายแรกของประเทศไทย
    และ Multimedia Messaging Service (MMS): บริการส่งภาพ ข้อความและเสียง
    ไปยังผู้ใช้บริการโทรศัพท์เคลื่อนที่รายอื่น

-   บริการเชื่อมต่ออินเทอร์เน็ตผ่านโทรศัพท์เคลื่อนที่ หรือ โมบาย อินเทอร์เน็ต ผ่านเทคโนโลยี
    EDGE/GPRS และ CDMA รวมทั้ง 3G/HSPA รวมทั้งเทคโนโลยี WiFi
    ซึ่งผู้ใช้บริการสามารถใช้งานผ่านโทรศัพท์เคลื่อนที่ เพื่อใช้บริการอีเมล อินเทอร์เน็ต VoIP
    ตลอดจนบริการวิดีโอและเสียง รวมทั้งบริการเสริมอื่นๆ ซึ่งประกอบด้วย Mobile Chat
    บริการรับ-ส่งข้อความในรูปของ WAP based
    ทำให้ผู้ใช้บริการสามารถเชื่อมต่ออินเทอร์เน็ตบนมือถือ หรือสนทนาสดออนไลน์ บริการสำหรับ
    BlackBerry และ iPhone ประกอบด้วย บริการ BlackBerry Messenger บริการ
    Chat บริการ Push-mail และ การเชื่อมต่ออินเทอร์เน็ต

-   บริการด้านคอนเทนต์ ซึ่งประกอบด้วย Ring-back Tone บริการเสียงรอสาย
    ซึ่งผู้ใช้บริการสามารถเลือกเสียงหรือเพลงได้ด้วยตัวเอง Voicemail และ Multimedia
    Content Services บริการคอนเทนต์มัลติมีเดีย
    ซึ่งประกอบด้วย เพลง กีฬา ข่าว และข่าวการเงิน ทรูมูฟ และทรูมูฟ เอช
    สามารถใช้ประโยชน์จากคอนเทนต์
    ซึ่งเป็นลิขสิทธิ์เฉพาะของ ทรูมิวสิค ทรูไลฟ์ ทรูออนไลน์ และทรูวิชั่นส์
    เพื่อสร้างความเติบโตให้กับรายได้

ในปี 2555 รายได้จากบริการที่ไม่ใช่เสียงเพิ่มขึ้นสูงถึงร้อยละ 70.0 จากปีก่อนหน้า
จากการเติบโตอย่างแข็งแกร่งของบริการโมบาย อินเทอร์เน็ต
โดยรายได้จากบริการที่ไม่ใช่เสียงมีสัดส่วนร้อยละ 29.0 ของรายได้จากบริการโดยรวม
(ไม่รวมรายได้ค่าเชื่อมต่อโครงข่ายและ ค่าเช่าโครงข่าย) ของกลุ่มทรูโมบาย
ณ สิ้นปี 2555 รายได้จากบริการโมบาย อินเทอร์เน็ต มีสัดส่วนร้อยละ 72.0
บริการรับ-ส่งข้อความ (SMS/MMS) คิดเป็นร้อยละ 10.6 และบริการด้านคอนเทนต์ คิดเป็นร้อยละ
17.4 ของรายได้จากบริการที่ไม่ใช่เสียงโดยรวม โดย รายได้จากบริการโมบาย อินเทอร์เน็ต
เติบโตสูงถึงร้อยละ 137.0 จากปีก่อนหน้าเป็น 6.5 พันล้านบาท ณ สิ้นปี 2555
เนื่องจากความนิยมในการใช้บริการเครือข่ายสังคมออนไลน์
และการใช้งานของสมาร์ทโฟนและสมาร์ทดีไวซ์ที่เพิ่มสูงขึ้น

การจำหน่ายเครื่องโทรศัพท์เคลื่อนที่และอุปกรณ์

กลุ่มทรูโมบายจัดจำหน่ายเครื่องโทรศัพท์เคลื่อนที่คุณภาพสูง รวมทั้งอุปกรณ์
โดยผลิตภัณฑ์ที่จัดจำหน่ายคือสมาร์ทโฟนคุณภาพสูง ซึ่งประกอบด้วย iPhone รุ่นต่างๆ Samsung
และ BlackBerry อีกทั้งยังจำหน่ายมือถือ 3G
และสมาร์ทโฟนในราคาย่อมเยาเพื่อให้คนไทยเข้าถึงบริการ 3G ได้ง่ายยิ่งขึ้น
นอกจากนี้ยังจำหน่ายอุปกรณ์อื่นๆ อาทิ แท็บเล็ตและแอร์การ์ด ทั้งนี้เครื่องโทรศัพท์ที่จัดจำหน่าย
เป็นทั้งการจำหน่ายเครื่องเปล่าโดยไม่ผูกพันกับบริการใดๆ
กับการจำหน่ายเครื่องโดยลูกค้าใช้แพ็กเกจรายเดือนจากทรูมูฟหรือทรูมูฟ เอช

บริการโทรศัพท์ข้ามแดนระหว่างประเทศ (International Roaming Services)

เป็นบริการเสริมที่ช่วยให้ลูกค้าของกลุ่มทรูโมบายสามารถนำเครื่องโทรศัพท์ และหมายเลขโทรศัพท์
ที่ใช้งานอยู่ ไปใช้งานในต่างประเทศ (Outbound) ได้
ผ่านเครือข่ายที่กลุ่มทรูโมบายมีสัญญาบริการโทรศัพท์
ข้ามแดนระหว่างประเทศด้วย โดย ลูกค้าสามารถใช้บริการต่างๆ ขณะอยู่ต่างประเทศ อาทิ
บริการรับฝากข้อความเสียง (Voicemail) บริการส่งข้อความ (SMS) บริการส่งภาพ
ข้อความและเสียง (MMS) บริการโมบาย อินเทอร์เน็ต (ผ่าน EDGE/ GPRS/ 3G) อีเมล์
บริการแสดงเบอร์โทรเข้า บริการเตือนเมื่อไม่ได้รับสาย บริการ Short Code
บริการแบล็กเบอร์รี่ข้ามแดน และบริการ WiFi ทั้งนี้ บริการโทรศัพท์ข้ามแดนระหว่างประเทศ
ทำให้ผู้ใช้บริการของกลุ่มทรูโมบายสามารถติดต่อสื่อสารได้ทั้งกับภาคธุรกิจและบุคคลทั่วไปใน 230
ปลายทางทั่วโลก

นอกจากนี้
ผู้ใช้โทรศัพท์เคลื่อนที่จากต่างประเทศที่มีสัญญาบริการโทรศัพท์ข้ามแดนระหว่างประเทศกับกลุ่มทรูโมบาย
สามารถใช้บริการโทรศัพท์ข้ามแดนระหว่างประเทศผ่านโครงข่ายของกลุ่มทรูโมบาย (Inbound)
เมื่อเดินทางมาเมืองไทยได้เช่นกัน

ในเดือนมิถุนายน 2551 ทรูมูฟได้ประกาศเข้าร่วมเป็นสมาชิกเครือข่ายพันธมิตรคอนเน็กซัส โมบายล์
(Conexus Mobile Alliance) โดยปัจจุบันคอนเน็กซัส โมบายล์
มีฐานผู้ใช้บริการโทรศัพท์เคลื่อนที่ (ทั้งบริการเสียงและบริการที่ไม่ใช่เสียง) อยู่ประมาณ 350
ล้านราย ทำให้ผู้ใช้บริการเหล่านี้สามารถใช้บริการโทรศัพท์
ข้ามแดนระหว่างประเทศเมื่อเดินทางเข้ามายังประเทศไทยบนเครือข่ายของกลุ่มทรูโมบาย
ในขณะเดียวกัน
ยังเป็นการเพิ่มทางเลือกและความสะดวกสบายให้ลูกค้ากลุ่มทรูโมบายในการใช้บริการเสียงและข้อมูล
เมื่อเดินทางไปทั่วภูมิภาคเอเชียแปซิฟิก นอกจากนี้ กลุ่มทรูโมบาย และกลุ่มคอนเน็กซัส โมบายล์
ยังได้เปิดบริการโทรศัพท์ข้ามแดนระหว่างประเทศในส่วนของการส่งและรับข้อมูลผ่านสมาร์ทโฟน
พร้อมกันทุกประเทศในกลุ่มสมาชิก เพื่อตอบรับความต้องการใช้งานด้านข้อมูลที่เพิ่มสูงขึ้น
อันจะช่วยให้ลูกค้าของกลุ่มทรูโมบายสามารถเชื่อมต่อกับอีเมล์ขององค์กรและท่องอินเทอร์เน็ตไร้สายได้อย่างสะดวกสบายเพิ่มขึ้น
อีกทั้งยังช่วยประหยัดค่าใช้จ่ายให้ลูกค้านักธุรกิจที่เดินทางเป็นประจำและใช้บริการโทรศัพท์ข้ามแดนระหว่างประเทศ
ในเครือข่ายของบริษัทที่เป็นพันธมิตรของคอนเน็กซัสได้เป็นอย่างดี

ตั้งแต่ปี 2552 กลุ่มทรู ได้เปิดตัวโปรโมชั่นใหม่ “Data Roaming Flat Rate”
ให้ผู้ใช้บริการโทรศัพท์เคลื่อนที่ของทรูมูฟ
รับส่งข้อมูลผ่านบริการโทรศัพท์ข้ามแดนระหว่างประเทศบนเครือข่ายของผู้ให้บริการที่เป็นสมาชิกกลุ่มคอนเน็กซัส
โมบายล์ ด้วยอัตราค่าบริการแบบเหมาจ่ายรายวันอัตราเดียวสูงสุดเพียงวันละ 399 บาท
และคิดค่าบริการตามการใช้งานจริงหากใช้งานไม่ถึงวันละ 399 บาท
เนื่องจากโปรโมชั่นนี้ได้รับความนิยมเป็นอย่างมาก
จึงได้มีการจัดโปรโมชั่นดังกล่าวต่อเนื่องมาจนกระทั่งในเดือนกรกฎาคม 2555
กลุ่มทรูโมบายได้ปรับปรุงโปรโมชั่นนี้อีกครั้ง
ด้วยการคิดอัตราค่าบริการแบบเหมาจ่ายรายวันอัตราเดียวสูงสุดวันละ 499
บาทสำหรับการใช้งานในทวีปยุโรปและโอเชียเนีย หรือจ่ายเพียงวันละ 333 บาท
สำหรับการใช้งานในทวีปเอเชียบนเครือข่ายกลุ่มคอนเน็กซัส โมบายล์ โดยปัจจุบัน
ลูกค้าของกลุ่มทรูโมบายสามารถใช้บริการ Data Roaming Flat Rate ได้ทั้งสิ้น 54 เครือข่าย
ใน 39 ประเทศทั่วโลก นอกจากนั้น กลุ่มทรูโมบายยังได้กำหนดค่าบริการการส่งข้อความ (SMS)
สำหรับผู้ใช้บริการที่อยู่ในต่างประเทศในราคา 11 บาทต่อข้อความ

บริการโทรศัพท์ทางไกลระหว่างประเทศ

กลุ่มทรู เริ่มต้นเปิดให้บริการและทำธุรกิจให้บริการโทรศัพท์ทางไกลระหว่างประเทศ
รวมทั้งรายงานผลการดำเนินงานของบริการดังกล่าวภายใต้ธุรกิจทรูออนไลน์
ที่ประชุมสามัญผู้ถือหุ้นประจำปี 2553 ได้มีมติอนุมัติให้โอนย้าย TIC มาอยู่ภายใต้ทรูมูฟ ทั้งนี้ TIC
ได้รับใบอนุญาตให้บริการโทรศัพท์ทางไกลระหว่างประเทศ (ประเภทที่ 3) จาก คณะกรรมการ
กทช. โดยเปิดให้บริการผ่านหมายเลข “006” ปัจจุบัน
บริการโทรศัพท์ทางไกลระหว่างประเทศของ TIC
สามารถให้บริการเฉพาะผู้ใช้บริการโทรศัพท์พื้นฐานของกลุ่มทรู
และผู้ใช้บริการของกลุ่มทรูโมบายเท่านั้น
เพื่อเป็นการขยายตลาดโทรศัพท์ระหว่างประเทศให้ครอบคลุมผู้ใช้บริการให้มากขึ้นขณะนี้ TIC
กำลังอยู่ระหว่างการเจรจาเชื่อมต่อโครงข่ายกับผู้ให้บริการโทรศัพท์มือถือและผู้ให้บริการโทรศัพท์พื้นฐานรายอื่นๆ
นอกจากนี้กลุ่มทรูยังได้นำเสนอโปรโมชั่น ซิมอินเตอร์
เพื่อให้บริการโทรศัพท์ทางไกลระหว่างประเทศ
โดยซิมอินเตอร์จะมีความพิเศษที่สามารถให้ลูกค้าเลือกที่จะโทรศัพท์ระหว่างประเทศด้วยการโทรผ่านรหัส
“006” ที่เป็นบริการแบบ Premium ด้วยเทคโนโลยี Time Division Multiplexing
(TDM)ที่ให้คุณภาพเสียง คมชัด ต่อติดไว และสายไม่หลุดขณะสนทนา หรือ เลือกกดผ่านรหัส
“00600” ด้วยเทคโนโลยี VoIP ในราคาที่ประหยัดยิ่งขึ้นได้ ซึ่งปัจจุบัน ซิมอินเตอร์
สามารถใช้บริการได้ใน 230
ปลายทางทั่วโลกด้วยบริการโทรศัพท์ระหว่างประเทศของกลุ่มทรูโมบาย

ตั้งแต่เริ่มเปิดให้บริการ บริการโทรศัพท์ทางไกลระหว่างประเทศก็มีการเติบโตอย่างต่อเนื่อง
และยังช่วยขยายฐานลูกค้าให้กับกลุ่มทรูโมบายอีกด้วย TIC
ยังคงมุ่งส่งเสริมการขายบริการโทรศัพท์ทางไกลระหว่างประเทศ
โดยเน้นทำการตลาดย่านชุมชนสำคัญ เช่น J-Avenue และสถานีรถไฟฟ้าใต้ดินสุขุมวิท เป็นต้น
อีกทั้งยังมุ่งพัฒนาผลิตภัณฑ์อย่างต่อเนื่องเพื่อตอบสนองไลฟ์สไตล์ของลูกค้าได้ดียิ่งขึ้น
จากความนิยมในการใช้สมาร์ทโฟนที่เพิ่มขึ้น ทำให้ TIC ได้นำเสนอแอพพลิเคชั่นใหม่ “NetTalk
by True”
ในเดือนสิงหาคม ที่ผ่านมา
เพื่อเพิ่มความสะดวกและความคุ้มค่าให้กับผู้ใช้บริการที่ใช้งานบนสมาร์ทโฟนทั้ง iOS (iPhone และ
iPad) และ Android

โครงข่าย

กลุ่มทรูโมบายเป็นผู้ให้บริการที่เข้ามาดำเนินธุรกิจโทรศัพท์เคลื่อนที่รายล่าสุด
ในจำนวนผู้ให้บริการโทรศัพท์เคลื่อนที่รายใหญ่ 3 ราย
จึงทำให้ได้รับประโยชน์จากพัฒนาการเทคโนโลยีใหม่ล่าสุด
ด้วยการลงทุนที่มีประสิทธิภาพและต้นทุนถูกกว่า ปัจจุบันกลุ่มทรูโมบาย มีโครงข่าย 2G
ที่ให้บริการครอบคลุมเทียบเท่ากับ
ผู้ให้บริการรายอื่น อย่างไรก็ตาม บริการ 3G+ ของกลุ่มทรูโมบาย
มีโครงข่ายบริการครอบคลุมมากที่สุดในประเทศไทย โดยสามารถให้บริการใน 928 อำเภอ 6,779
ตำบล ใน 77 จังหวัดทั่วประเทศ ณ สิ้น ปี 2555

กลุ่มทรูโมบาย ให้ความสำคัญกับการพัฒนาและนำเสนอนวัตกรรม
สำหรับบริการที่ไม่ใช่เสียงมาโดยตลอด ตัวอย่างเช่น
เป็นผู้ประกอบการรายแรกในประเทศไทยที่เปิดให้บริการ Voice SMS
บริการริงโทนแนวใหม่ที่ผู้ใช้สามารถผสมผสานให้เป็นทำนองของตนเอง (ผ่านบริการ IRemix)
และบริการเติมเงิน
‘over-the-air’ รวมทั้งยังเปิดให้บริการ 3G บริการ EDGE (Enhanced Data rates for
GSM Evolution) รวมทั้งบริการมัลติมีเดียคอนเทนต์ต่างๆ
ตลอดจนขยายการให้บริการอินเทอร์เน็ตไร้สาย ด้วยเทคโนโลยี WiFi ทรูมูฟ ยังได้เปิดตัวเกมซิม
เพื่อเจาะกลุ่มผู้ชื่นชอบเกมออนไลน์ นอกจากนี้ยังได้นำเสนอ ทัชซิม ผ่านเทคโนโลยี RFID (Radio
Frequency Identification) เป็นครั้งแรกในโลก
ทัชซิมเป็นซิมโทรศัพท์เคลื่อนที่ที่มีแผ่นรับสัญญาณ RFID พ่วงติดกับทัชซิม
แผ่นรับสัญญาณนี้จะทำหน้าที่รับส่งสัญญาณ เพื่ออ่านข้อมูลจากกระเป๋าเงินอิเล็กทรอนิกส์ (E-purse &
E-wallet) ในซิม จึงสามารถทำการชำระค่าสินค้าและบริการต่างๆได้อย่างสะดวก และง่ายดาย
เพียงสัมผัสโทรศัพท์เคลื่อนที่ที่ใช้ทัชซิมกับเครื่องอ่านสัญญาณ ในปี 2554 กลุ่มทรู เปิดตัว iSim
ซึ่งเป็นนวัตกรรมในการนำเสนอแพ็กเกจบริการด้านข้อมูลสำหรับอุปกรณ์แท็บเล็ตและแอร์การ์ด
เพื่อดึงดูดลูกค้าที่เน้นใช้บริการด้านข้อมูลในปี 2555 กลุ่มทรูยังได้เปิดตัว H-perience
ซึ่งได้นำเสนอแอพพลิเคชั่นใหม่ ๆ อย่างเช่น H TV ซึ่งลูกค้าทรูมูฟ เอช
สามารถเพิ่มประสบการณ์การดูทีวีบนมือถือรูปแบบใหม่
โดยเพิ่มอิสระการรับชมรายการโปรดได้ทุกที่ทุกเวลา โดยเฉพาะ คอนเทนต์ระดับโลก
จากทรูวิชั่นส์และช่องอื่นๆ กว่า 90 ช่อง และ H MUSIC
ซึ่งถือได้ว่าเป็นคลังดิจิตอลคอนเทนต์ทางดนตรีครบทุกรูปแบบ เพื่อให้ผู้ใช้บริการได้รับ
ความบันเทิงจากเพลงยอดนิยมจากศิลปินระดับโลกมากมาย

หลังประสบความสำเร็จจากการเปิดตัว iPhone 3G และ iPhone 3GS ในประเทศไทย
การเปิดตัว
iPhone 4 ในปลายเดือนกันยายน 2553 ก็ประสบความสำเร็จอย่างดียิ่ง
ตามมาด้วยความสำเร็จในการเปิดตัว iPad 2 ในเดือนกันยายน 2554 iPhone 4S
ในเดือนธันวาคม 2554 Samsung Galaxy S3 ในกลางปี 2555 และ iPhone 5
ในเดือนพฤศจิกายน ปี 2555 ทั้งนี้ กลุ่มทรูโมบายยังรุกเจาะตลาดผู้เริ่มใช้ 3G และ สมาร์ทโฟน
เพื่อขยายส่วนแบ่งการตลาด โดยได้มีการเปิดตัว GO Live มือถือ 3G และGO Live S1
สมาร์ทโฟนในราคาย่อมเยา ซึ่งได้รับผลตอบรับอย่างล้นหลาม พร้อมทั้งมีแคมเปญร่วมกับ
ผู้ผลิตและจำหน่ายโทรศัพท์เคลื่อนที่ยอดนิยม เช่น Samsung และ HTC อีกด้วย นอกเหนือจากนั้น
โครงข่าย 3G+ ของทรูมูฟ เอช ที่ครอบคลุมมากที่สุดในประเทศไทย
แคมเปญที่นำเสนอโทรศัพท์มือถือและอุปกรณ์ต่างๆ ร่วมกับแพ็กเกจของกลุ่มทรูโมบาย
และการนำเสนอแอพพลิเคชั่นส์และคอนเทนต์ต่าง ๆ ภายในกลุ่มทรูที่น่าดึงดูดใจ ทำให้
กลุ่มทรูโมบายได้เปรียบในเชิงการแข่งขัน และเป็นผู้นำบริการ 3G และสมาร์ทโฟนในประเทศไทย

(3) ทรูวิชั่นส์

ทรูวิชั่นส์ คือ ผู้นำในการให้บริการโทรทัศน์แบบบอกรับสมาชิก ซึ่งให้บริการทั่วประเทศ
ผ่านดาวเทียมในระบบดิจิตอลตรงสู่บ้านสมาชิก และผ่านโครงข่ายผสมระหว่างเคเบิลใยแก้วนำแสง
และสายโคแอ็กเชียล (coaxial) ที่มีประสิทธิภาพสูง

ทรูวิชั่นส์ เกิดจากการควบรวมกิจการเมื่อปี 2541 ระหว่างยูบีซี (เดิมคือ ไอบีซี) และ ยูบีซีเคเบิล
(เดิมคือ ยูทีวี) โดยดำเนินธุรกิจภายใต้สัญญาร่วมดำเนินกิจการฯ อายุ 25 ปี
ที่ได้รับจากองค์การสื่อสารมวลชนแห่งประเทศไทย (อสมท) โดยสัญญาร่วมดำเนินกิจการฯ
สำหรับบริการผ่านดาวเทียมจะหมดอายุ
ในวันที่ 30 กันยายน 2557 และสัญญาร่วมดำเนินกิจการฯ สำหรับบริการโทรทัศน์ทางสาย (หรือ
เคเบิล)
จะหมดอายุในวันที่ 31 ธันวาคม 2562

ทรูวิชั่นส์ให้บริการในระบบดิจิตอลผ่านดาวเทียม (DStv) โดยการส่งสัญญาณในระบบ Ku-band
และ C-band โดยใช้ระบบการบีบอัดสัญญาณ MPEG-2 และ MPEG-4 ซึ่งทำให้กลุ่มทรู
สามารถเพิ่มจำนวนช่องรายการได้มากขึ้น ปรับปรุงคุณภาพเสียงและภาพให้คมชัดยิ่งขึ้น
สามารถควบคุมการเข้าถึงสัญญาณของ
ทรูวิชั่นส์ และสามารถกระจายสัญญาณให้บริการไปยังทุกๆ พื้นที่ในประเทศไทย
ปัจจุบันการให้บริการระบบนี้ถ่ายทอดสัญญาณผ่านดาวเทียมไทยคม 5
ซึ่งมีขีดความสามารถสูงกว่าเดิมมาก นอกจากนั้น
ทรูวิชั่นส์ให้บริการโทรทัศน์แบบบอกรับสมาชิกระบบเคเบิล (CATV)
โดยให้บริการทั้งระบบดิจิตอลและระบบอานาล็อกในเขตกรุงเทพมหานครและปริมณฑลผ่านโครงข่ายผสมระหว่างเคเบิลใยแก้วนำแสง
และสายโคแอ็กเชียล ของ ทรู มัลติมีเดีย (ซึ่งเป็นบริษัทย่อยของกลุ่มทรู)

ในต้นปี 2549 กลุ่มทรู ประสบความสำเร็จในการรวมทรูวิชั่นส์เข้ามาเป็นส่วนหนึ่งของกลุ่มทรู
ทำให้กลุ่มทรู ถือหุ้นในสัดส่วนร้อยละ 91.8 ของทรูวิชั่นส์ ภายหลังการรวมเป็นส่วนหนึ่งของกลุ่มทรู
ทรูวิชั่นส์ได้ปรับเปลี่ยนกลยุทธ์ทางการตลาด โดยขยายบริการสู่ตลาดกลางและล่าง
ซึ่งทำให้ทรูวิชั่นส์สามารถเพิ่มฐานลูกค้าได้กว่า 2 เท่า

ในปี 2553 ทรูวิชั่นส์ ได้ปรับโครงสร้างกลุ่มบริษัท เป็นกลุ่มบริษัททรูวิชั่นส์ (ซึ่ง ณ สิ้นปี 2555
กลุ่มทรูมีสัดส่วนการถือหุ้นร้อยละ 100.00 โดยทางอ้อม)
ทั้งนี้เพื่อรองรับกรอบการกำกับดูแลที่เปลี่ยนแปลง
โดยเฉพาะอย่างยิ่งเพื่อการรับใบอนุญาตประกอบกิจการโทรทัศน์แบบบอกรับสมาชิก
และทำให้การดำเนินธุรกิจของ
ทรูวิชั่นส์มีความคล่องตัวมากขึ้นรองรับการเติบโตของธุรกิจในอนาคต โดย ณ สิ้นปี 2555
กลุ่มทรูมีสัดส่วนการถือหุ้นในบริษัท ทรู วิชั่นส์ จำกัด ซึ่งเป็น holding company
สำหรับธุรกิจเพย์ทีวีของกลุ่มทรูอยู่ร้อยละ 100.00 และมีสัดส่วนการถือหุ้นทางอ้อมร้อยละ 99.31
ในบมจ. ทรู วิชั่นส์ และร้อยละ 98.99 ในบมจ. ทรู วิชั่นส์ เคเบิ้ล

นับตั้งแต่มีการประกาศใช้พระราชบัญญัติการประกอบกิจการกระจายเสียงและกิจการโทรทัศน์ พ.ศ.
2551 ในเดือนมีนาคม 2551 ทรูวิชั่นส์ได้มีการเจรจากับ บริษัท อสมท จำกัด (มหาชน)
เพื่อให้สามารถหารายได้จากการโฆษณาได้เช่นเดียวกับผู้ให้บริการโทรทัศน์แบบบอกรับสมาชิกรายอื่นๆ
โดยในวันที่ 8 ตุลาคม 2552 ที่ประชุมคณะกรรมการ อสมท
อนุญาตให้ทรูวิชั่นส์หารายได้จากการรับทำโฆษณาผ่านช่องรายการต่างๆ
โดยจ่ายส่วนแบ่งรายได้ร้อยละ 6.5 ให้แก่ อสมท ทำให้
ทรูวิชั่นส์เริ่มหารายได้จากการรับทำโฆษณาผ่านช่องรายการต่างๆ
โดยเริ่มทำการโฆษณาอย่างค่อยเป็นค่อยไป ทั้งนี้เพื่อไม่ให้ขัดจังหวะการรับชมรายการของสมาชิก
โดยทรูวิชั่นส์มีรายได้จากการรับทำโฆษณาในปี 2555 เป็นจำนวนทั้งสิ้น 869 ล้านบาท
ซึ่งได้เพิ่มขึ้นมาจาก 707 ล้านบาทในปี 2554 ส่วนใหญ่จากฐานผู้ชมที่เพิ่มมากขึ้น
โดยเฉพาะผู้ชมกลุ่มฟรี
ทูแอร์ ทั้งนี้ ณ สิ้นปี 2555 ช่องรายการ 29 ช่อง จากทั้งหมด 136
ช่องรายการของทรูวิชั่นส์มีรายได้จากการรับทำการโฆษณา

ทรูวิชั่นส์ได้ดำเนินงานด้วยกลยุทธ์ที่หลากหลายเพื่อส่งเสริมโอกาสทางธุรกิจในอนาคตและ
ช่วยเพิ่มฐานลูกค้าให้กับทรูวิชั่นส์ได้อย่างต่อเนื่อง ในเดือนพฤษภาคม 2553 ทรูวิชั่นส์เป็นผู้ให้บริการ
ในระบบเคเบิ้ลและดาวเทียมรายแรกที่เปิดให้บริการในระบบ High Definition (HDTV)
เพื่อเพิ่มประสบการณ์การรับชมให้กับลูกค้าระดับบน อีกทั้งในเดือนตุลาคม ปี 2554
ทรูวิชั่นส์มอบสิทธิประโยชน์สำหรับลูกค้าระดับบนที่แจ้งความประสงค์จะเปลี่ยนกล่องรับสัญญาณใหม่ก่อนใคร
โดยกล่องรับสัญญาณ hybrid ใหม่นี้
ไม่เพียงรองรับรายการในระบบ HD แต่ยังประกอบด้วยเทคโนโลยีการบีบอัดสัญญาณภาพ MPEG-4
และเทคโนโลยี Secured silicon โดย
ทรูวิชั่นส์ได้เริ่มเปิดใช้ระบบออกอากาศใหม่ภายใต้เทคโนโลยี MPEG-4 ในกลางเดือนกรกฎาคมปี
2555 การดำเนินการดังกล่าวส่งผลในเชิงบวกในทันที โดยสามารถขจัดการลักลอบ
ใช้สัญญาณได้อย่างมีประสิทธิภาพ ทำให้ลูกค้าพรีเมียมปรับตัวเพิ่มขึ้นต่อเนื่องตั้งแต่ไตรมาส 3 ปี
2555 เป็นต้นมา อีกทั้งยังช่วยให้ทรูวิชั่นส์สามารถขยายช่องรายการในระบบ HD
โดยปัจจุบันมีอยู่ทั้งหมด 17 ช่องรายการ ทั้งสำหรับการรับชมผ่านดาวเทียมและเคเบิ้ล เพิ่มขึ้นจาก
3 ช่องในช่วงแรกที่เปิดให้บริการ

ทรูวิชั่นส์ได้ขยายบริการไปยังตลาดกลางและล่าง โดยนำเสนอแพ็กเกจร่วมกับกลุ่มทรูโมบาย
ภายใต้ชื่อทรูไลฟ์ฟรีวิว (เดิมชื่อ ทรูวิชั่นส์-ยูบีซี ทรูมูฟ ฟรีวิว)
ซึ่งมีบทบาทในการเพิ่มยอดผู้ใช้บริการในต่างจังหวัดของทรูวิชั่นส์ โดย ณ สิ้นปี 2555
ผู้ใช้บริการในต่างจังหวัดมีสัดส่วนร้อยละ 43.5 ของผู้ใช้บริการทั้งหมดของทรูวิชั่นส์ ทั้งนี้
ผู้ใช้บริการแพ็กเกจฟรีวิวยังสามารถเปลี่ยนมาใช้แพ็กเกจโนวเลจ
และรับชมช่องรายการของทรูวิชั่นส์ได้เพิ่มอีก 13 ช่อง
นอกจากนี้ทรูวิชั่นส์ยังเจาะตลาดต่างจังหวัดโดยการจำหน่ายจานดาวเทียมแบบขายขาด
ให้รับชมทรูวิชั่นส์ฟรี 59 ช่อง
และสามารถเปลี่ยนมาใช้บริการแพ็กเกจโนวเลจได้เช่นเดียวกับผู้ใช้บริการแพ็กเกจฟรีวิว

ในปี 2555
ทรูวิชั่นส์ส่งเสริมกลยุทธ์สำหรับตลาดกลางและล่างให้แข็งแกร่งยิ่งขึ้นโดยการร่วมมือกับหลายกลุ่มธุรกิจในวงการอย่างเช่น
พีเอสไอ และผู้ประกอบการเคเบิลท้องถิ่นชั้นนำมากมาย ซึ่งนอกจาก
จะช่วยเพิ่มฐานลูกค้าและเพิ่มรายได้ค่าโฆษณาให้กับทรูวิชั่นส์แล้ว ยังช่วยเพิ่มโอกาสในการทำการ
ตลาดคอนเทนต์ของทรูวิชั่นส์ผ่านฐานลูกค้าขนาดใหญ่ของพันธมิตรเหล่านี้อีกด้วย

นอกจากนี้ทรูวิชั่นส์ยังได้ออกแพ็กเกจพิเศษสำหรับลูกค้าเฉพาะกลุ่มด้วยคอนเทนต์ที่น่าดึงดูดใจ
ที่ทรูวิชั่นส์ได้รับสิทธิเฉพาะในการเผยแพร่ เพื่อตอบสนองความต้องการที่หลากหลายของลูกค้า
อย่างเช่น แพ็กเกจ “ซูเปอร์สปอร์ตส์แพ็ก” ในเดือนกรกฎาคม
และ“ซูเปอร์เอ็นเตอร์เทนท์เม้นท์แพ็ก” ในเดือนตุลาคม
ปี 2555

ณ สิ้นปี 2555 ทรูวิชั่นส์มีจำนวนผู้ใช้บริการรวม 2,042,260 ราย โดย 743,005 ราย
เป็นผู้ใช้บริการแพ็กเกจพรีเมียมและมาตรฐาน
ส่วนที่เหลือเป็นผู้ใช้บริการแพ็กเกจฟรีวิวและกล่องฟรีทูแอร์

ตารางแสดงจำนวนผู้ใช้บริการโทรทัศน์แบบบอกรับสมาชิก และรายได้เฉลี่ยต่อผู้ใช้บริการ

+----------------------------+-------+-------+-------+-------+-------+
| ทรูวิชั่นส์                     | ณ วันที่ |       |       |       |       |
|                            | 31    |       |       |       |       |
|                            | ธ.ค.  |       |       |       |       |
+----------------------------+-------+-------+-------+-------+-------+
|                            | 2551  | 2552  | 2553  | 2554  | 2555  |
+----------------------------+-------+-------+-------+-------+-------+
| จำนวนผู้ใช้บริการ              |       |       |       |       |       |
| เฉพาะลูกค้าแพ็กเกจปกติ         |       |       |       |       |       |
+----------------------------+-------+-------+-------+-------+-------+
|  - ระบบเคเบิล               | 12    | 12    | 11    | 11    | 12    |
|                            | 9,659 | 3,349 | 8,784 | 4,595 | 8,046 |
+----------------------------+-------+-------+-------+-------+-------+
|  - ระบบจานดาวเทียม (DStv)   | 67    | 80    | 81    | 71    | 61    |
|                            | 0,178 | 5,207 | 0,708 | 1,995 | 4,959 |
+----------------------------+-------+-------+-------+-------+-------+
| รวมผู้ใช้บริการแพ็กเกจปกติ ^(1/) | 79    | 92    | 92    | 82    | 74    |
|                            | 9,837 | 8,556 | 9,492 | 6,590 | 3,005 |
+----------------------------+-------+-------+-------+-------+-------+
| แพ็กเกจ ฟรีวิว ^(2/)          | 52    | 53    | 51    | 52    | 56    |
|                            | 7,096 | 6,324 | 9,727 | 5,816 | 4,198 |
+----------------------------+-------+-------+-------+-------+-------+
| กล่องฟรีทูแอร์ ^(2/)           | 14    | 19    | 25    | 28    | 73    |
|                            | 2,538 | 8,527 | 5,835 | 9,592 | 5,057 |
+----------------------------+-------+-------+-------+-------+-------+
| รวมผู้ใช้บริการทั้งหมด           | 1,46  | 1,66  | 1,70  | 1,64  | 2,04  |
|                            | 9,471 | 3,407 | 5,054 | 1,998 | 2,260 |
+----------------------------+-------+-------+-------+-------+-------+
| รายได้เฉลี่ยต่อผู้ใช้บริการ ^(3/)  | 988   | 806   | 744   | 765   | 870   |
+----------------------------+-------+-------+-------+-------+-------+

^(1/) รวมผู้ใช้บริการแพ็กเกจพรีเมียมและมาตรฐาน

^(2/) ไม่รวมผู้ใช้บริการชำระค่าบริการเพิ่มเพื่อเปลี่ยนแพ็กเกจเป็นแพ็กเกจปกติ

^(3/) ไม่รวมผู้ใช้บริการประเภท ฟรีวิว และ กล่องฟรีทูแอร์

ทรูวิชั่นส์นำเสนอความบันเทิงหลากหลายด้วยช่องรายการชั้นนำที่มีคุณภาพทั้งจากในประเทศและต่างประเทศ
ประกอบด้วย ภาพยนตร์ (เช่น HBO, Cinemax, Star Movies) กีฬา (เช่น ESPN, Star
Sport และรายการของทรูวิชั่นส์เอง) สาระบันเทิง (เช่น Discovery Channel, National
Geographic) และข่าว (เช่น CNN, CNBC, Bloomberg, BBC World, Phoenix
InfoNews) นอกจากนั้นยังมีรายการจากสถานีโทรทัศน์ภาคปกติของไทย (Free TV) และ บริการ
Pay Per View

แพ็กเกจหลักของทรูวิชั่นส์ทั้ง 4 แพ็กเกจ รวมช่องรายการอื่นๆ นอกเหนือจากรายการมาตรฐาน
(ได้แก่ ช่องรายการฟรีทีวี รวมทั้งหมด 6 ช่องรายการ และช่องรายการเพื่อการศึกษาอีก 20
ช่องรายการ) และมีรายละเอียดของแต่ละแพ็กเกจดังตารางด้านล่าง

  --------------------- -------------------------- ----------------------
  แพ็กเกจ                จำนวนช่องรายการ             ค่าบริการต่อเดือน (บาท)

  แพลทินัม (Platinum)     136                        2,000

  โกลด์ (Gold)           108                        1,413

  โกลด์ไลท์ (Gold Lite)   103                        590

  ทรู โนวเลจ (True       78                         299
  Knowledge)                                       
  --------------------- -------------------------- ----------------------

นอกเหนือจากแพ็กเกจข้างต้น ทรูวิชั่นส์ยังนำเสนอแพ็กเกจตามสั่ง (A-La-Carte)
ซึ่งผู้ใช้บริการสามารถเลือกรับชมได้มากสูงสุดถึง 26 ช่องตามแต่แพ็กเกจที่ใช้บริการอยู่

บริการอื่นๆ ของทรูวิชั่นส์ ประกอบด้วย:

-   High Definition Personal Video Recorder (HD PVR):
    กล่องรับสัญญาณรุ่นใหม่ที่ให้ภาพคมชัดและมีคุณสมบัติเพิ่มเติม (เช่น สามารถอัดรายการ
    ขยายภาพในระหว่างการรับชม หรือ เล่นซ้ำ)
    เพื่ออำนวยความสะดวกและเพิ่มประสิทธิภาพในการรับชมให้กับสมาชิก

-   โปรโมชั่นจานแดงทรูวิชั่นส์ DStv/SSK ขายขาด ให้สมาชิกรับชมทรูวิชั่นส์ฟรี 59 ช่อง โดย
    ไม่มีค่าบริการรายเดือน

-   รายการเรียลลิตี้โชว์ยอดนิยม อคาเดมี แฟนเทเชีย ซึ่งออกอากาศปีละครั้ง
    (โดยปกติจะออกอากาศระหว่างเดือนพฤษภาคมถึงเดือนกันยายน)
    เป็นโปรแกรมสำคัญในการรักษาฐานลูกค้าของทรูวิชั่นส์ในช่วงที่มีการชะลอตัวตามฤดูกาล
    และยังเป็นการสร้างคอนเทนต์ให้กับธุรกิจอื่นๆ ภายในกลุ่มทรูอีกด้วย

ทรูวิชั่นส์ยังคงเดินหน้าต่อยอดความเป็นผู้นำด้านคอนเทนต์ แพ็กเกจแบบพรีเมียมของทรูวิชั่นส์
นำเสนอรายการที่ได้รับความนิยมอย่างสูงในต่างประเทศ
และเกือบทั้งหมดเป็นรายการที่ทรูวิชั่นส์ได้รับลิขสิทธิ์แต่เพียงผู้เดียว
และเพื่ออรรถรสในการรับชมรายการต่างๆ เหล่านี้
ทรูวิชั่นส์จึงได้อำนวยความสะดวกให้ผู้ชมชาวไทยได้รับชมรายการจากต่างประเทศด้วยเสียงและคำบรรยายภาษาไทย
รวมทั้งผลิตคอนเทนต์ขึ้นเอง เพื่อให้เหมาะกับรสนิยมของคนไทย

(4) ทรูมันนี่

ในปี 2548
ทรูมันนี่ได้รับใบอนุญาตจากธนาคารแห่งประเทศไทยให้ประกอบธุรกิจบัตรเงินอิเล็กทรอนิกส์และได้รับอนุมัติจากกรมสรรพากรในการแต่งตั้งเป็นตัวแทนรับชำระค่าสินค้าและบริการพร้อมการออกใบเสร็จรับเงิน/ใบกำกับภาษี
โดยให้บริการทางการเงินสำหรับลูกค้าทั่วไปภายใต้แนวคิด เติม-จ่าย-โอน-ซื้อ-จอง
โดยบริการต่างๆ ของทรูมันนี่ประกอบด้วย

-   บัตรเงินสดทรูมันนี่ ซึ่งช่วยให้ผู้ใช้บริการของกลุ่มทรูสามารถเติมเงินให้กับบริการต่างๆ
    ภายในกลุ่มทรู ซึ่งประกอบด้วย บริการทรูมูฟ/ทรูมูฟ เอช บริการ WiFi
    และบริการเกมออนไลน์ต่างๆ

-   ตัวแทนรับชำระและจัดเก็บค่าสินค้าและบริการ ทรูมันนี่มีจุดรับชำระค่าสินค้าและบริการประมาณ
    กว่า 4,800 จุดทั่วประเทศ (ในทรูช้อป ทรูมูฟช้อป และ ทรูมันนี่เอ็กซ์เพรส)

-   ทรูมันนี่ เอ็กซ์เพรส ให้บริการชำระค่าสินค้าและบริการต่างๆ จำหน่ายบัตรเงินสด
    และบริการเติมเงินสำหรับบริการแบบเติมเงินต่างๆ ของกลุ่มทรู

นอกจากนี้ทรูมันนี่ยังเปิดให้บริการ “WeBooking by TrueMoney”
ซึ่งเป็นบริการจองจ่ายครบวงจร ด้วยจุดเด่น “จองง่าย จ่ายสะดวก รวดเร็ว หลายช่องทาง”
ให้บริการครอบคลุมกลุ่มไลฟ์สไตล์ต่างๆ ได้แก่
ความบันเทิง การท่องเที่ยวและที่พัก การศึกษา กีฬา และ สุขภาพ เป็นต้น

บริการการเงินบนโทรศัพท์เคลื่อนที่ของกลุ่มทรูโมบาย (บริการทรูมันนี่)

ทรูมันนี่เปิดให้บริการการเงินบนโทรศัพท์เคลื่อนที่ในปี 2549
เพื่ออำนวยความสะดวกให้กับผู้ใช้บริการของกลุ่มทรูโมบาย ให้สามารถทำธุรกรรมทางการเงินต่างๆ
บนโทรศัพท์เคลื่อนที่ได้ทุกที่ ทุกเวลา
และมีความปลอดภัยสูงด้วยระบบรักษาความปลอดภัยมาตรฐานสากล โดยผู้ใช้บริการสามารถ

-   เติมเงินให้กับสินค้าและบริการระบบเติมเงินต่างๆ ของกลุ่มทรู เช่น บริการทรูมูฟ/ทรูมูฟ เอช
    แบบเติมเงิน การซื้อชั่วโมงอินเทอร์เน็ต เกมออนไลน์ และบริการ WE PCT

-   เป็นช่องทางในการชำระเงินของแพ็กเกจทรูไลฟ์ฟรีวิว
    โดยหักเงินอัตโนมัติจากเงินในบัญชีทรูมันนี่ทุกเดือนเมื่อถึงกำหนดชำระ
    ผู้ใช้บริการยังสามารถเปลี่ยนเป็นสมาชิกรายการตามสั่งของทรูวิชั่นส์
    ที่มีอัตราค่าบริการรายเดือนที่สูงขึ้น หรือสั่งซื้อรายการแบบจ่ายเงินล่วงหน้า
    ด้วยการชำระผ่านบริการทรูมันนี่ได้อีกด้วย

-   ชำระค่าบริการผลิตภัณฑ์และบริการต่างๆ ภายในกลุ่มทรู รวมทั้งชำระค่าสินค้าและบริการอื่นๆ
    อาทิ ค่าสาธารณูปโภคต่างๆ ค่าประกัน และบริการอีคอมเมิร์ซต่างๆ
    รวมทั้งการชำระภาษีรถยนต์ประจำปี

-   โอนเงินจากบัญชีทรูมันนี่ของตนเองไปยังบัญชีทรูมันนี่อื่น
    หรือโอนจากบัญชีธนาคารของตนเองไปยังบัญชีทรูมันนี่

-   ถอนเงินสดจากบัญชีทรูมันนี่ของตนเอง โดยทำรายการผ่านมือถือหรือเว็บไซต์และนำรหัสที่
    ทางธนาคารส่งให้ไปทำการถอนเงินที่เครื่องกรุงศรีเอทีเอ็มได้ทันที

-   ผู้ใช้บริการสามารถเก็บเงินไว้ในบัญชีทรูมันนี่สูงสุดถึง 30,000 บาท
    และสามารถเติมเงินเข้าบัญชี
    ทรูมันนี่จากหลายช่องทาง ไม่ว่าจะเป็นบัตรเงินสดทรูมันนี่
    ผ่านบัญชีธนาคารที่ลงทะเบียนไว้แล้วกับธนาคารเจ้าของบัญชี
    หรือผ่านบัตรเครดิตที่ลงทะเบียนไว้แล้วกับกลุ่มทรู

ในปี 2550 ทรูมันนี่เปิดตัว ทรูมันนี่ เอ็กซ์เพรส (TrueMoney Express)
จุดรับชำระค่าบริการผ่านระบบแฟรนไชส์ เพื่อให้บริการชำระค่าสินค้าและบริการต่างๆ
จำหน่ายบัตรเงินสด และบริการเติมเงินสำหรับบริการแบบเติมเงินต่างๆ ของกลุ่มทรู
โดยจับมือเป็นพันธมิตรกับธุรกิจค้าปลีกให้บริการในกว่า 4,000 จุดทั่วประเทศ นอกจากนี้
ในเดือนพฤศจิกายน 2550 ทรูมันนี่และบริษัท วอชท์ดาต้า เทคโนโลยี จำกัด
ผู้นำเทคโนโลยีด้านความปลอดภัยจากประเทศจีน ประกาศความสำเร็จร่วมกันในการพัฒนา Touch
SIM บริการการเงินบนมือถือแบบ Contactless ด้วยเทคโนโลยี RFID SIM
โดยเปิดให้บริการในต้นปี 2551

ในเดือนกรกฎาคม 2552 ทรูมันนี่ ได้รับใบอนุญาตจากคณะกรรมการธุรกรรมทางอิเล็กทรอนิกส์
ให้เป็นผู้ให้บริการชำระเงินทางอิเล็กทรอนิกส์ เป็นระยะเวลา 10 ปี

เมื่อเดือนพฤษภาคม 2553 ทรูมันนี่เป็นผู้ให้บริการไทยรายแรกที่ได้รับเงินสนับสนุน จำนวน
250,000 ดอลลาร์สหรัฐ จากสมาคม GSM เพื่อขยายการให้บริการทรูมันนี่ เอ็กซ์เพรส
ในประเทศไทย นอกจากนี้ในเดือนพฤศจิกายน 2553
ทรูมันนี่ได้ร่วมลงนามกับธนาคารแห่งประเทศไทย
เพื่อใช้มาตรฐานกลางข้อความการชำระเงินทางอิเล็กทรอนิกส์
ในฐานะองค์กรที่ได้รับอนุญาตจากธนาคารแห่งประเทศไทยให้ดำเนินกิจการธุรกิจบัตรเงินอิเล็กทรอนิกส์
ในเดือนพฤศจิกายน 2554 ทรูมันนี่เปิดตัว ตู้บริการอัตโนมัติตลอด 24 ชั่วโมง หรือ True Kiosk
ให้บริการ เติม จ่าย โอน ซื้อ จอง
เพื่อเพิ่มความสะดวกให้แก่ผู้ใช้บริการที่ต้องการดำเนินธุรกรรมด้วยตัวเอง

ณ สิ้นปี 2555 มีลูกค้ากลุ่มทรูโมบาย ที่ใช้บริการทรูมันนี่ประมาณ 11 ล้านราย จาก 9 ล้านราย ณ
สิ้นปี 2554

(5) ทรูไลฟ์

ทรูไลฟ์ เป็นบริการดิจิตอลคอนเทนต์
และเป็นช่องทางที่ทำให้สามารถเข้าถึงชุมชนผู้ใช้โทรศัพท์เคลื่อนที่และชุมชนออนไลน์
อีกทั้งยังเป็นสื่อสำหรับธุรกรรมระหว่างผู้บริโภคกับผู้บริโภค ธุรกิจกับผู้บริโภค และธุรกิจกับธุรกิจ

ธุรกิจหลักของทรูไลฟ์ประกอบด้วย ดิจิตอลคอนเทนต์และบริการชุมชนต่างๆ
บริการพาณิชย์อิเล็กทรอนิกส์ และ
การนำเสนอแพ็กเกจที่ผสานผลิตภัณฑ์และบริการในกลุ่มทรูเข้าด้วยกันภายใต้
ทรูไลฟ์พลัส

ตั้งแต่ปี 2549 เป็นต้นมา พอร์ทัลออนไลน์ Truelife.com ให้บริการชุมชนออนไลน์ เช่น มินิโฮม
(Minihome) คลับ ห้องแชท (Chatroom) และบริการ Instant Messaging
ซึ่งผู้ใช้สามารถติดต่อและสื่อสารระหว่างกัน
นอกจากนี้ยังนำเสนอคอนเทนต์ที่เชื่อมโยงผู้ที่มีความสนใจหรือมีไลฟ์สไตล์ใกล้เคียงกันเข้าด้วยกัน
โดยมีคอนเทนต์หลัก 4 ประเภทคือ ดนตรี กีฬา รายการโทรทัศน์และภาพยนตร์

ทรู ดิจิตอล พลัส ผู้ให้บริการเกมออนไลน์ และ การจัดกิจกรรม E-Sports ต่างๆ
เริ่มมีบทบาทสำคัญ
ในตลาดเกมออนไลน์ ในปี 2550 จากการเปิดให้บริการ “Special Force”
เกมออนไลน์ประเภท First Person Shooting ซึ่งประสบความสำเร็จอย่างรวดเร็ว
และได้รับความนิยมจากผู้เล่นเกมออนไลน์ชาวไทยอย่างต่อเนื่อง ในขณะที่ FIFA Online
ได้รับความนิยมเพิ่มขึ้นเป็นลำดับ เนื่องจากกระแสฟุตบอลโลกในปี 2553
และจากการที่กีฬาฟุตบอลเป็นกีฬาที่มีผู้สนใจและเข้าร่วมเล่นมากที่สุดในโลกอีกด้วย นอกจากนี้ ทรู
ดิจิตอล พลัส
ยังได้ลงนามเป็นพันธมิตรทางธุรกิจ กับบริษัท ดราก้อน ฟลาย จีเอฟ จำกัด
ผู้พัฒนาซอฟแวร์เกมรายใหญ่
จากเกาหลี เพื่อให้มีการเปิดตัวเกมใหม่ๆ ในตลาดเกมของไทยมากยิ่งขึ้น

แม้ว่าทรู ดิจิตอล พลัส จะได้รับผลกระทบจากการแข่งขันที่เพิ่มขึ้นในตลาดเกมออนไลน์
และพฤติกรรมการเล่นเกมของผู้บริโภคที่เปลี่ยนไป แต่ ทรู ดิจิตอล พลัส ยังคงมุ่งสำรวจตลาด
และเปิดตัวเกมใหม่ๆ เพื่อตอบสนองความต้องการที่หลากหลายของลูกค้าอย่างต่อเนื่อง
อีกทั้งยังมีแผนที่จะขยายเกมออนไลน์ไปสู่แพลตฟอร์มที่หลากหลายมากขึ้น ทั้งการเล่นผ่าน
คอมพิวเตอร์ส่วนบุคคล และสมาร์ทโฟน

นอกเหนือจากนั้น กลุ่มทรูยังเป็นผู้ให้บริการเกมออนไลน์รายใหญ่ โดยบริษัท NC True จำกัด
ซึ่งเป็นบริษัทร่วมทุนกับบริษัท NCsoft จำกัด ผู้ผลิตเกมออนไลน์ชั้นนำระดับโลกจากประเทศเกาหลี
โดยให้บริการเกมหลากหลายรูปแบบ อาทิ “Lineage II” “Guild Wars” และ “Love Beat”
ซึ่งได้รับความนิยมจากนักเล่นเกมอย่างต่อเนื่อง

ทรูไลฟ์พลัส เปิดตัวในปี 2553 โดยเป็นการผสานผลิตภัณฑ์และบริการภายในกลุ่มทรู
เพื่อนำเสนอแพ็กเกจที่ตรงใจตามไลฟ์สไตล์ของผู้ใช้บริการ

การนำเสนอแพ็กเกจร่วมกับกลุ่มทรู

-   แพ็กเกจทรูไลฟ์ฟรีวิวมอบโบนัสโทรฟรีสำหรับลูกค้าทรูมูฟและทรูมูฟ เอช
    โดยขึ้นกับค่าบริการรายเดือนและระยะเวลาที่เป็นลูกค้า (ดูรายละเอียดเพิ่มเติมในหัวข้อ
    ทรูวิชั่นส์)

-   ทรูไลฟ์พลัส เปิดตัวกล่องรับสัญญาณดาวเทียมใหม่ล่าสุด รับสัญญาณจากจานดาวเทียมได้ทั้งระบบ
    Ku-Band และ C-Band ในราคา 1,590 บาท โดยไม่มีค่าบริการรายเดือน
    และสามารถรับชมรายการต่างๆ ทั้งจากช่องรายการของทรูวิชั่นส์
    และช่องรายการฟรีทูแอร์อื่นๆ ได้สูงสุดถึง 240 ช่อง ด้วยสัญญาณที่มีคุณภาพ
    แม้ในระหว่างฝนตก นอกจากนี้ยังเพิ่มสิทธิพิเศษสำหรับลูกค้าทรูมูฟ และลูกค้าทรูมูฟ เอช
    ให้ได้รับชมรายการของ
    ทรูวิชั่นส์เพิ่มอีก 12 ช่อง
    และยังสามารถเปลี่ยนไปใช้แพ็กเกจที่มีราคาสูงกว่าได้ถึงแพ็กเกจแพลทินัม
    ปรับขยายได้ตามความต้องการของลูกค้า

-   ทรูไลฟ์พลัส เปิดตัวแคมเปญใหม่ เพียงสมัครมือถือทรูมูฟ เอช แบบรายเดือน แพ็กเกจ 399
    บาทขึ้นไป หรือ ULTRA hi-speed Internet จากทรูออนไลน์ แพ็กเกจ 599
    บาทขึ้นไปสามารถรับฟรีกล่องทรูไลฟ์ พลัส เพื่อรับชมรายการทีวีกว่า 60
    ช่องคุณภาพจากทรูวิชั่นส์ พร้อมฟุตบอลพรีเมียร์ลีกอังกฤษอีกกว่า 70 แมทช์ ซึ่ง
    ลูกค้าสามารถอัพเกรดการรับชมเป็น แพ็กเกจทรูโนวเลจ เพื่อรับชมรายการเพิ่มอีก 13 ช่อง

-   ลูกค้าที่ใช้บริการของกลุ่มทรูครบ 2 บริการสามารถรับสิทธิพิเศษเพิ่มเติม อาทิ การใช้บริการ
    WiFi ไม่จำกัดชั่วโมง ฟรีการใช้บริการ HD PVR
    โดยไม่มีค่าบริการรายเดือนหรือฟรีค่าบริการช่อง HD เป็นต้น

-   ลูกค้าที่ใช้บริการของกลุ่มทรูครบ 3 บริการ ตั้งแต่ 599
    บาทต่อเดือนขึ้นไปจะได้รับส่วนลดค่าบริการรายเดือน 10% สำหรับทุกบริการ ทุกรอบบิล

-   บริการ “เซ็ตสุดคุ้ม” บริการคอนเวอร์เจนซ์แบบ Triple-play สมบูรณ์แบบ
    (สำหรับผู้ใช้บริการใหม่เมื่อทำสัญญาใช้บริการนาน 12 เดือนขึ้นไป) ด้วย 3
    บริการบนโครงข่าย DOCSIS 3.0 ให้บริการอินเทอร์เน็ตคุณภาพสูงความเร็วเริ่มต้น 15
    Mbps. เพียงเดือนละ 899 บาท พร้อมชมฟรี 72 ช่องบันเทิงจากทรูวิชั่นส์
    และโทรฟรีเดือนละ 200 บาท (รวม 12 เดือน) ด้วยโทรศัพท์บ้านยุคใหม่ Fixed Line
    Plus ไม่มีรายเดือน

ทั้งนี้ กลุ่มทรู เชื่อมั่นว่า
คอนเวอร์เจนซ์คือยุทธศาสตร์สำคัญในการสร้างความเติบโตอย่างยั่งยืนให้กับผลิตภัณฑ์และบริการของกลุ่มทรูในระยะยาว

นอกจากที่กล่าวมาแล้วข้างต้น ทรูไลฟ์ยังเปิดให้บริการช้อปปิ้งออนไลน์ ww.weloveshopping.com
ภายหลังการรวมตัวกับเว็บไซต์ www.marketathome.com ในปี 2550 โดยปัจจุบัน
weloveshopping เป็นศูนย์รวมร้านค้าออนไลน์กว่า 320,000 ร้าน และมีสินค้ากว่า 8.4
ล้านรายการ ซึ่ง WeLoveShopping.com ถือเป็น e-commerce
ที่ใหญ่ที่สุดในประเทศไทยและเอเชียตะวันออกเฉียงใต้

ในเดือนมิถุนายน 2552 กลุ่มทรูได้เปิดตัว ทรู แอพ เซ็นเตอร์ (True App Center)
สถาบันศูนย์กลางการศึกษาเพื่อสร้างนักพัฒนาแอพลิเคชั่นบนมือถือ บน ไอโฟน (iPhone) วินโดวส์
โมบายล์ (Windows Mobile) และ แอนดรอยด์ (Android)
ซึ่งแอพพลิเคชั่นเหล่านี้มีส่วนช่วยเพิ่มยอดจำหน่ายโทรศัพท์เคลื่อนที่
และยอดขายแพ็กเกจสำหรับบริการโมบาย อินเทอร์เน็ต ทั้งนี้
กลุ่มทรูมีแอพพลิเคชั่นที่พัฒนาขึ้นประมาณ 250 แอพพลิเคชั่น ณ สิ้น ปี 2555

4.2 การตลาด

ปัจจุบัน กลุ่มทรู คือ ผู้นำด้านบริการไลฟ์สไตล์ของไทย กลุ่มทรู
ยังคงมุ่งมั่นให้บริการสื่อสารโทรคมนาคม โดยเชื่อมโยงทุกบริการ พร้อมพัฒนาโซลูชั่น
ซึ่งประกอบด้วย บริการด้านเสียง วิดีโอ เพื่อตอบสนองทุกไลฟ์สไตล์ตรงใจลูกค้าได้อย่างแท้จริง
ภายใต้ยุทธศาสตร์คอนเวอร์เจนซ์ ซึ่งทำให้กลุ่มทรูแตกต่างจากผู้ให้บริการรายอื่น
และมีส่วนสำคัญในการเพิ่มส่วนแบ่งตลาด ตลอดจนช่วยลดอัตราการเลิกใช้บริการ (Churn Rate)
การแข่งขันที่เพิ่มสูงขึ้นในกลุ่มธุรกิจหลักของกลุ่มทรู ทำให้การรักษาฐานลูกค้า
ยังเป็นกลยุทธ์หลักทางการตลาดของกลุ่มทรู

4.3 การจำหน่ายเเละช่องทางการจำหน่าย

เพื่อให้เข้าถึงกลุ่มลูกค้าบุคคล กลุ่มทรู ได้เปิดศูนย์บริการทั้งในเขตกรุงเทพมหานครและปริมณฑล
รวมทั้งต่างจังหวัด โดยในแต่ละศูนย์บริการจะมีเจ้าหน้าที่พร้อมให้คำแนะนำแบบ One-stop
shopping
ในแห่งเดียว เกี่ยวกับบริการสื่อสารทั้งแบบมีสายและไร้สาย เครื่องโทรศัพท์และอุปกรณ์เสริม
และอุปกรณ์สื่อสารอื่นๆ รวมทั้งโมเด็ม ADSL ซึ่งในศูนย์บริการใหญ่จะเปิดให้บริการอินเทอร์เน็ตด้วย
นอกจากนี้
กลุ่มทรูยังได้จำหน่ายสินค้าและบริการผ่านตัวแทนจำหน่ายทั่วประเทศ
ทั้งที่เป็นร้านค้าที่เป็นตัวแทนจำหน่ายและตัวแทนจำหน่ายอิสระซึ่งรับค่าตอบแทนจากค่าคอมมิชชั่น

ช่องทางการจำหน่ายของกลุ่มทรู ประกอบด้วย

-   ค้าขายส่ง คือ
    ผู้ที่คู่ขายซิมการ์ดที่ยังไม่ได้เปิดใช้งานและบัตรเติมเงินเครื่องโทรศัพท์เคลื่อนที่และอุปกรณ์ที่เกี่ยวข้องของกลุ่มทรู
    โดยเป็นผู้กระจายสินค้าไปยังตัวแทนจำหน่าย (Sub-dealer)
    ตลอดจนดูแลและให้การสนับสนุนด้านการกระจายสินค้ากับ Sub-dealer
    โดยคู่ค้าขายส่งจะเป็นผู้ขายซิมการ์ดแบบเติมเงินและบัตรเติมเงิน ในขณะที่ Sub-dealer
    จะให้บริการอื่นๆ ด้วย อาทิ บริการซ่อมโทรศัพท์เคลื่อนที่ บริการ
    ดาวน์โหลดเพลงและเกมต่างๆ

-   ช่องทางการขายตรง โดยขายผลิตภัณฑ์และบริการของกลุ่มทรู ให้กับลูกค้า SME
    และลูกค้าองค์กรธุรกิจ
    ช่องทางจัดจำหน่ายนี้มีบทบาทสำคัญในการเพิ่มจำนวนผู้ใช้บริการให้กับกลุ่มทรูโมบาย ช่องทาง
    การขายตรงแบ่งออกเป็น ทีมขายตรง ตัวแทนขายตรง และตัวแทนอิสระ

-   ร้านค้าปลีกประเภท Multi-retailer ซึ่งตั้งอยู่ในร้านค้าปลีกขนาดใหญ่ (Hypermart)
    ร้านค้าประเภท Specialty Store ร้านสะดวกซื้อต่างๆ

-   ร้านค้าปลีกซึ่งในที่นี้หมายถึง ทรูช้อป ร้านค้าของตัวแทนขายของกลุ่มทรู และ Kiosk ต่างๆ
    ที่ตั้งอยู่ในพื้นที่ที่เห็นได้ง่ายและเป็นแหล่งชุมชน อย่างเช่น ศูนย์การค้า ร้านค้าปลีกขนาดใหญ่
    อาคารสำนักงาน เป็นต้น โดยรวมถึง ทรูไลฟ์ช้อป และ ทรูคอฟฟี่ด้วยเช่นกัน

-   คู่ค้าผ่านช่องทางการขายปลีก ประกอบด้วย คู่ค้าขายปลีก และ การขายผ่านโครงการ “Move
    UP Vans” โดยการจัดรถ Move Up Van จำหน่ายสินค้าและบริการของกลุ่มทรู
    อำนวยความสะดวกแก่ลูกค้าชนิดใกล้บ้าน
    โดยร่วมกับตัวแทนจำหน่ายของแต่ละภูมิภาคทั่วประเทศ

บริการประเภท Prepaid ของกลุ่มทรู (ส่วนใหญ่เป็นบริการสำหรับโทรศัพท์เคลื่อนที่)
โดยปกติจะขายผ่าน 3 ช่องทางจัดจำหน่ายแรก คือ คู่ค้าขายส่ง ช่องทางการขายตรง และ
ร้านค้าปลีกประเภท Multi-retailer ในขณะที่ร้านค้าปลีก (ทั้งของกลุ่มทรู และคู่ค้า)
จะทำหน้าที่เป็นช่องทางการจำหน่ายผลิตภัณฑ์และบริการแบบรายเดือน
รวมทั้งผลิตภัณฑ์คอนเวอร์เจนซ์ของกลุ่มทรู รวมทั้งช่องทางการให้บริการหลังการขายอีกด้วย

สำหรับบริการเติมเงิน (เพื่อเติมเงินทรูมูฟ ทรูมูฟ เอช ทรูมันนี่ หรือ แพ็กเกจฟรีวิว)
มีช่องทางผ่านบริการอิเล็กทรอนิกส์หลายช่องทาง นอกเหนือจากการใช้บัตร (เช่น
บัตรเงินสดหรือบัตรเติมเงิน) ดังต่อไปนี้

-   เครื่องเอทีเอ็มโดยผู้ใช้บริการสามารถโอนเงินจากบัญชีธนาคารของตนเองเพื่อเติมเงินทรูมูฟ
    ทรูมูฟ เอช หรือทรูมันนี่ได้โดยตรง

-   ทรูมันนี่ ซึ่งเป็นบริการการเงินบนโทรศัพท์เคลื่อนที่ (ดูรายละเอียดใน
    “บริการการเงินบนโทรศัพท์เคลื่อนที่ของกลุ่มทรูโมบาย”)

-   บัตรเงินสดอิเล็กทรอนิกส์ ซึ่งสามารถซื้อได้จากคู่ค้า เช่น ธนาคารกสิกรไทย
    และเซเว่นอีเลฟเว่น

-   เติมเงินโดยตรง ลูกค้าสามารถเติมเงินได้จากอุปกรณ์ที่ติดตั้งในร้านค้าปลีกของกลุ่มทรู
    และคู่ค้า อาทิ เซเว่นอีเลฟเว่น หรือเติมเงินผ่านระบบออนไลน์

-   เติมเงินผ่านโทรศัพท์สาธารณะของทรู ที่มีสัญลักษณ์ “เติมเงิน ทรูมูฟที่นี่” 30,000 เครื่อง
    ทั่วกรุงเทพมหานครและปริมณฑล โดยผู้ใช้สามารถเติมเงินขั้นต่ำเพียง 10 บาท
    โดยเปิดให้บริการ
    มาตั้งแต่ปี 2550

นอกจากนี้ผู้ใช้บริการทรูมูฟและทรูมูฟ เอช ยังสามารถเติมเงินอัตโนมัติแบบ ‘over-the-air’
ผ่านตัวแทนซึ่งเป็นบุคคลธรรมดา หรือร้านค้าขนาดเล็กที่ลงทะเบียนกับกลุ่มทรู
และได้รับอนุญาตให้โอนค่าโทรแบบ over-the-air ไปยังโทรศัพท์เคลื่อนที่ของผู้ใช้บริการ
โดยตัวแทนเหล่านี้สามารถเติมเงินค่าโทรได้ผ่านหลายช่องทาง (เช่น บัตรเงินสด บัตรเติมเงิน
และ เครื่องเอทีเอ็ม) ในปี 2555 มีตัวแทนที่ลงทะเบียนกับกลุ่มทรู ราว 100,000 ราย

ถึงแม้ว่าบัตรเติมเงินจะเป็นช่องทางการจำหน่ายหลักสำหรับการเติมเงิน
แต่ช่องทางผ่านระบบอิเล็กทรอนิกส์ก็ได้รับความนิยมเพิ่มขึ้น เนื่องจากมีวิธีชำระเงินที่หลากหลาย
และมีสถานที่ให้บริการ
เพิ่มมากขึ้น ในปี 2552 กลุ่มทรู สามารถเพิ่มกำไร โดยเน้นการเติมเงินผ่านช่องทางอิเล็กทรอนิกส์
ทั้งนี้เพื่อประหยัดค่าใช้จ่ายที่เกี่ยวเนื่องกับบัตรเติมเงิน (การผลิต การกระจายสินค้า
และการจัดเก็บ) นอกจากนี้ยังจะผสมผสานการขายผ่านช่องทางต่างๆ ที่มีค่าคอมมิชชั่นต่ำ (เช่น
เครื่องเอทีเอ็ม) เพื่อเพิ่มรายได้

สำหรับลูกค้า SME และลูกค้าองค์กรธุรกิจ กลุ่มทรูมีผู้บริหารงานลูกค้า ทีมขาย (Account
Executive)
ที่มีความเชี่ยวชาญในการเข้าถึงความต้องการของลูกค้าตามแต่ละธุรกิจได้เป็นอย่างดี

ช่องทางการจำหน่ายหลักของทรูวิชั่นส์ คือ การขายทางโทรศัพท์ การขายตรง ผ่านเว็บไซต์
เครือข่ายตัวแทนจำหน่ายทั่วประเทศ และ Move Up Vans

4.4 การจัดหาผลิตภัณฑ์หรือบริการ

ความสามารถในการให้บริการของโครงข่าย

กลุ่มทรูเชื่อว่าความสามารถในการให้บริการของโครงข่ายของกลุ่มทรู
เป็นจุดเด่นที่สำคัญในการให้บริการโทรศัพท์พื้นฐาน รวมทั้งอินเทอร์เน็ต และบรอดแบนด์ของกลุ่มทรู
กล่าวคือ
กลุ่มทรูมีโครงข่ายเคเบิ้ลใยแก้วนำแสงที่ครอบคลุมพื้นที่ให้บริการและเข้าถึงผู้ใช้บริการได้อย่างทั่วถึง
โดยมีส่วนประกอบที่เป็นสายทองแดงเป็นระยะทางสั้นๆ ทำให้สามารถส่งสัญญาณ เสียง ภาพ หรือ
ข้อมูล ได้อย่างมีประสิทธิภาพ นอกจากนี้ การออกแบบโครงข่ายในลักษณะใยแมงมุม
ยังสามารถขจัดปัญหาที่ผู้ใช้บริการไม่สามารถใช้โทรศัพท์ได้อันเนื่องจากการที่สายโทรศัพท์หรือเส้นทางในการติดต่อถูกตัดขาดเพราะอุบัติเหตุ
หรือด้วยเหตุอื่นใดโดยทำให้กลุ่มทรู
สามารถเลือกใช้เส้นทางอื่นทดแทนเส้นทางที่ต้องผ่านจุดที่เกิดเหตุเสียนั้นได้

กลุ่มทรูโมบายเป็นผู้ให้บริการที่เข้ามาดำเนินธุรกิจโทรศัพท์เคลื่อนที่หลังสุดในจำนวนผู้ให้บริการโทรศัพท์เคลื่อนที่รายใหญ่
3 ราย ซึ่งทำให้ได้รับประโยชน์จากพัฒนาการใหม่ๆ ทางเทคโนโลยี
โดยทำให้มีการลงทุนที่มีประสิทธิภาพและต้นทุนถูกกว่า

แหล่งที่มาของผลิตภัณฑ์และบริการ

กลุ่มทรู ได้สั่งซื้ออุปกรณ์โครงข่ายโทรคมนาคมจากผู้ผลิตอุปกรณ์ชั้นนำของโลก ได้แก่
Alcatel-Lucent ZTE และ Huawei
นอกจากนั้นยังมีผู้รับเหมาจำนวนมากในการจัดหาและติดตั้งโครงข่ายของกลุ่มทรู ซึ่งกลุ่มทรู
ไม่ได้มีการพึ่งพิง ผู้จัดจำหน่ายหรือผู้รับเหมารายใดเป็นการเฉพาะ และกลุ่มทรู ไม่มีปัญหา
ในการจัดหาผู้จัดจำหน่ายและผู้รับเหมาเนื่องจากมีจำนวนมากราย

การสนับสนุนทางด้านเทคนิคและการบริหาร

ในอดีตกลุ่มทรูเคยได้รับความช่วยเหลือทางด้านเทคนิค และการบริหารจากพันธมิตรทางธุรกิจ
ซึ่งประกอบด้วย บริษัท Verizon Communications, Inc สำหรับบริษัท Orange SA
ให้ความช่วยเหลือด้านเทคนิคและการบริหารสำหรับทรูมูฟ และ บริษัท MIH สำหรับทรูวิชั่นส์
แต่ในปัจจุบันกลุ่มทรูไม่ได้รับการสนับสนุนด้านเทคนิคและการบริหารจากพันธมิตรทางธุรกิจดังกล่าวอีกต่อไป
เนื่องจากพันธมิตรเหล่านี้ได้ขายหรือลดสัดส่วนการถือหุ้นลง อย่างไรก็ตาม
กลุ่มทรูสามารถรับถ่ายทอดเทคโนโลยีและความรู้ไว้จนสามารถบริหารงานได้เองโดยไม่ต้องพึ่งพาการสนับสนุนด้านเทคนิคและการบริหารจากพันธมิตรทางธุรกิจอีก
แต่อย่างใด

4.5 ภาวะธุรกิจโทรคมนาคมไทย

ธุรกิจโทรศัพท์เคลื่อนที่

ผู้ให้บริการโทรศัพท์เคลื่อนที่ในประเทศไทย ประกอบด้วย เอไอเอส และบริษัท ดิจิตอลโฟน จำกัด
หรือ ดีพีซี ซึ่งเป็นบริษัทย่อยของ เอไอเอส ดีแทค และบริษัทย่อยของกลุ่มทรู โดยมีกลุ่มทรู
เป็นผู้ถือหุ้นใหญ่ ซึ่งประกอบด้วย ทรูมูฟ และ เรียลมูฟ (ซึ่งให้บริการภายใต้แบรนด์ “ทรูมูฟ เอช”)
และ ฮัทชิสัน ซีเอที
รวมทั้ง CAT Telecom และ ทีโอที ซึ่งเป็นองค์กรของรัฐ

ตลาดโทรศัพท์เคลื่อนที่ของประเทศไทยมีการเติบโตอย่างรวดเร็วในระยะเวลาไม่กี่ปีที่ผ่านมา
จากจำนวนผู้ใช้บริการ 7.9 ล้านรายในปี 2544 และเพิ่มเป็นมากกว่า 82.0 ล้านราย ณ สิ้นปี
2555 ทั้งนี้ไม่รวมผู้ใช้บริการของ
ทีโอที และ CAT Telecom และผู้ให้บริการ MVNO (Mobile Virtual Network Operator)
ที่ใช้โครงข่ายของ ทีโอที ทำให้มีอัตราการใช้บริการโทรศัพท์เคลื่อนที่ต่อประชากร 100 คน
เพิ่มขึ้นเป็นอัตราร้อยละ 120.7 ณ สิ้นปี 2555 (ข้อมูลจำนวนประชากรจาก
สำนักงานคณะกรรมการพัฒนาเศรษฐกิจและสังคมแห่งชาติ ณ วันที่ 31 ธันวาคม 2555
ซึ่งมีจำนวนทั้งสิ้น 67.9 ล้านคน) จากการที่มีผู้ใช้งานจำนวนไม่น้อย
นิยมใช้งานโทรศัพท์เคลื่อนที่มากกว่า
1 เครื่อง และ/หรือ มีอุปกรณ์ที่พร้อมเข้าถึงบริการอินเทอร์เน็ต อาทิ แท็บเล็ตหรือเน็ตบุ๊ก

อย่างไรก็ตาม เมื่อเปรียบเทียบกับประเทศอื่นๆ
ในภูมิภาคเดียวกันจะเห็นว่าตลาดโทรศัพท์เคลื่อนที่ของไทยมีอัตราการใช้บริการต่ำกว่าประเทศอื่นๆ
อาทิ ฮ่องกง (มีอัตราการใช้บริการโทรศัพท์เคลื่อนที่ ร้อยละ 223.7 คาดการณ์ ณ สิ้นปี 2555)
และ สิงคโปร์ (มีอัตราการใช้บริการโทรศัพท์เคลื่อนที่ร้อยละ 149.4 แหล่งที่มา:
คาดการณ์จำนวนผู้ใช้โทรศัพท์เคลื่อนที่จาก BuddeComm และคาดการณ์จำนวนประชากร จาก
Internet World Stat)

คู่แข่งรายใหญ่ที่สุด 2 ราย คือ เอไอเอส (และ ดีพีซี ซึ่งเป็นบริษัทย่อยที่เอไอเอสถือหุ้นใหญ่) และ
ดีแทค ซึ่งมีจำนวนผู้ใช้บริการคิดเป็นส่วนแบ่งตลาดประมาณร้อยละ 43.5 และ 30.9 ตามลำดับ
(ไม่รวมจำนวนผู้ใช้บริการของ CAT Telecom และ ทีโอที และผู้ให้บริการ MVNO ของทีโอที)
โดยกลุ่มทรูโมบาย
ถือครองส่วนแบ่งตลาดรวมประมาณร้อยละ 25.6 จากจำนวนผู้ใช้บริการทั้งสิ้น 21.0 ล้านราย ณ
สิ้นปี 2555

ตารางแสดงจำนวนผู้ใช้บริการโทรศัพท์เคลื่อนที่ในประเทศไทย

+-------------------+---------+---------+---------+--------+---------+
|                   | ณ วันที่   |         |         |        |         |
|                   | 31 ธ.ค. |         |         |        |         |
+-------------------+---------+---------+---------+--------+---------+
|                   | 2551    | 2552    | 2553    | 2554   | 2555    |
+-------------------+---------+---------+---------+--------+---------+
| เอไอเอส           | 27,     | 28,     | 31,     | 33,4   | 35,     |
|                   | 310,200 | 772,900 | 200,700 | 59,900 | 743,700 |
+-------------------+---------+---------+---------+--------+---------+
| ดีแทค              | 18,     | 19,     | 21,     | 23,2   | 25,     |
|                   | 682,076 | 657,049 | 620,397 | 16,508 | 307,795 |
+-------------------+---------+---------+---------+--------+---------+
| กลุ่มทรูโมบาย        | 14,     | 15,     | 17,     | 18,9   | 20,     |
|                   | 756,834 | 801,164 | 117,864 | 40,263 | 972,320 |
+-------------------+---------+---------+---------+--------+---------+
| รวม ^(1/)         | 60,     | 64,     | 69,     | 75,6   | 82,0    |
|                   | 749,110 | 231,113 | 938,961 | 16,671 | 23,815  |
+-------------------+---------+---------+---------+--------+---------+
| ส่วนแ              | 24.3    | 24.6    | 24.5    | 25.0   | 25.6    |
| บ่งตลาดผู้ใช้บริการของ |         |         |         |        |         |
| กลุ่มทรูโมบาย        |         |         |         |        |         |
| (ร้อยละ)           |         |         |         |        |         |
+-------------------+---------+---------+---------+--------+---------+

แหล่งข้อมูล: บริษัทที่เกี่ยวข้อง (เอไอเอส ดีแทค ทรูมูฟ และ เรียลมูฟ)

หมายเหตุ: ^(1/) ไม่รวมผู้ใช้บริการ ทีโอที CAT Telecom และผู้ให้บริการ MVNO ของทีโอที นอกจากนี้ ตั้งแต่ปี 2554 เป็นต้นไป จำนวนผู้ใช้บริการโทรศัพท์เคลื่อนที่ในกลุ่มทรูโมบายประกอบด้วย ผู้ใช้บริการ ทรูมูฟ ทรูมูฟเอช และฮัทช์

ตลาดโทรศัพท์เคลื่อนที่ในประเทศไทยมีการแข่งขันสูง ผู้ให้บริการต่างพยายามแข่งขันเพื่อเพิ่ม
ส่วนแบ่งตลาด โดยผ่านกิจกรรมส่งเสริมการขายต่างๆ
รวมทั้งการเสนอค่าบริการแบบเติมเงินราคาถูก เพื่อดึงดูดผู้ใช้บริการที่มีรายได้น้อย
ทั้งนี้ได้อำนวยความสะดวกในการซื้อบัตรเติมเงินโดยสามารถซื้อได้จากร้านสะดวกซื้อและสถานีบริการน้ำมันต่างๆ
ซึ่งเป็นสาเหตุหนึ่งที่ทำให้จำนวนผู้ใช้บริการโทรศัพท์เคลื่อนที่แบบเติมเงินมีจำนวนเพิ่มสูงขึ้นมากตั้งแต่ปี
2545 เป็นต้นมา
นอกจากนี้ผู้ให้บริการโทรศัพท์เคลื่อนที่ยังมุ่งเน้นสร้างความเติบโตให้กับบริการที่ไม่ใช่เสียงต่างๆ
ซึ่งเป็นผลมาจากเครื่องโทรศัพท์เคลื่อนที่รุ่นใหม่ๆ
มีความสามารถในการใช้งานที่หลากหลายยิ่งขึ้น

หลังตลาดโทรศัพท์เคลื่อนที่ในประเทศไทยมีการแข่งขันด้านราคาอย่างรุนแรงในระหว่างปี
2548-2551
การแข่งขันด้านราคา โดยเฉพาะอย่างยิ่ง อัตราค่าโทรเริ่มปรับตัวดีขึ้นในปี 2552
ผู้ประกอบการรายใหญ่
ทั้ง 3 รายยังสามารถรักษาระดับรายได้ หรือมีรายได้เพิ่มขึ้นจากบริการที่ไม่ใช่เสียง
โดยเฉพาะอย่างยิ่ง จากบริการโมบาย อินเทอร์เน็ต โดยปริมาณการใช้บริการโมบาย อินเทอร์เน็ต
ในประเทศไทย เติบโตอย่างแข็งแกร่ง ส่วนใหญ่เนื่องจากสมาร์ทโฟน (อาทิ iPhone และ
BlackBerry) ได้รับความนิยมมากขึ้นรวมทั้ง
มีราคาถูกลง
นอกจากนี้ยังเป็นผลจากการที่มีการพัฒนาคอนเทนต์และแอพพลิเคชั่นสำหรับสมาร์ทโฟนเพิ่มขึ้นอย่างต่อเนื่อง

ในปี 2553 ตลาดโทรศัพท์เคลื่อนที่ในประเทศไทยมีการแข่งขันเพิ่มขึ้นเพียงเล็กน้อย เนื่องจาก
ผู้ประกอบการเริ่มปรับลดราคาเพื่อกระตุ้นอุปสงค์ที่ลดต่ำลงในครึ่งปีแรก จากเหตุการณ์ความไม่สงบ
ทางการเมือง โดยส่วนใหญ่เป็นการแข่งขันในการโทรภายในโครงข่าย
ซึ่งคู่แข่งมีการลดอัตราค่าโทรลง
ทำให้อัตราค่าโทรต่อนาทีโดยรวมปรับลดลงตามไปด้วย และส่งผลกระทบต่อผลการดำเนินงานของ
ทรูมูฟ
อย่างไรก็ดี รายได้จากบริการด้านเสียงเริ่มฟื้นตัวนับตั้งแต่เดือนสิงหาคมของปี 2553 เป็นต้นมา
หลังจากมีการนำเสนอโปรโมชั่นใหม่ คิดค่าโทรตามจำนวนครั้ง และ อัตราเดียวทุกเครือข่าย
สำหรับกลุ่มลูกค้าที่โทร
ในระดับปานกลางถึงน้อย

ตั้งแต่ปี 2554 เป็นต้นมา การเติบโตของอุตสาหกรรมโทรศัพท์เคลื่อนที่โดยส่วนใหญ่
เป็นผลมาจากความนิยมใช้บริการด้านข้อมูลที่เพิ่มสูงขึ้น เนื่องจากการเปิดให้บริการ 3G
ในเชิงพาณิชย์ และการใช้งานอุปกรณ์สมาร์ทโฟนต่างๆ
และบริการเครือข่ายสังคมออนไลน์ที่เพิ่มมากขึ้น
โดยการแข่งขันระหว่างผู้ประกอบการบริการโทรศัพท์เคลื่อนที่ยังคงอยู่ในระดับสูง
มีการเปิดตัวแคมเปญและบริการใหม่ๆ โดยเฉพาะบริการ 3G ทั้งนี้
เพื่อดึงดูดผู้ใช้บริการที่นิยมใช้บริการด้านข้อมูล ด้วยการนำเสนอแพ็กเกจบริการโมบาย
อินเทอร์เน็ตร่วมกับอุปกรณ์โทรศัพท์ การพัฒนาคอนเทนต์และแอพพลิเคชั่นต่าง ๆ
ที่น่าดึงดูดใจอย่างต่อเนื่อง รวมถึงการขาย SIM สำหรับบริการด้านข้อมูลเท่านั้น
นอกจากนี้ยังมีการนำเสนออัตราค่าบริการด้านข้อมูลที่หลากหลาย ยิ่งไปกว่านั้น
หลังการเปิดให้บริการคงสิทธิเลขหมายโทรศัพท์เคลื่อนที่ (MNP)
ผู้ประกอบการบริการโทรศัพท์เคลื่อนที่ยังหันมาให้ความสนใจกับ
คุณภาพของบริการและความครอบคลุมของโครงข่าย และการบริหารงานลูกค้าสัมพันธ์
เนื่องจากบริการ MNP
ทำให้ผู้ใช้บริการสามารถย้ายไปใช้บริการของโครงข่ายอื่นได้ง่ายและสะดวกสบายยิ่งขึ้น ทั้งนี้
ในไตรมาส 4 ปี 2554 อุตสาหกรรมโทรศัพท์เคลื่อนที่ของไทยได้รับผลกระทบจากวิกฤตน้ำท่วม
ทำให้
ต้องเลื่อนการเปิดตัวบริการใหม่ๆ ออกไปเป็นการชั่วคราว
ในขณะที่ลูกค้าบางส่วนก็มีกำลังซื้อลดลงเนื่องจากสถานการณ์น้ำท่วม

การแข่งขันได้ปรับตัวเพิ่มขึ้นอีกครั้งในปี 2555 หลังจากพ้นวิกฤตน้ำท่วม สืบเนื่องจากความนิยม
ในการใช้บริการโมบาย อินเทอร์เน็ตและสมาร์ทโฟนที่ยังคงเพิ่มขึ้นอย่างต่อเนื่อง
อีกทั้งอุปกรณ์สมาร์ทโฟนยังมี
ความหลากหลาย และมีการเปิดตัวรุ่นที่ราคาย่อมเยาสำหรับผู้ที่เริ่มใช้สมาร์ทโฟนโดยเฉพาะ
ทำให้ผู้ประกอบการมีการนำเสนอแพ็กเกจโทรศัพท์มือถือที่มีความหลากหลาย
และมีการพัฒนาแอพพลิเคชั่นต่างๆ อย่างต่อเนื่อง เพื่อตอบสนองความต้องการของผู้บริโภคได้ดียิ่งขึ้น

ธุรกิจโทรศัพท์พื้นฐาน

บริการโทรศัพท์พื้นฐานในปัจจุบันมีผู้ให้บริการทั้งสิ้น 3 ราย โดย ทีโอที (ซึ่งเป็นองค์กรของรัฐ
โดยในอดีตเป็นผู้กำกับดูแลบริการโทรศัพท์พื้นฐาน)
เป็นผู้ให้บริการโทรศัพท์พื้นฐานทั้งในกรุงเทพมหานครกับปริมณฑลและต่างจังหวัดเพียงรายเดียวของประเทศ
ส่วนผู้ให้บริการอีก 2 ราย คือ ผู้ให้บริการที่อยู่ภายใต้สัญญาร่วมการงานฯ ของ ทีโอที
โดยกลุ่มทรูเป็นผู้ให้บริการในเขตกรุงเทพมหานครและปริมณฑล และบริษัท ทีทีแอนด์ที จำกัด
(มหาชน) เป็นผู้ให้บริการในต่างจังหวัด

ประเทศไทยมีผู้ใช้บริการโทรศัพท์พื้นฐานทั้งสิ้นราวร้อยละ 10-12 ของประชากร (หรือประมาณ
ร้อยละ 30-33 ของจำนวนครัวเรือนทั่วประเทศ) ติดต่อกันเป็นเวลาหลายปี โดย ณ สิ้นไตรมาส 3
ปี 2555 ผู้ใช้บริการโทรศัพท์พื้นฐานในประเทศไทยมีจำนวนทั้งสิ้น 6.2 ล้านราย (แหล่งข้อมูล:
กลุ่มงานวิชาการและจัดการทรัพยากรโทรคมนาคม สำนักงาน กสทช.) หรือร้อยละ 9
ของประชากร ลดลงเล็กน้อยจากความนิยม
ในการใช้โทรศัพท์เคลื่อนที่และบริการโมบาย อินเทอร์เน็ตที่เพิ่มขึ้น
ซึ่งกลุ่มทรูเป็นผู้ให้บริการโทรศัพท์พื้นฐานที่ใหญ่ที่สุด ในเขตกรุงเทพมหานครและปริมณฑล
ด้วยจำนวนผู้ใช้บริการราว 1.8 ล้านราย และ
ถือครองส่วนแบ่งราวร้อยละ 28.9 ของตลาดโดยรวม

ในระยะเวลาไม่กี่ปีที่ผ่านมา ธุรกิจโทรศัพท์พื้นฐานของกลุ่มทรู
ได้รับผลกระทบส่วนใหญ่เนื่องจากผู้ใช้บริการเปลี่ยนไปใช้โทรศัพท์เคลื่อนที่เพิ่มขึ้นอย่างต่อเนื่อง
ซึ่งเป็นไปในทิศทางเดียวกันกับแนวโน้มทั่วโลก นอกจากนี้ ธุรกิจโทรศัพท์พื้นฐานของกลุ่มทรู
ยังเผชิญกับการแข่งขันจากบริการ VoIP ซึ่งมีค่าบริการถูกกว่า
เนื่องจากในปัจจุบันมีการใช้อินเทอร์เน็ต
เครื่องคอมพิวเตอร์และอุปกรณ์ที่พร้อมเข้าถึงบริการอินเทอร์เน็ต
อาทิ สมาร์ทโฟนหรือแท็บเล็ต อย่างแพร่หลาย ทำให้ผู้บริโภคจะหันมาใช้บริการ VoIP มากยิ่งขึ้น

ธุรกิจสื่อสารข้อมูลธุรกิจ

ธุรกิจโครงข่ายข้อมูลของประเทศไทยยังคงเติบโตอย่างต่อเนื่อง โดยมีอัตราการเติบโตที่ประมาณ
ร้อยละ 7 ต่อปี เนื่องจากความนิยมในการส่งข้อมูลออนไลน์
และจำนวนผู้ใช้บริการอินเทอร์เน็ตที่เพิ่มมากขึ้น
การแข่งขันในธุรกิจโครงข่ายข้อมูลยังคงสูงเนื่องจากมีจำนวนผู้ให้บริการหลายราย
ประกอบกับลูกค้ามีทางเลือกเพิ่มขึ้น ผู้ให้บริการสื่อสารข้อมูลรายใหญ่ในประเทศไทยประกอบด้วย
ทีโอที CAT Telecom UIH และ UCOM ADC ซึ่งอยู่ภายใต้ อินทัช (เดิมคือ กลุ่มบริษัท ชิน
คอร์ปอเรชั่น) บริษัท ทีทีแอนด์ที และ
กลุ่มบริษัททรู โดยผู้ให้บริการเหล่านี้ให้บริการวงจรเช่า บริการ Frame Relay และ บริการ
MPLS (Multiprotocol Label Switching) ทั้งนี้ คู่แข่งหลักของกลุ่มทรู ได้แก่ ทีโอที
(เนื่องจากสามารถให้บริการครอบคลุมพื้นที่มากที่สุดในประเทศไทย) และ UCOM
(ซึ่งสามารถให้บริการนอกเขตกรุงเทพมหานครและปริมณฑลได้มากกว่ากลุ่มทรู) ผู้ให้บริการรายใหม่
อย่างเช่น Symphony มีการเติบโตอย่างรวดเร็วนับตั้งแต่ปี 2551 เป็นต้นมา
เนื่องจากเน้นการขายกลุ่มลูกค้าระดับบนที่ใช้บริการผ่านโครงข่ายใยแก้วนำแสง

ณ สิ้นปี 2555 กลุ่มทรูเป็นผู้ให้บริการโครงข่ายข้อมูลรายใหญ่อันดับ 2 โดยครองส่วนแบ่งร้อยละ 24
ของตลาดโดยรวมซึ่งมีมูลค่าตลาดประมาณ 16.6 พันล้านบาท (แหล่งข้อมูล:
ประมาณการโดยกลุ่มทรู) ในขณะที่ทีโอทียังคงเป็นผู้นำตลาด โดยครองส่วนแบ่งราวร้อยละ 25 และ
UIH เป็นผู้ให้บริการรายใหญ่
อันดับ 3 โดยมีส่วนแบ่งตลาดประมาณร้อยละ 21

ธุรกิจอินเทอร์เน็ตความเร็วสูง (บรอดแบนด์)

อัตราของผู้ใช้บริการบรอดแบนด์รวมต่อจำนวนครัวเรือนในเมืองไทย
ยังมีระดับที่ต่ำมากที่อัตราประมาณร้อยละ 21.5 จากทั้งหมด 20.3 ล้านครัวเรือน (แหล่งที่มา:
สำนักงานสถิติแห่งชาติ) ซึ่งยังคงเป็นระดับที่ต่ำกว่าประเทศที่พัฒนาแล้วในแถบเอเซีย เช่น ฮ่องกง
(ร้อยละ 98.5 แหล่งที่มา: คาดการณ์จำนวนผู้ใช้อินเทอร์เน็ตบรอดแบนด์จาก BuddeComm
และคาดการณ์จำนวนประชากร จาก สำนักงานสถิติแห่งฮ่องกง)
โดยให้บริการในตลาดอินเทอร์เน็ตความเร็วสูง (บรอดแบนด์) มีอยู่หลายรายทั่วประเทศ เช่น
ทีโอที CAT Telecom JAS ซึ่งดำเนินงานภายใต้แบรนด์ “3BB” บริษัท CS Loxinfo จำกัด ADC
และ กลุ่มทรู

กลุ่มทรู สามารถเพิ่มฐานผู้ใช้บริการบรอดแบนด์ได้อย่างกว้างขวางจากจำนวน 3,708 ราย ณ สิ้นปี
2545 มาเป็น 1.57 ล้านราย ณ สิ้นปี 2555
ซึ่งกลุ่มทรูเป็นผู้ให้บริการบรอดแบนด์รายใหญ่ที่สุดในประเทศไทยคิดจากฐานจำนวนลูกค้า
โดยมีส่วนแบ่งตลาดทั่วประเทศประมาณร้อยละ 36.1 (แหล่งที่มา: ข้อมูลของกลุ่มทรู)
ณ สิ้นปี 2555

มีปัจจัยหลายประการที่ทำให้จำนวนผู้ใช้บริการอินเทอร์เน็ตความเร็วสูง (บรอดแบนด์)
เพิ่มขึ้นอย่างรวดเร็ว ซึ่งประกอบด้วย ราคาโมเด็มที่ถูกลง ผู้บริโภคนิยมใช้บริการคอนเทนต์ต่างๆ
เพิ่มมากขึ้น เช่น เกมออนไลน์และบริการเครือข่ายสังคมออนไลน์ต่างๆ
ประกอบกับอัตราค่าใช้บริการรายเดือนของอินเทอร์เน็ตความเร็วสูง (บรอดแบนด์) ถูกลง
เนื่องจากจำนวนผู้ให้บริการเพิ่มมากขึ้น อีกทั้ง คณะกรรมการ กทช.
ได้เปิดเสรีธุรกิจวงจรอินเทอร์เน็ตต่างประเทศ ทำให้มีการปรับลดอัตราค่าเช่าวงจรลงอย่างมาก

นอกจากนี้ในเดือนพฤศจิกายน ปี 2553
คณะรัฐมนตรีได้อนุมัตินโยบายบรอดแบนด์แห่งชาติของกระทรวงเทคโนโลยีสารสนเทศและการสื่อสาร
ด้วยเงินลงทุนทั้งสิ้น 2 หมื่นล้านบาท เพื่อพัฒนาโครงข่าย
บรอดแบนด์ให้ครอบคลุมประชากร ไม่ต่ำกว่าร้อยละ 80 ของประเทศ ในอีก 5 ปีข้างหน้า
รวมทั้งให้มีบริการ
บรอดแบนด์ความเร็วสูงความเร็วไม่ต่ำกว่า 100 เมกะบิตต่อวินาที
โดยมีเป้าหมายที่จะให้บริการบรอดแบนด์ครอบคลุมโรงเรียนและโรงพยาบาลในระดับตำบล
ตลอดจนประชาชนผู้มีรายได้น้อย ทั้งนี้ ทรูมูฟ ร่วมกับ
ผู้ให้บริการอีก 5 ราย อาทิ ทีโอที และ CAT Telecom
ได้ลงนามในบันทึกข้อตกลงเพื่อสนับสนุนนโยบายดังกล่าว
ซึ่งสอดคล้องกับพันธกิจของกลุ่มทรูเพื่อลดความเหลื่อมล้ำในการเข้าถึงเทคโนโลยีสารสนเทศของประเทศ
และเป็นส่วนหนึ่งเพื่อการพัฒนาสังคมไทยสู่สังคมแห่งการเรียนรู้
ดังนั้นหากสามารถดำเนินงานตามนโยบายบรอดแบนด์แห่งชาติได้สำเร็จตามเป้าหมาย
ความครอบคลุมของบริการบรอดแบนด์จะกว้างขวางยิ่งขึ้น
และทำให้การเข้าถึงบริการบรอดแบนด์ของประชากรไทยมีจำนวนเพิ่มมากขึ้น
ซึ่งจะเป็นปัจจัยที่ช่วยสนับสนุนประเทศไทย
ในการเข้าร่วมเป็นส่วนหนึ่งของประชาคมเศรษฐกิจอาเซียนในปี 2558 ด้วยเหตุนี้กลุ่มทรู
จึงเชื่อมั่นว่า ตลาดบริการบรอดแบนด์ของไทยจะมีการเติบโตอย่างแข็งแกร่ง

ธุรกิจโทรทัศน์แบบบอกรับสมาชิก

จำนวนสมาชิกโทรทัศน์แบบบอกรับสมาชิกในประเทศไทย ณ สิ้นปี 2555 มีทั้งสิ้นประมาณ 4.8
ล้านราย คิดเป็นสัดส่วนประมาณร้อยละ 23.6 ของจำนวนครัวเรือน โดยถ้านับรวมสมาชิกดาวเทียม
ฟรีทูแอร์ด้วย จะมีจำนวนทั้งสิ้นประมาณ 12.4 ล้านราย คิดเป็นสัดส่วนราวร้อยละ 61
ของจำนวนครัวเรือน (แหล่งที่มา: ข้อมูลของกลุ่มทรู) ซึ่งต่ำกว่าประเทศที่พัฒนาแล้วในแถบเอเชีย
อย่างเช่น ฮ่องกง (ร้อยละ 86) และไต้หวัน
(ร้อยละ 94) (แหล่งที่มา: CASBAA) จึงนับว่ามีโอกาสเติบโตได้อีกมาก

ทรูวิชั่นส์เป็นผู้ประกอบธุรกิจโทรทัศน์แบบบอกรับสมาชิกที่ให้บริการครอบคลุมทั่วประเทศ
รายใหญ่รายเดียวในประเทศไทย แต่ยังเผชิญความเสี่ยงจากระเบียบและกฎเกณฑ์ต่างๆ
ที่กำหนดโดยภาครัฐ ทั้งยังจะต้องเผชิญกับอุปสรรคจากผู้ประกอบการรายใหม่
และการแข่งขันทางธุรกิจที่เพิ่มขึ้นอีกด้วย

ภายหลังการประกาศใช้พระราชบัญญัติการประกอบกิจการกระจายเสียงและกิจการโทรทัศน์ซึ่งมีผลบังคับใช้เมื่อวันที่
5 มีนาคม 2551
ผู้ประกอบธุรกิจโทรทัศน์แบบบอกรับสมาชิกได้รับอนุญาตให้สามารถจัดเก็บรายได้จากค่าโฆษณา
ซึ่งช่วยเพิ่มโอกาสในการสร้างรายได้จากคอนเทนต์เดิมที่มีอยู่
รวมทั้งเป็นการเพิ่มมูลค่าให้กับกิจการของ ทรูวิชั่นส์
แม้รายได้จากค่าโฆษณาอาจจะช่วยเสริมสร้างความแข็งแกร่งทางการเงินให้กับ
ผู้ให้บริการโทรทัศน์แบบบอกรับสมาชิกรายเล็กๆ และอาจทำให้มีการแข่งขันในตลาดเพิ่มขึ้น ทรูวิชั่นส์
ยังคงมีความได้เปรียบในเชิงการแข่งขันจากการมีคอนเทนต์ที่ดี และมีคุณภาพสูง

หลังได้รับอนุญาตจาก อสมท ให้สามารถหารายได้จากการโฆษณา ทรูวิชั่นส์เล็งเห็นว่า
ทรูวิชั่นส์น่าจะเป็นทางเลือกที่ดีสำหรับบริษัทโฆษณา เนื่องจากมีกลุ่มผู้ชมรายการที่โดดเด่น
ซึ่งประกอบด้วยลูกค้าระดับบนที่มีกำลังซื้อสูง
รวมทั้งลูกค้าระดับกลางและล่างซึ่งมีจำนวนเพิ่มขึ้นอย่างต่อเนื่อง นอกจากนี้
จากช่องรายการที่มีความหลากหลายของทรูวิชั่นส์ ทำให้สามารถแยกกลุ่มผู้ชมที่มีคุณลักษณะต่างๆ
ได้อย่างชัดเจน เพื่อประโยชน์ของผู้ซื้อโฆษณา

ตั้งแต่ปี 2553 เป็นต้นมา
ทรูวิชั่นส์ใช้กลยุทธ์ในการขยายบริการสู่ตลาดสำหรับลูกค้าระดับกลางและระดับล่างมากยิ่งขึ้น
เพื่อสร้างรายได้จากการรับทำการโฆษณา ซึ่งมีอัตราการทำกำไรสูง
โดยการเพิ่มจำนวนผู้รับชมคือปัจจัยสำคัญต่อความสำเร็จในการขยายบริการสู่ตลาดสำหรับกลุ่มลูกค้าระดับกลางและล่าง
ซึ่ง
มีการแข่งขันที่สูง ทั้งนี้ การโฆษณาทางสื่อโทรทัศน์ในปี 2555 มีมูลค่าสูงถึง 68 พันล้านบาท
(แหล่งที่มา: บริษัทAGB Nielsen)
ในขณะที่สัดส่วนมูลค่าการโฆษณาทางโทรทัศน์แบบบอกรับสมาชิกยังคงอยู่ในระดับต่ำจึงมีโอกาสเติบโตในระยะยาว

ปัญหาการลักลอบใช้สัญญาณส่งผลกระทบต่อผลประกอบการของทรูวิชั่นส์ในหลายปีที่ผ่านมา
ซึ่งทรูวิชั่นส์ได้หาแนวทางดำเนินการใหม่ๆ
ในการปกป้องลิขสิทธิ์รายการที่ทรูวิชั่นส์ให้บริการอย่างต่อเนื่อง โดยในเดือนตุลาคม ปี 2554
ทรูวิชั่นส์ได้เริ่มต้นการเปลี่ยนกล่องรับสัญญาณรุ่นใหม่ซึ่งสามารถรองรับระบบออกอากาศใหม่ที่มีความปลอดภัยสูง
(ใช้เทคโนโลยีบีบอัดสัญญาณภาพ MPEG-4) ซึ่งจากการตอบรับที่ดี
ทรูวิชั่นส์สามารถเปลี่ยนกล่องรับสัญญาณใหม่ให้แล้วเสร็จและเริ่มใช้ระบบออกอากาศใหม่ดังกล่าวได้ในเดือนกรกฎาคมซึ่งเร็วกว่าเป้าหมายเดิมในเดือนตุลาคม
2555 โดยทรูวิชั่นส์สามารถสกัดกั้นการละเมิดลิขสิทธิ์รายการได้อย่างมีประสิทธิภาพในทันที

การจัดตั้งคณะกรรมการ กสทช. ในเดือนตุลาคม 2554 ส่งผลให้มีการจัดทำร่างกฎระเบียบ
และข้อบังคับต่าง ๆ ที่เกี่ยวข้องกับผู้ประกอบกิจการโทรทัศน์ ทั้งในระบบภาคพื้นดิน ระบบดาวเทียม
และ
ระบบเคเบิ้ล ซึ่งเมื่อบังคับใช้ จะทำให้ผู้ประกอบการทุกราย
ต้องดำเนินกิจการภายใต้กรอบการกำกับดูแลของคณะกรรมการ กสทช. เช่นเดียวกับทรูวิชั่นส์
โดยในเดือน มกราคม ปี 2556 กสท. ได้อนุมัติ
การออกใบอนุญาตให้กับผู้ประกอบการโทรทัศน์ผ่านดาวเทียม ซึ่งรวมถึงทรูวิชั่นส์ด้วย ทำให้ตลาด
มีการแข่งขันอย่างเป็นธรรมและมีกฎระเบียบที่ชัดเจนยิ่งขึ้นอีกด้วย

การลงทุนในโครงสร้างพื้นฐานเพื่อให้บริการโทรทัศน์แบบบอกรับสมาชิกคุณภาพสูง
มีความจำเป็นอย่างยิ่ง นอกจากนี้
ทรูวิชั่นส์ยังต้องแข่งขันทางอ้อมกับสถานีโทรทัศน์ภาคปกติในประเทศไทย
แต่ด้วยการนำเสนอรายการที่ไม่สามารถหาดูได้จากช่องอื่น รวมถึงภาพยนตร์ รายการสาระความรู้
และรายการกีฬาที่แพร่ภาพที่ทรูวิชั่นส์ก่อนช่องใดๆ
ทำให้ทรูวิชั่นส์มีข้อได้เปรียบเหนือสถานีโทรทัศน์ภาคปกติทั่วไป 

4.6 ความคืบหน้าด้านการกำกับดูแลกิจการโทรคมนาคม

โครงสร้างการกำกับดูแลกิจการโทรคมนาคมมีความคืบหน้าขึ้นเป็นลำดับ โดยมีพื้นฐานจากรัฐธรรมนูญ
พ.ศ. 2540 พ.ร.บ.องค์กรจัดสรรคลื่นความถี่ฯ พ.ศ. 2543 และ
พ.ร.บ.การประกอบกิจการโทรคมนาคม

อย่างไรก็ตาม กลุ่มทรู หวังว่าจะได้เห็นความก้าวหน้าด้านการกำกับดูแล ในประเด็นต่างๆ ที่ยัง
ไม่คืบหน้า อาทิเช่น การจัดสรรคลื่นความถี่ใหม่ (Re-farming)
สำหรับคลื่นความถี่ที่ปัจจุบันถูกใช้งานโดยผู้ประกอบการภายใต้สัญญาให้ดำเนินการฯ
โดยสัญญาดังกล่าวนั้นใกล้จะสิ้นสุดลง
และการเพิ่มปริมาณการให้บริการคงสิทธิเลขหมายโทรศัพท์เคลื่อนที่ (Mobile Number
Portability – MNP) ต่อผู้ประกอบการต่อวัน ทั้งนี้ ในเดือนสิงหาคม 2550
มีการประกาศใช้รัฐธรรมนูญฉบับปัจจุบัน ภายหลังการเปลี่ยนแปลงทางการเมือง
โดยตัวบทกฎหมายและกฎเกณฑ์ต่างๆ ยังคงมีผลบังคับใช้ และในมาตรา 47 ของรัฐธรรมนูญ
ฉบับนี้ ได้กำหนดให้มีการจัดตั้ง คณะกรรมการ กสทช. ภายในเวลา 180 วัน
นับตั้งแต่รัฐบาลได้มีการแถลงนโยบายต่อรัฐสภา

ในวันที่ 5 มีนาคม 2551 พระราชบัญญัติการประกอบกิจการกระจายเสียงและกิจการโทรทัศน์
มีผลบังคับใช้ โดยได้ให้อำนาจคณะกรรมการ กทช.
ในการออกใบอนุญาตประกอบกิจการบริการชุมชนชั่วคราว มีอายุ
ไม่เกิน 1 ปี สำหรับผู้ประกอบการวิทยุกระจายเสียงชุมชนและกิจการที่ไม่ใช้คลื่นความถี่
ก่อนจะมีการจัดตั้งคณะกรรมการ กสทช.
ซึ่งหลักเกณฑ์การออกใบอนุญาตดังกล่าวได้มีผลบังคับใช้เมื่อวันที่ 9 พฤศจิกายน 2552
และสามารถออกใบอนุญาตให้ผู้ประกอบการรายเล็กได้ในกลางปี 2553 โดยในเดือนธันวาคม 2553
พ.ร.บ. องค์กรจัดสรรคลื่นความถี่ฯ ได้รับการประกาศลงในราชกิจจานุเบกษา
อีกทั้งการจัดตั้งคณะกรรมการ กสทช. ได้เสร็จสิ้นลงในเดือนตุลาคม 2554

นับตั้งแต่ได้มีการจัดตั้งคณะกรรมการ กทช. จนกระทั่งเมื่อถูกแทนที่โดย กสทช. คณะกรรมการ
กทช. ได้ออกประกาศ กฎเกณฑ์ ข้อบังคับที่สำคัญๆ หลายฉบับ รวมทั้ง ประกาศคณะกรรมการ กทช.
ว่าด้วยการใช้และการเชื่อมต่อโครงข่ายโทรคมนาคม พ.ศ. 2549
ซึ่งมีผลให้อุตสาหกรรมโทรศัพท์เคลื่อนที่ของไทย ได้เข้าสู่ระบบเชื่อมต่อโครงข่ายนับตั้งแต่ปี 2550
เป็นต้นมา

นอกจากนี้ ในไตรมาส 2 ของปี 2553 คณะกรรมการ กทช.
ได้เสนออัตราค่าเชื่อมต่อโครงข่ายระหว่างโทรศัพท์พื้นฐาน และโทรศัพท์เคลื่อนที่
โดยคิดค่าเชื่อมต่อโครงข่ายโทรศัพท์พื้นฐาน จากผู้ให้บริการโทรศัพท์เคลื่อนที่ในอัตรา 0.36
บาทต่อนาที และคิดค่าเชื่อมต่อโครงข่ายโทรศัพท์เคลื่อนที่ จากผู้ให้บริการโทรศัพท์พื้นฐานในอัตรา
0.50 บาทต่อนาที ทั้งนี้ กลุ่มทรู ซึ่งเป็นหนึ่งในผู้ให้บริการโทรศัพท์พื้นฐาน
ไม่เห็นด้วยกับอัตราดังกล่าว จึงยื่นฟ้องต่อศาลปกครองในกรณีดังกล่าว

คณะกรรมการ กทช. ออกกฎเกณฑ์สำหรับบริการคงสิทธิเลขหมายโทรศัพท์เคลื่อนที่ (Mobile
Number Portability – MNP) ในเดือนสิงหาคม 2552
โดยเปิดให้บริการในวงจำกัดในเขตกรุงเทพมหานคร ในวันที่ 5 ธันวาคม 2553
และขยายบริการอย่างต่อเนื่องในปี 2554 ทั้งนี้ เมื่อต้นปี 2555 คณะกรรมการ กสทช.
ได้มีมติขอความร่วมมือให้ผู้ประกอบการเพิ่มจำนวนการให้บริการคงสิทธิเลขหมายโทรศัพท์เคลื่อนที่เป็น
วันละ 40,000 เลขหมายต่อผู้ให้บริการ ซึ่งกลุ่มทรูให้การสนับสนุนอย่างเต็มที่

ในปี 2552 คณะกรรมการ กทช. ได้ดำเนินการเพื่อให้เกิดความคืบหน้า
ในเรื่องการจัดสรรคลื่นความถี่ 3G ในย่าน 2.1 GHz
โดยพยายามจัดทำเอกสารข้อสนเทศเพื่อกำหนดเงื่อนไขการจัดสรรคลื่นความถี่ IMT หรือ 3G and
beyond และได้จัดให้มีการรับฟังความคิดเห็นสาธารณะ 2 ครั้ง
เพื่อรวมรวมความคิดเห็นจากทุกฝ่ายที่มีผลประโยชน์เกี่ยวข้องในเรื่องนี้
โดยเอกสารข้อสนเทศเพื่อกำหนดเงื่อนไขการจัดสรรคลื่นความถี่ IMT หรือ 3G and beyond
ได้ประกาศลงในราชกิจจานุเบกษาในเดือนกรกฎาคม 2553 ซึ่งส่งผลให้ คณะกรรมการกทช.
สามารถเปิดรับสมัครผู้สนใจเข้าร่วมประมูลคลื่นความถี่ และเป็นผู้รับใบอนุญาต 3G ทั้งนี้ กลุ่มทรู
ในฐานะผู้ให้บริการโทรศัพท์เคลื่อนที่รายหลักของประเทศ
ได้แสดงความประสงค์จะเข้าร่วมการประมูลครั้งนี้ เช่นเดียวกับผู้ให้บริการรายอื่น คือ
เอไอเอสและดีแทค ซึ่งเป็น 3 บริษัทที่ผ่านขั้นตอนการตรวจคุณสมบัติ
ขั้นแรกของคณะกรรมการ กทช. และมีสิทธิในการเข้าร่วมประมูลคลื่นความถี่ซึ่งจัดขึ้นในวันที่ 20
กันยายน 2553 อย่างไรก็ตาม ก่อนจะมีการประมูลเพียงไม่กี่วัน CAT Telecom
ได้ยื่นฟ้องศาลปกครองกลางเพื่อขอให้มีคำสั่งเพิกถอนการเปิดประมูลครั้งนี้
พร้อมทั้งขอให้คุ้มครองชั่วคราว เนื่องจากเห็นว่า คณะกรรมการ
กทช.ชุดปัจจุบันไม่มีอำนาจจัดการประมูลดังกล่าว ในวันที่ 16 กันยายน 2553
ศาลปกครองกลางรับคำฟ้องคดี CAT Telecom และมีคำสั่งให้ระงับการประมูลคลื่นความถี่ 3G ของ
คณะกรรมการ กทช.

การดำเนินขั้นตอนต่างๆ เพื่อการจัดประมูลคลื่นความถี่และการออกใบอนุญาตใช้คลื่นความถี่ 2.1
GHz เริ่มขึ้นอีกครั้ง หลังการแต่งตั้งคณะกรรมการ กสทช. เสร็จสิ้นในเดือนตุลาคม 2554
โดยแผนแม่บทคลื่นความถี่แห่งชาติได้ประกาศลงในราชกิจจานุเบกษาในเดือนเมษายน 2555
และหลักเกณฑ์และวิธีการอนุญาตให้ใช้คลื่นความถี่สำหรับกิจการโทรคมนาคมเคลื่อนที่สากล
(International Mobile Telecommunications – IMT) ย่าน 2.1 GHz
ได้ประกาศลงในราชกิจจานุเบกษาในเดือนสิงหาคม 2555 ซึ่งคณะกรรมการ กสทช.
ได้เผยแพร่สรุปข้อสนเทศ (Information Memorandum)
และได้ประกาศเชิญชวนผู้สนใจเข้าร่วมการประมูล เพื่อเป็น
ผู้ประกอบกิจการโทรศัพท์เคลื่อนที่ IMT ย่าน 2.1 GHz ในเวลาต่อมา การประมูลคลื่นความถี่ 2.1
GHz ได้จัดขึ้นและเสร็จสิ้นลงในวันที่ 16 ตุลาคม 2555 โดย เรียลฟิวเจอร์ ซึ่งเป็น
บริษัทย่อยของกลุ่มทรู เป็นหนึ่งในผู้ชนะการประมูลในครั้งนี้ ทั้งนี้ กทค. ของสำนักงานกสทช.
ได้รับรองผลการประมูลอย่างเป็นทางการในวันที่ 18 ตุลาคม 2555
และออกใบอนุญาตใช้คลื่นความถี่ 2.1 GHz ให้แก่ เรียลฟิวเจอร์ ซึ่งมีผลบังคับใช้ในวันที่ 7
ธันวาคม 2555

ทั้งนี้ภายใต้การกำกับดูแล โดยคณะกรรมการ กทช. ซึ่งถือเป็นการเปิดเสรีธุรกิจต่าง ๆ
โดยการออกใบอนุญาตให้ผู้ประกอบการสามารถเปิดให้บริการใหม่ ๆ ได้เพิ่มเติม
โดยกลุ่มทรูได้รับใบอนุญาตต่างๆ ดังต่อไปนี้

+---+---------------------+------+--------------+------+-------+------+
|   | บริษัทย่อย             | ปร   |   ลักษณะก     | อายุ  | ว     | วันที่ใ |
|   | และบริษัทในเครือ       | ะเภท | ารประกอบธุรกิจ |      | ันที่บอร | บอนุญ |
|   |                     |      |              | ใบอ  | ์ดอนุมัติ | าตหม |
|   |                     | ใบอ  |              | นุญาต |       | ดอายุ |
|   |                     | นุญาต |              |      |       |      |
+===+=====================+======+==============+======+=======+======+
| ใ |                     |      |              |      |       |      |
| บ |                     |      |              |      |       |      |
| อ |                     |      |              |      |       |      |
| น |                     |      |              |      |       |      |
| ุญ |                     |      |              |      |       |      |
| า |                     |      |              |      |       |      |
| ต |                     |      |              |      |       |      |
| บ |                     |      |              |      |       |      |
| ร |                     |      |              |      |       |      |
| ิก |                     |      |              |      |       |      |
| า |                     |      |              |      |       |      |
| ร |                     |      |              |      |       |      |
| อ |                     |      |              |      |       |      |
| ิน |                     |      |              |      |       |      |
| เ |                     |      |              |      |       |      |
| ท |                     |      |              |      |       |      |
| อ |                     |      |              |      |       |      |
| ร |                     |      |              |      |       |      |
| ์เ |                     |      |              |      |       |      |
| น |                     |      |              |      |       |      |
| ็ต |                     |      |              |      |       |      |
+---+---------------------+------+--------------+------+-------+------+
| 1 | บริษัท เค เอส ซี       | 1    | ISP          | 5 ปี  | 23    | 22   |
|   | คอมเมอร์เชียล         |      |              |      | มิ.ย.  | มิ.ย. |
|   | อินเตอร์เนต จำกัด      |      |              |      | 2552  | 2557 |
+---+---------------------+------+--------------+------+-------+------+
| 2 | บริษัท ทรู อินเทอร์เน็ต   | 1    | ISP          | 5 ปี  | 18    | 17   |
|   | จำกัด                |      |              |      | ส.ค.  | ส.ค. |
|   |                     |      |              |      | 2552  | 2557 |
+---+---------------------+------+--------------+------+-------+------+
| 3 | บริษัท เอเชีย อินโฟเน็ท  | 1    | ISP          | 5 ปี  | 5     | 4    |
|   | จำกัด                |      |              |      | ก.พ.  | ก.พ. |
|   |                     |      |              |      | 2553  | 2558 |
+---+---------------------+------+--------------+------+-------+------+
| 4 | บริษัท ทรู             | 2    | บริการอินเ     | 5 ปี  | 19    | 18   |
|   | อินเตอร์เนชั่นเนล       |      | ทอร์เน็ตเกตเวย |      | พ.ค.  | พ.ค. |
|   | เกตเวย์ จำกัด         |      | ์ระหว่างประเทศ |      | 2554  | 2559 |
|   |                     |      | และบริการชุม   |      |       |      |
|   |                     |      | สายอินเทอร์เน็ต |      |       |      |
+---+---------------------+------+--------------+------+-------+------+
| 5 | บริษัท ทรู มูฟ จำกัด     | 1    | ISP          | 5 ปี  | 25    | 24   |
|   |                     |      |              |      | ส.ค.  | ส.ค. |
|   |                     |      |              |      | 2552  | 2557 |
+---+---------------------+------+--------------+------+-------+------+
| ใ |                     |      |              |      |       |      |
| บ |                     |      |              |      |       |      |
| อ |                     |      |              |      |       |      |
| น |                     |      |              |      |       |      |
| ุญ |                     |      |              |      |       |      |
| า |                     |      |              |      |       |      |
| ต |                     |      |              |      |       |      |
| ป |                     |      |              |      |       |      |
| ร |                     |      |              |      |       |      |
| ะ |                     |      |              |      |       |      |
| ก |                     |      |              |      |       |      |
| อ |                     |      |              |      |       |      |
| บ |                     |      |              |      |       |      |
| ก |                     |      |              |      |       |      |
| ิจ |                     |      |              |      |       |      |
| ก |                     |      |              |      |       |      |
| า |                     |      |              |      |       |      |
| ร |                     |      |              |      |       |      |
| โ |                     |      |              |      |       |      |
| ท |                     |      |              |      |       |      |
| ร |                     |      |              |      |       |      |
| ค |                     |      |              |      |       |      |
| ม |                     |      |              |      |       |      |
| น |                     |      |              |      |       |      |
| า |                     |      |              |      |       |      |
| ค |                     |      |              |      |       |      |
| ม |                     |      |              |      |       |      |
+---+---------------------+------+--------------+------+-------+------+
| 6 | บริษัท ทรู ไลฟ์ พลัส     | 1    | บริการขายต่อบร | 5 ปี  | 2     | 1    |
|   | จำกัด (เดิมชื่อ ทรู      |      | ิการอินเทอร์เน็ต |      | ส.ค.  | ส.ค. |
|   | ดิจิตอล               |      | และโ         |      | 2552  | 2557 |
|   | เอ็นเตอร์เทนเม้นท์)     |      | ทรศัพท์เคลื่อนที่* |      |       |      |
+---+---------------------+------+--------------+------+-------+------+
| 7 | บริษัท ทรู อินเทอร์เน็ต   | 1    | บร           | 5 ปี  | 11    | 10   |
|   | จำกัด                |      | ิการบัตรโทรศัพท |      | ต.ค.  | ต.ค. |
|   |                     |      | ์ระหว่างประเทศ |      | 2552  | 2557 |
+---+---------------------+------+--------------+------+-------+------+
| 8 | บริษัท ทรู พับลิค        | 1    | บริการโ       | 5 ปี  | 29    | 28   |
|   | คอมมิวนิเคชั่น จำกัด     |      | ทรศัพท์สาธารณะ |      | มิ.ย.  | มิ.ย. |
|   |                     |      |              |      | 2552  | 2557 |
+---+---------------------+------+--------------+------+-------+------+
| 9 | บริษัท เอเชีย ไวร์เลส   | 1    | บริการขายต่อบร | 5 ปี  | 23    | 22   |
|   | คอมมิวนิเคชั่น จำกัด     |      | ิการโทรศัพท์พื้นฐ |      | ก.พ.  | ก.พ. |
|   |                     |      | านใช้นอกสถานที่ |      | 2553  | 2558 |
|   |                     |      | และ          |      |       |      |
|   |                     |      | โทรศัพท์เคลื่อนที่ |      |       |      |
+---+---------------------+------+--------------+------+-------+------+
| 1 | บริษัท ทรู อินเทอร์เน็ต   | 1    | บริการขายต่อบร | 5 ปี  | 20    | 19   |
| 0 | ดาต้า เซ็นเตอร์ จำกัด   |      | ิการอินเทอร์เน็ต |      | พ.ค.  | พ.ค. |
|   |                     |      | และบริการ VDO |      | 2552  | 2557 |
|   |                     |      | Conference   |      |       |      |
+---+---------------------+------+--------------+------+-------+------+
| 1 | บริษัท ทรู             | 3    | บริการ        | 15 ปี | 11    | 10   |
| 1 | อินเตอร์เนชั่นเนล       |      | ขายต่อบริการวง |      | พ.ย.  | พ.ย. |
|   | เกตเวย์ จำกัด         |      | จรเช่าส่วนบุคคล |      | 2552  | 2567 |
|   |                     |      | ระหว่างประเทศ |      |       |      |
+---+---------------------+------+--------------+------+-------+------+
| 1 | บริษัท ทรู             | 3    | บริการโทรศัพท  | 20 ปี | 25    | 24   |
| 2 | อินเตอร์เนชั่นแนล       |      | ์ระหว่างประเทศ |      | ม.ค.  | ม.ค. |
|   | คอมมิวนิเคชั่น จำกัด     |      | และบริการเสริม |      | 2550  | 2570 |
+---+---------------------+------+--------------+------+-------+------+
| 1 | บริษัท ทรู ยูนิเวอร์แซล   | 3    | บริการ        | 20 ปี | 8     | 7    |
| 3 | คอนเวอร์เจ้นซ์ จำกัด    |      | โทรศัพท์ประจำที่ |      | ธ.ค.  | ธ.ค. |
|   |                     |      | และบริการเสริม |      | 2549  | 2569 |
+---+---------------------+------+--------------+------+-------+------+
| 1 | บริษัท ทรู ยูนิเวอร์แซล   | 1    | บริการขายต่อ   | 5 ปี  | 26    | 25   |
| 4 | คอนเวอร์เจ้นซ์ จำกัด    |      | บริการโทรคมนา |      | ส.ค.  | ส.ค. |
|   |                     |      | คมเพื่อสาธารณะ |      | 2552  | 2557 |
|   |                     |      | บริการวงจร    |      |       |      |
|   |                     |      | หรือ          |      |       |      |
|   |                     |      | ช่องสัญญาณเช่า  |      |       |      |
+---+---------------------+------+--------------+------+-------+------+
| 1 | บริษัท สมุทรปราการ     | 3    | บริการ        | 15 ปี | 23    | 22   |
| 5 | มีเดีย คอร์ปอเรชั่น จำกัด |      | โทรศัพท์เคลื่อนที่ |      | ก.ย.  | ก.ย. |
|   |                     |      |              |      | 2552  | 2567 |
+---+---------------------+------+--------------+------+-------+------+
| 1 | บริษัท เค เอส ซี       | 1    | บริการ        | 5 ปี  | 11    | 10   |
| 6 | คอมเมอร์เชียล         |      | ขายต่อบริการวง |      | พ.ย.  | พ.ย. |
|   | อินเตอร์เนต จำกัด      |      | จรเช่าส่วนบุคคล |      | 2552  | 2557 |
|   |                     |      | ระหว่างประเทศ |      |       |      |
+---+---------------------+------+--------------+------+-------+------+
| 1 | บริษัท ทรู ดิสทริบิวชั่น    | 1    | บริก          | 5 ปี  | 1     | 30   |
| 7 | แอนด์ เซลส์ จำกัด      |      | ารขายต่อบริการ |      | ธ.ค.  | พ.ย. |
|   |                     |      | โทรศัพท์เคลื่อนที่ |      | 2553  | 2558 |
+---+---------------------+------+--------------+------+-------+------+
| 1 | บริษัท เรียล มูฟ จำกัด   | 1    | บริก          | 5 ปี  | 16    | 15   |
| 8 |                     |      | ารขายต่อบริการ |      | ธ.ค.  | ธ.ค. |
|   |                     |      | โทรศัพท์เคลื่อนที่ |      | 2553  | 2558 |
+---+---------------------+------+--------------+------+-------+------+
| 1 | บริษัท เรียล ฟิวเจอร์    | 3    | บร           | 15 ปี | 7     | 6    |
| 9 | จำกัด                |      | ิการโครงข่ายโท |      | ธ.ค.  | ธ.ค. |
|   |                     |      | รคมนาคมไร้สาย |      | 2555  | 2570 |
+---+---------------------+------+--------------+------+-------+------+

+---+------------------+------------+-----------+------+-------+------+
|   | บริษัทย่อย          | ประเภท     |           | อายุ  | ว     | วันที่ใ |
|   | และบริษัทในเครือ    |            | ลักษณะการป |      | ันที่บอร | บอนุญ |
|   |                  | ใบอนุญาต    | ระกอบธุรกิจ | ใบอ  | ์ดอนุมัติ | าตหม |
|   |                  |            |           | นุญาต |       | ดอายุ |
+===+==================+============+===========+======+=======+======+
| ใ |                  |            |           |      |       |      |
| บ |                  |            |           |      |       |      |
| อ |                  |            |           |      |       |      |
| น |                  |            |           |      |       |      |
| ุญ |                  |            |           |      |       |      |
| า |                  |            |           |      |       |      |
| ต |                  |            |           |      |       |      |
| ป |                  |            |           |      |       |      |
| ร |                  |            |           |      |       |      |
| ะ |                  |            |           |      |       |      |
| ก |                  |            |           |      |       |      |
| อ |                  |            |           |      |       |      |
| บ |                  |            |           |      |       |      |
| ก |                  |            |           |      |       |      |
| ิจ |                  |            |           |      |       |      |
| ก |                  |            |           |      |       |      |
| า |                  |            |           |      |       |      |
| ร |                  |            |           |      |       |      |
| ก |                  |            |           |      |       |      |
| ร |                  |            |           |      |       |      |
| ะ |                  |            |           |      |       |      |
| จ |                  |            |           |      |       |      |
| า |                  |            |           |      |       |      |
| ย |                  |            |           |      |       |      |
| เ |                  |            |           |      |       |      |
| ส |                  |            |           |      |       |      |
| ีย |                  |            |           |      |       |      |
| ง |                  |            |           |      |       |      |
| ห |                  |            |           |      |       |      |
| ร |                  |            |           |      |       |      |
| ือ |                  |            |           |      |       |      |
| โ |                  |            |           |      |       |      |
| ท |                  |            |           |      |       |      |
| ร |                  |            |           |      |       |      |
| ท |                  |            |           |      |       |      |
| ัศ |                  |            |           |      |       |      |
| น์ |                  |            |           |      |       |      |
+---+------------------+------------+-----------+------+-------+------+
| 2 | บริษัท ซีนิเพล็กซ์     | บริการกระ   | บริก       | 1 ปี  | 21    | 20   |
| 0 | จำกัด             | จายเสียงหรือ | ารโทรทัศน์บ |      | ม.ค.  | ม.ค. |
|   |                  | โทรทัศน์     | อกรับสมาชิก |      | 2556  | 2557 |
+---+------------------+------------+-----------+------+-------+------+
| 2 | บริษัท แพนเทอร์     | บริการกระ   | บริก       | 1 ปี  | 21    | 20   |
| 1 | เอ็นเทอร์เทนเมนท์   | จายเสียงหรือ | ารโทรทัศน์บ |      | ม.ค.  | ม.ค. |
|   | จำกัด             | โทรทัศน์     | อกรับสมาชิก |      | 2556  | 2557 |
+---+------------------+------------+-----------+------+-------+------+
| 2 | บริษัท ทรู วิชั่นส์ กรุ๊ป | บริการกระ   | บริก       | 1 ปี  | 21    | 20   |
| 2 | จำกัด             | จายเสียงหรือ | ารโทรทัศน์บ |      | ม.ค.  | ม.ค. |
|   |                  | โทรทัศน์     | อกรับสมาชิก |      | 2556  | 2557 |
+---+------------------+------------+-----------+------+-------+------+
| 2 | บริษัท ทรู วิชั่นส์ กรุ๊ป | โครงข่า     | บ         | 15 ปี | 21    | 20   |
| 3 | จำกัด             | ยกระจายเสีย | ริการโครงข |      | ม.ค.  | ม.ค. |
|   |                  | งหรือโทรทัศน์ | ่ายโทรทัศน์บ |      | 2556  | 2571 |
|   |                  | (ระดับชาติ)  | อกรับสมาชิก |      |       |      |
+---+------------------+------------+-----------+------+-------+------+